
Conspirația spionajului mondial - conspirația iadului! 


Aventurile trepidante ale celor mai experimentate 
agenţii de spionaj - G.P.U., Intelligence service, 
contrainformaţiile turceşti, organizațiile naționaliste 
indiene, etc! De la Londra la Moscova, de la Bombay la 
Paris, de la Belgrad la Berlin, acțiuni delirante în toată 
lumea. 

Japonezii lucrează în America de parcă ar fi la ei 
acasă, iar americanii pretutindeni. 

O carte care se va citi cu sufletul la gură! 

Fiţi atenți! Oricând „conspiratorii iadului” sunt 


printre noi! 


MÂNA ROŞIE 


Cortina s-a lăsat pe scena teatrului Piccadilly din 
Londra. 

Un ropot de aplauze furtunoase coboară spre scenă 
din loji şi benoare. În orbitoarea lumină a reflectoarelor o 
făptură delicată se înclină. E Pepita, dansatoarea de 
douăzeci şi doi de ani. 

De o jumătate de an ea şi-a găsit norocul. Cel mai 
mare succes, şi iat-o acum pe scena celui mai mare 
varieteu, scăldat în triumful ce o înconjoară. În mijlocul 
aplauzelor, orchestra intervine brusc cu un acord violent. 
Lumina în sală se stinge, reflectoarele îşi îmblânzesc 
lumina ascuţită, şi iată că Pepita îşi înalţă braţele. 

În seara aceea, după ce dansatoarea şi-a schimbat 
găteala şi când voia să părăsească micuța ei cabină, se 
auzi bătând, şi pe coridor apăru directorul teatrului, iar 
lângă el un domn în frac, de vreo treizeci de ani, un tip 
drăguţ şi elegant, care ţinea în mâini - poate cu oarecare 
neîndemânare - un buchet de orhidee. Directorul i-l 


prezentă ca pe un vechi prieten, fostul căpitan din armata 


engleză Sidney Reily. 

În aceeaşi clipă se auzi undeva, în dosul scenei, o 
bubuitură groaznică: unul din reflectoarele cele mari, care- 
şi aruncau lumina din friza scenei, se prăbuşise; sticla 
spartă zăngăni împrăştiindu-se, iar directorul îi lăsă singuri 
pe Reily şi pe dansatoare, ca să vadă ce se întâmplase. 

— Cioburile aduc noroc! - zise mica balerină. 

lar căpitanul Reily: 

— Ce-ţi mai trebuie d-tale noroc, miss Pepita? Poate 
însă că cioburile au vreo însemnătate pentru mine! 

Tot norocul căpitanului pentru noaptea aceea fu că i 
se îngădui să o conducă pe artistă, prin noaptea caldă, 
până la intrarea locuinţei ei. El îi povesti că se întorsese 
tocmai din America; îi descoperi câte puţin din viaţa lui, 
arătându-i că poseda oarecare avere, din al cărei venit 
obişnuia să călătorească din când în când prin lume. 
Pensia lui era bunicică, şi se părea că parcă ar mai fi dorit 
să-i mai comunice ceva, dar lucrul acesta nu i-l putea 
spune aşa degrabă. Şapte seri de-a rândul o văzuse la 
teatru şi pe căi lăturalnice aflase că-l cunoştea pe 
directorul teatrului, şi... o clipă mai înainte ca Pepita să fi 
încuiat uşa intrării cu un mic râs gutural, căpitanul Reily îi 


declară că o iubea în mod demenţial şi era ferm hotărât să 


se căsătorească cu dânsa. 

Peste şase săptămâni se serbă nunta. O sumedenie 
de fotografi şi de reporteri erau prezenţi: Pepita era 
cunoscută şi iubită; despre căpitanul Reily nu se prea ştia 
cine era. În definitiv, era un ofiţer, şi astfel fotografia celor 
doi apăru în ziar. 

După căsătorie, perechea porni spre Riviera, iar 
când se întoarse, Pepita apăru din nou pe scenă. 

Noaptea, când Pepita dormea, Reily se ridica binişor 
din pat şi era cuprins deodată de o teamă vie. Ce se va 
alege din fiinţa aceasta, pe care o iubea nemărginit, atunci 
când va porni într-adevăr în expedițiile lui, la o vânătoare 
din acelea la care uneori vânătorul deveni însuşi vânat? 
Ştia că femeia ar pieri de teamă, dac-ar şti în al cui 
serviciu era el, căpitanul Reily, şi ce fel de vânat îl 
preocupa. El n-avea veniturile unei mici averi, pe care le 
folosea, căci acestea nu erau altceva decât buna şi larga 
retribuţie pe care o primea de la „Intelligence Service” 
(Serviciul de spionaj englez) al cărui agent era. E drept că 
larma bătăliei marelui război s-a stins, popoarele nu se 
mai luptă cu tunuri, aruncătoare de foc, mine şi mitraliere; 
aceste mijloace sunt proscrise, probabil atâta timp cât una 


din ţări le va binecuvânta din nou. Azi se folosesc alte 


mijloace! Pentru opinia publică, diplomaţia secretă a fost 
desfiinţată, dar, de fapt, azi o urzesc birourile de informaţii 
secrete ale diplomaţiei. 

Există o ţară în Europa, care are cu totul alte forme 
de viaţă a statului decât ţările continentului. E Rusia, pe 
care o stăpânesc Sovietele. Aici s-a proclamat dictatura 
proletariatului, pentru distrugerea unei burghezii, care 
deţinea puterea cu mâini de fier în celelalte state ale 
vechiului continent. 

Celelalte state nu iubesc această ţară a Sovietelor. 
Din numeroase motive, ele trebuie să ştie ce se petrece în 
realitate în această ţară, care a tras o cortină densă în 
jurul ei şi peste activitatea ei. Rusia însăşi vrea să ştie cum 
merg treburile în ţările burgheziei, şi iată cum se naşte o 
permanentă lucrătură a Europei contra Rusiei şi a Rusiei 
contra Europei. 

lată o pagină a unui ordin secret rusesc, pentru 
obţinerea de informaţii: 

„Pentru îndrumare Secret 

Pagina 16. 9. Neliniştea populaţiei din cauze 
economice. 

Indicaţiile de mai sus dau posibilitatea de a se 
influenţa în ţara duşmană viaţa economică şi de a provoca 
acolo, prin agenţi, o stare deosebit de proastă. Printre 
măsurile ce pot aduce unei ţări pagube economice, trebuie 
relevate următoarele: 

1. Provocarea a diferite greutăţi în distribuirea 
normală a mărfurilor şi produselor de primă necesitate, 
prin dezagregarea transportului, prin achiziţionarea de 
cantităţi însemnate de mărfuri, ce vor fi deocamdată 
dosite, etc. 

2. Propaganda împotriva împrumuturilor interne şi 
externe. 

3. Coborârea valorii cursului hârtiei-monedă, graţie 
răspândirii de zvonuri alarmiste în populaţie. 

4. Emisiunea de bancnote false. 

5. Cumpărarea şi exportarea în taină a aurului şi a 
mărfurilor al căror export e interzis, precum şi a hârtiei- 
monedă. 

6. Organizarea şi stimularea de agitaţii economice, 
greve, obstrucţii etc. 

IV. Spionajul intern se va îndeletnici cu procurarea 


informaţiilor referitoare la situaţia politicii interne a ţării. 

Asemenea informații sunt necesare, întrucât 
războaiele tuturor timpurilor ne sunt mărturie, cât de mult 
au asigurat succesul dezvoltării spirituale şi entuziasmul 
din ţară. 

Pe tărâmul acesta agenţii vor afla: 

1. Starea de spirit a cercurilor guvernamentale, 
precum şi aceea a diferitelor grupări politice ale societăţii; 

2. Starea de spirit a păturilor largi ale populaţiei, 
punctul lor de vedere faţă de război şi de situaţia internă; 

3. Schimbările posibile în compunerea guvernului, 
poziţia Parlamentului faţă de populaţie în genere, precum 
şi faţă de diferitele grupări politice ale guvernului, şi faţă 
de diferiţi membri ai acestuia; 

4. Progresul nemulțumirii populaţiei şi cauzele 
acesteia; 

5. Punctul de vedere al diferitelor grupări politice din 
ţara determinată, faţă de ţara cu care se duşmăneşte; 
care grupări îi sunt binevoitoare, şi în ce măsură? În ce 
măsură pot fi folosite aceste grupări la realizarea cutărui 
sau cutărui plan al duşmanului? 

Rusia a alungat afară din stepele, din satele şi din 
proprietăţile lor sute de mii de oameni. Aceştia sunt 


emigranții, care formează în toate capitalele pământului 
adevărate colonii. Sunt foştii ofiţeri ai armatei „albe” a 
generalului Wrangel şi ai altor generali. Toţi aceşti oameni 
adorm seara cu gândul la patria lor şi se deşteaptă cu 
acelaşi gând, şi acesta e ura aprinsă pe care o resimt 
contra Sovietelor. Ei sunt aceia care mijlocesc agenţiilor de 
informaţii din Anglia, Franţa, Germania şi Ungaria cele mai 
însemnate ştiri din Rusia; din creierul lor se nasc 
răscoalele ţărăneşti, pe care le declanşează apoi din 
azilurile lor în duşmănita şi iubita lor ţară. Ei toţi au lăsat, 
în Rusia rude şi cunoscuţi şi se pricep întotdeauna să le 
dea şi să capete de la ei ştiri necenzurate. 

La un moment dat, serviciul de informaţii englez avu 
mare interes să stabilească nişte fapte importante, ce n-ar 
putea fi verificate decât în Rusia, sau, poate, la Berlin. O 
autoritate berlineză se afla în legătură strânsă cu un 
emigrant rus, care a creat un amplu serviciu de informaţii, 
ce alimentează oficiile germane cu ştiri. Acesta e fostul 
ofiţer rus Harald Siewert, al cărui nume a fost pronunţat 
adeseori în procesul Orlov, la Berlin. 

În Anglia este o grevă, şi la Londra există 
convingerea că aceasta e regizată de Moscova. 


Intelligence-Service a aflat din sursă demnă de încredere 


că înscenarea a fost opera a trei agenţii trimişi de 
Moscova. Trebuie să se afle cine sunt cei trei şi unde se 
poate pune mâna pe ei? Mai trebuie de asemenea să se 
descopere celulele comuniste, spre a fi distruse. Acestea 
sunt, pentru moment, grijile principale ale Serviciului de 
informaţii englez. Acesta crede că nu poate să afle 
amănunte decât la Moscova, sau - la Berlin. 

La Berlin locuieşte un englez, bine acreditat la 
Scotland Yard. El primeşte însărcinarea să stabilească, 
dacă se pot afla la Berlin, numele şi adresele celor trei 
agenţi ruşi, care ar fi înscenat greva. Omul nostru 
porneşte la lucru cu mare prevedere, şi ajunge să i se 
ofere într-o zi lămuririle pe care caută să le obţină. | se 
prezintă Harald Siewert, perfect acreditat pe lângă 
autorităţile germane, care-i oferă cele trei adrese la preţul 
de 1200 de mărci. Agentul englez e precaut. El nu vrea să 
achite banii cu una cu două, ci vrea mai întâi să cerceteze 
în Anglia dacă adresele corespund cu adevărul. 

Harald Siewert face o propunere. Dă una din adrese 
şi-l pune pe englez să cerceteze dacă această adresă este 
exactă. 

Acesta se duce la telefon, cheamă Londra, 


chestionează şi obţine, spre marea lui surprindere, 


răspunsul dat, fără tergiversare, că această adresă este 
exactă, dar că omul se află arestat de câteva ceasuri. 
Berlinul întreabă acum, agitat, dacă au şi celelalte două 
adrese. „Nu! ele n-au putut fi aflate dar se pune mare preţ 
pe obţinerea lor”. Harald Siewert n-are desigur nicio vină 
c-a sosit prea târziu cu adresa lui, dar negreşit, dacă una a 
corespuns, celelalte vor fi şi ele exacte şi omul nostru 
plăteşte 1200 de mărci şi capătă cele două adrese. 
Indicaţiile merg pe fir la Londra. Scotland Yard se bucură şi 
pune la cale o mare razie în locurile indicate. Blocuri 
întregi de case sunt înconjurate, sute de copoi ai poliţiei 
criminale caută să descopere - că au fost înşelaţi! 

Ce se întâmplase? Siewert aflase imediat, pe căi ce 
n-au fost încă bine stabilite, ştirea arestării acelui individ, 
ştire ce-şi găsise imediat ecou în presă. Adresa aceasta 
reală şi cunoscută, o dase spre cercetare agentului englez 
din Berlin, pecare reuşise astfel să-l păcălească. lar 
serviciul de informaţii englez mai are să ia' şi astăzi 1200 
de mărci de la Harald Siewert... 

Propaganda bolşevică în Anglia devine mai 
puternică. Tot mai lipsesc adresele a doi indivizi, care ar 
activa cu succes în Anglia, ca agenţi secreţi ruşi. 


Serviciul de informaţii englez capătă acum misiunea 


de a Stabili neapărat cine sunt acei oameni şi, de 
asemenea, ce planuri are Rusia în general, planuri ce se 
întind până în interiorul statului englez? Tot aşa de preţios 
e să se ştie cum este în realitate în Rusia? S-ar dori să se 
afle cum merg industria şi agricultura, şi trebuie să se 
stabilească şi care e puterea combativă a Rusiei? 
Trebuie?... Da, e important! 

Anglia are interese petrolifere în Extremul Orient. 
Petrolul face să bată pulsul lumii; pentru petrol se poate şi 
trebuie să se înfăptuiască totul. 

Căpitanul Reily se afla din nou la Londra. El era la 
teatru, în fiecare seară, urmărind cu inima palpitând 
dansul nevestei sale. Şi încordarea nu-i trece decât când 
ea-i acoperită de aplauze. El era în concediu, nu i se da 
nicio însărcinare. Într-o seară însă venind acasă, 
servitoarea îi spuse că, cu câteva ceasuri mai înainte, 
fusese un domn, care-l ruga să poftească pe la club, fiind 
vorba de o partidă de tenis. 

— Partidă de tenis? - zise Pepita Reily, râzând uşor. 

— Doar n-o fi nevoie tocmai acum, la miezul nopţii! 

Reily era în vestibul; îşi puse încet din nou pălăria pe 
cap: 

— Ei bine - zise el - vreau totuşi să văd despre ce e 


vorba. 

Şi porneşte către biroul Intelligence-Service. 

Se reîntoarse acasă pe jos. El păşea prin noapte, şi 
două forţe se luptau acum în el. Serviciul de Informaţii n- 
avea alt om care să fie mai indicat decât dânsul în a duce 
la capăt o acţiune atât de primejdioasă. Era o mare onoare 
pentru căpitanul Reily. Şi căpitanul Reily ştia că, spre a-şi 
putea îndeplini misiunea pe care tocmai o primise în 
noaptea aceea, va trebui să lovească cu putere în jurul lui. 

Dar lucrul nu era chiar aşa de simplu. Ce făcea cu 
tânăra lui soţie, pe care o iubea şi o adora? Şi ce era mai 
grav, era că această femeie îl iubea şi ea! Şi ce se va 
întâmpla? 

Dacă Reily dă ortul popii în Rusia? Înaintea lui se 
dusese acolo fostul căpitan de artilerie Elvengron, care 
pactizase cu serviciul lor de informaţii. Acesta fusese de 
mult împuşcat, răpus de glonţ. Avea el dreptul să se vâre 
într-o asemenea întreprindere, când exista putinţa s-o 
isprăvească în felul acesta?... 

Până în zori, căpitanul hotărî că era îngăduit să facă 
aşa ceva. Seara, soţia lui află că soţul ei trebuia să plece la 
Berlin: era vorba de plasarea unei părţi a averei lui într-un 


mod foarte productiv. Reily trebuia să zăbovească câteva 


săptămâni în Germania. Bineînţeles că despărţirea era 
grea şi Pepita plânse până i se înroşiră ochii. Dar la urma 
urmei, Berlinul nu era afară din lume, şi câteva săptămâni 
nu erau o veşnicie! 

Căpitanul Reily avea mână liberă. Îşi putea îndeplini 
misiunea pe orice cale voia: principalul era să şi-o 
îndeplinească! 

De asemenea era bine stabilit că trebuia să se ducă 
în Rusia, ca să-şi poată îndeplini misiunile de informare 
economică, politică şi militară, cu care fusese însărcinat. 

E bine înţeles că, într-un asemenea caz, nu poţi 
călători pur şi simplu în Rusia cu un paşaport autentic sau 
fals, ci trebuie să te introduci şi să ieşi din această ţară, 
fără ca autorităţile ruseşti să afle ceva. Mai trebuie pentru 
un astfel de plan, amici chiar în interiorul ţării, care să-ţi 
poată da ajutor, care să te conducă pretutindeni şi care să- 
ţi dea tot concursul lor, pentru obţinerea materialului 
necesar. 

Omul de încredere englez din Berlin era cam posac 
şi nu se prea bucură când se pomeni deodată, în odaia lui, 
cu căpitanul Reily; dar răsuflă uşurat când află că acesta 
nu venise în legătură cu cele două adrese false, şi că nui 


se cerea altceva decât să-i dea concurs lui Reily. 


Căpitanul Reily nu mai avusese până atunci de 
executat vreun ordin ce să-l pună în situaţia de a se ocupa 
mai intens de afaceri specific ruseşti. Şi acum i se ţinu o 
dizertaţie asupra celor ce trebuia să cunoască, când era 
vorba să lucreze în treburi ruseşti. 

Reily nu putea să-şi îndeplinească însărcinarea decât 
dacă se va pune în legătură cu „trustul”. 

— „Trust”. 

— Cum trust? - întrebă căpitanul Reily. 

El se afla într-un restaurant din strada Nürnberg, la 
Berlin, unde şedea la o masă cu omul de încredere. 
Restaurantul acesta era frecventat de emigranții ruşi. Nu e 
un local pentru străini, care să îmbie cu firma-i de reclamă: 
„Restaurantul Rusesc” sau „Restaurantul Emigranţilor”, ci 
era un local ce se prezenta la fel pe dinafară, ca toate 
micile şi obişnuitele berării din Vestul Berlinului. 

Publicul însă era deosebit de cel de aiurea. Într- 
adevăr, iată un fost general de stat-major rus. Omul 
acesta îşi câştigă existenţa venind în fiecare seară în local 
să danseze în costum căzăcesc, între orele 10 1/2 şi 11. 
Pentru aceasta el primeşte seral o masă şi trei mărci, bani 
peşin. Mai departe iată un fost tenor al Operei imperiale, 
care trăieşte producându-se în fiecare seară, între orele 11 


şi 11 1/2, cu trei cântece. 

Sunt cântece al căror text recheamă timpul țarilor, şi 
pentru prestaţia sa cântăreţul primeşte pâinea de fiecare 
seară. Şi trei mărci bani peşin. 

Clienţi acestui local trebuie văzuţi. Nimeni nu ştie 
din ce trăiesc! Dar au o măreție inimitabilă, când îşi duc la 
gură paharul de bere ori când se ridică să-şi ia ziarele, 
ziare tipărite în ruseşte, dar confecţionate la Paris sau la 
Berlin. Femeile!... Cele tinere sunt nişte făpturi frumoase, 
în rochii ieftine, cusute de mâna lor cu îndemnare. 

— Aşadar, spune-mi, ce e „trustul?” - întrebă Reily, 
după ce cuprinse din câteva priviri bizara societate. 

— „Trustul” e o organizaţie întemeiată de doi foşti 
ofiţeri ruşi. Numele lor e Opperput şi Jacuşev-Teodorov. 
Organizaţia are numeroşi oameni de încredere în toate 
părţile Rusiei, şi a ajutat deja pe mulţi emigranţi în 
călătoria lor ilegală în interiorul Rusiei sovietice şi la 
reîntoarcerea cu bine din această ţară. Ţinta lor e ca, după 
ce-şi vor fi extins puterea, să libereze ţara de despoti. 
Activitatea acestei organizaţii e mai înainte de toate de o 
enormă însemnătate pentru serviciile de informaţii ale 
celorlalte ţări europene. Prin legăturile organizaţiei, 


serviciile de informaţii din toate ţările îşi procură, în mod 


curent, ştirile de care au nevoie asupra Rusiei. Principalul 
agent al organizaţiei este un bărbat încă foarte tânăr, Care 
călătoreşte mereu prin întreaga Rusie, sub numele de 
Groşko, intrând de obicei în ţară prin graniţa finlandeză şi 
înapoindu-se pe aceeaşi cale. Groşko se află momentan la 
Berlin şi va sosi imediat în locul acesta, deoarece 
obişnuieşte să prânzească aici. 

După câtva timp sosi şi Groşko. Portretul lui fusese 
confiscat în timpul procesului Orlov, în care figura ca 
marele necunoscut. 

Când Groşko îşi făcu apariţia, Reily se aşeză lângă 
dânsul, iar Groşko fu imediat gata să-l ajute. Peste câteva 
zile Groşko porni cu Reily în Finlanda. Într-o noapte, 
Groşko îl trecu peste graniţă, şi Reily înaintă apoi singur la 
oarecare distanţă prin întuneric. Dar Groşko se reîntoarse 
şi deodată căpitanul auzi că era chemat... El identifică în 
beznă un automobil vechi, ce-l aştepta cu farurile stinse, 
iar lângă maşină se afla un bărbat: era fostul ofiţer de 
jandarmi imperiali Satkowsky Groşko, care prevenise 
conducerea trustului Opperput şi Jacuşev, se îngrijise ca 
Reily să fie aşteptat aci. 

Automobilul era condus chiar de Satkowsky, care se 


aşeză la volan, amintind cu figura-i împietrită trăsăturile 


mongolice. Cursa ţinu mult, străbătând drumuri 
desfundate de câmp şi şosele largi, pe care treceau 
detaşamente în marş din trupele ţării. 

Reily avu noroc: automobilul nu fu oprit nicăeri şi 
stopă în urmă la Leningrad, într-o stradă curăţică. 
Satkowsky îl conduse pe Reily până la etajul întâi al casei, 
bătu la o uşă într-un ritm special, şi iată-l pe căpitanul 
englez în antreul unui apartament deosebit de elegant şi 
bine mobilat cu covoare preţioase, cu fotolii comode, cu 
paturi cu mătăsuri şi o odaie de baie în marmoră. Reily fu 
surprins, deoarece îşi închipuise că trustul, această 
organizaţie de conspiratori, era silit să se ascundă la 
Leningrad în  mansardele întunecoase. Conducătorii 
trustului Opperput şi Jacuşev, care îi ieşiră în întâmpinare, 
salutându-l veseli, râseră, când Reily le povesti cum îşi 
imaginase el marele cartier al organizaţiei. 

— Trustul - ziseră ei - a depăşit acele vremuri. El are 
acum atâţia membri în posturile de influenţă, şi atâtea 
relaţii, cum şi atâta putere, că nu mai e nevoie de aşa 
ceva. 

— Cu-atât mai bine! - se gândi Reily. 

După oboseala călătoriei, nu mai întreprinseră nimic 


în ziua aceea. Şedeau de vorbă în jilţuri comode. lar seara, 


devreme, căpitanul se acoperi cu plapoma de mătase a 
patului său comod, după ce-şi puse vechiul şi bunul lui 
revolver la îndemână, pe măsuţa de noapte. 

Când se deşteaptă, în ziua următoare, începutul 
activităţii sale se anunţă promiţător. Pentru ziua aceea se 
hotărâse să meargă la Moscova, unde Reily trebuia să se 
întâlnească cu mai mulţi oameni de încredere ai trustului, 
care locuiau în diferite părţi ale Rusiei şi care fuseseră 
convocați special la Moscova. Aici se va hotărî în ce 
direcţie a ţării va trebui să pornească Reily, cu diferiţii 
oameni de încredere, ca să vadă singur cu ochii lui 
lucrurile ce-l interesau. Acolo avea deci să se stabilească, 
în mod definitiv, programul de activitate. 

Opperput, Jacuşev şi Satkowsky se urcară împreună 
cu Reily într-o camionetă, ce era din nou condusă de 
Satkowsky. 

De astă dată, era o maşină nouă şi puternică, ce 
zbura ca vântul de la Leningrad spre Moscova. Acum Reily 
avu ocazia s-arunce o privire asupra organizaţiei trustului, 
care funcţiona în chip strălucit. O jumătate de ceas după 
ce porniră din Leningrad, un post militar opri maşina în loc. 
Satkowsky făcu cu nuna dreaptă un semn anumit şi 


soldatul se retrase imediat, lăsând cale liberă. Astfel 


automobilul porni mai departe. 

— Ce a fost asta? - întrebă Reily. 

— E unul din oamenii noştri - răspunse Opperput. 

Deodată camioneta întâlni un detaşament militar. 
Ofiţerul acestei trupe de călăreţi făcu încă de departe 
semn maşinii să stea pe loc. Soldaţii înconjurau 
automobilul, pe când ofiţerul ceru paşapoartele şi hârtiile 
celor dinăuntru, cum şi ale maşinei. Dar Jacuşev făcu un 
semn şi ofiţerul salută. Soldaţii îşi întorc caii şi din nou 
maşina porneşte în plină viteză. De astă dată, uimirea lui 
Reily nu mai cunoscu margini. 

Am pătruns peste tot; dar pentru ziua de azi, am 
făcut şi toate demersurile pentru ca, în călătoria de la 
Leningrad la Moscova, în care aveam să întovărăşim un 
oaspete aşa de însemnat ca D-ta, căpitane Reily, să nu se 
ivească nicio primejdie, zise Opperput. 

La jumătatea drumului, automobilul făcu o curbă cu 
viteza de optzeci de kilometri, şi cei aflaţi înăuntru fură 
aruncaţi în sus. Maşina făcu un salt, începu să derapeze şi 
zbură peste un drum de câmp. Satkowsky trase de toate 
frânele, maşina alunecă într-o parte şi, în clipa în care era 
să se izbească neapărat de un pom, Satkowsky, cu 


prezenţa-i de spirit oţelită, liberă din nou frânele, motorul 


antrenă roţile şi automobilul se află din nou pe şosea. Apoi 
conducătorul provocă oprirea, printr-o zguduitură ce-i 
aruncă afară pe cei dinăuntru. 

lată-i în pană! Şi-n viteza cu care gonise 
automobilul, se rupsese şi axa, din cauza frânării prea 
bruşte. Căpitanul Reily îşi aprinse pipa, ce i se stinsese, şi 
clipi, prin fumul ce se ridica, spre tovarăşii lui, ca să vadă 
ce mutră făceau în faţa acestei situaţii. Toţi erau oarecum 
palizi, ca şi când s-ar fi aflat într-o situaţie critică. Jacuşev 
zise celorlalţi doi ruşi câteva cuvinte, neînţelese de Reily; 
apoi părăsiră pur şi simplu automobilul şi o porniră cu 
Reily pe şosea. Nu rămânea altceva de făcut, decât s- 
ajungă la cea mai apropiată staţie de cale ferată. După un 
marş de o jumătate de oră, cotiră din şoseaua cea mare, 
iar după încă un ceas, se găsiră în faţa casei unui 
cantonier, pe dinaintea căreia şinele se prelungeau în linie 
dreaptă. Reily şovăi de astă dată. Opperput îl linişti însă, 
spunându-i că nu-şi da încă seama nici pe departe de 
situaţia trustului. Nimănui nu-i va trăsni prin minte să-i 
oprească şi să-i cerceteze asupra persoanei lui. El 
călătorea în tovărăşia şefilor trustului, ceea ce însemna 
deplină siguranţă pentru dânsul. Jacuşev şi Opperput se 
aşezară pe o bancă, în faţa cantonului. Satkowsky, după o 


scurtă convorbire cu cantonierul, dispăru în casă, iar Reily, 
rezemat de stâlpul barierei, îşi fuma pipa. Uitându-se pe 
fereastră, în interiorul cantonului, îl văzu pe Satkowsky, 
care desprinsese din perete un telefon, vorbind cu cineva. 
Cantonierul sta lângă el, cu faţa puţin înspăimântată. Reily 
se uită de-a lungul şinelor ce se pierdeau în depărtare, şi 
se gândi la mica lui soţie. N-avea nicio grijă despre 
sfârşitul aventurii lui: ceea ce-i fusese dat să vadă până 
acum, din organizaţia trustului, era cu desăvârşire 
liniştitor. Şi la ce bun să se mai gândească la lucruri, a 
căror desfăşurare n-o mai putea măcar influenţa? 

Gândurile-i fură împrăştiate de răbufnirea depărtată 
a zgomotului unui tren. Se părea că şi urechea lui 
Satkowsky care era încă la telefon, percepuse zgomotul, 
căci acum el vorbi mai agitat, şi trecu repede receptorul 
cantonierului. 

Acesta vorbi desigur, la telefon, cu o personalitate 
care-i inspira mare respect, deoarece făcea mereu mici 
temenele persoanei nevăzute, şi iată-l apoi atârnând 
receptorul la loc şi dând năvală afară. Satkowsky îl urmă şi 
Reily constată cum cantonierul avea un steag roşu în 
mână. Şi atunci se produse ceva neaşteptat! Pe când 


Satkowsky aruncă câteva cuvinte neînţelese tovarăşilor 


săi, cantonierul alergă cu steagul roşu pe şine. Sări de pe o 
traversă pe alta, şi căută să iasă în întâmpinarea trenului, 
care nu se vedea încă, fiind ascuns de o curbă împădurită. 

— Dar ce faci? Ce înseamnă asta? - strigă Reily. 

Jacuşev înaintă spre el. Dânsul era cu mâinile vârâte 
în buzunarele pantalonului şi-i rânji cu toată faţa: 

— Vei vedea numai decât, căpitane Reily'! Vei vedea 
numaidecât de ce suntem în stare! Vei avea ocazia, 
căpitane Reily, să constati cât de mare ne este puterea!... 

lată şi trenul! Era un accelerat. lată-l şi pe cantonier 
pe mijlocul liniei. El agită, deasupra capului, steagul cel 
roşu. 

Pânza roşie, luminată de soare, strălucea până 
departe. Locomotiva trenului care sosea se învălui în aburi 
albi, deşi frânele scrâşniră; un şoc, un zăngănit de şine, o 
ultimă zguduitură şi trenul se opri lângă cantonier! 
Maşinistul, conducătorul, personalul trenului săriră jos şi 
pe când Jacuşev înainta încet spre şeful trenului, veni şi 
cantonierul, zorindu-se. 

Jacuşev zise câteva cuvinte, iar grupul personalului 
de tren rămase încremenit. Cantonierul n-avu de spus 
decât vreo două cuvinte. În timpul acestei scene, 


Opperput şi Satkowsky îl luară de braţ pe căpitanul Reily, 


deschiseră uşa unui vagon şi urcară. Veni şi Jacuşev. Era 
însoţit de un amploiat al trenului, care descuia un 
compartiment-salon. După ce intrară, iar uşa fu încuiată, 
căpitanul Reily îşi frânse mâinile: 

— Dar asta-i curată nebunie! Nici că puteaţi să 
organizaţi intrarea mea în Moscova într-un chip mai 
bătător la ochi! Cum aţi putut-o face? 

Satkowsky râse, iar Jacuşev făcu o reverență. Şi zise: 

— Căpitane Reily, d-ta eşti însărcinatul Serviciului de 
Informaţii al unei puteri cu care ne aflăm în cea mai 
perfectă înţelegere, în ceea ce priveşte planurile noastre 
pentru răsturnarea regimului sovietic. Cazul acesta 
neprevăzut ne-a fost binevenit! Cum am oprit trenul? Nici 
n-a fost vreun lucru greu! A necesitat doar o convorbire cu 
un funcţionar superior al direcţiei competente a căilor 
ferate, care şi el e membru al trustului! Oare nu ţi-am 
spus, de câteva ori, că-n toate posturile de conducere am 
introdus oamenii noştri de încredere? 

Reily nu mai zise nicio vorbă până la Moscova. El îşi 
zicea că nimeni, în apusul Europei, nu ştia că există o 
asemenea organizaţie contrarevoluţionară, care funcţiona 
aşa de formidabil! 

În faţa gării aştepta un automobil. Opperput îi 


explică că fusese comandat încă din casa cantonierului, şi 
acum o porniră încet, prin întreaga Moscovă. Reily privea 
cu interes aspectul străzilor. Pe drum automobilul mai fu 
oprit de câteva ori în loc, dar de fiecare dată fură de ajuns 
semnele lui Satkowsky, şi cursa lor urmă nestânjenită. 
Maşina se opri în sfârşit în faţa unei case ţărăneşti, de la 
periferia oraşului. 

Ei se găsiră din nou într-o casă bine mobilată, în ale 
cărei încăperi erau adunaţi mai mulţi oameni. Erau 
membrii trustului, veniţi, de departe, ca să facă trimisului 
Serviciului de Informaţii englez un tablou al situaţiei reale 
din Rusia. 

Se strânseră laolaltă într-o odaie mare. Toţi aveau în 
faţa lor hârtii cu diferite notițe şi mai înainte de a începe 
raportul diferiților membrii ai trustului, unul din ei se ridică 
şi începu să vorbească. El se exprimă într-o englezească 
relativ bună, aşa că Reily înţelese fiecare cuvânt. El spuse 
căpitanului că pe ei îi interesa să ştie dacă Anglia era gata 
sau nu să-i ajute, pe ei, „albii”. 

— E drept, urmă vorbitorul, că ne dăm perfect 
seama, domnule căpitan, că d-ta nu ne poţi da, în această 
privinţă, o lămurire precisă, acestea sunt nişte chestiuni 


politice, pe care desigur că guvernul ţării D-tale n-o să le 


discute cu un agent. Dar gândeşte-te puţin la următoarele: 
informaţiile pe care ţi le-am putea da, sunt de o deosebită 
însemnătate pentru D-ta. De asemenea însă, e important 
şi pentru noi să ştim ce interese are Anglia în Rusia? Cum 
se desfăşoară diferitele ite ale intereselor d-voastră, sau, 
cel puţin, ce planuri economice aveţi? Nu ne-aţi putea 
lămuri asupra amănuntelor intereselor dumneavoastre 
petrolifere, şi să ne arătaţi cum înţelegeţi să procedaţi în 
diferitele cazuri? Gândeşte-te doar: noi îţi vom expune fără 
rezerve, în mod cinstit, situaţia noastră, care nu este rea, 
după cum ai avut ocazia să te încredinţezi... 

Posedăm cunoştinţe întinse asupra poziţiei 
Sovietelor. Dar, mai înainte” de a o face, trebuie să ne 
răspunzi şi d-ta în mod cinstit, la ceea ce te-am întrebat. 

După scurtă dar matură reflecţie, căpitanul Reily 
consimţi să le satisfacă dorinţa. El începu deci să 
vorbească, şi arătă acestor ruşi ce interesa în special 
Serviciul de Informaţii englez, ce dorea el să afle. În 
definitiv, era cel mai bun lucru pe care-l putea face. În 
modul acesta, ei vor şti ce informaţii să-i dea. Dar iată că 
Opperput îl întrerupse cu o întrebare. Reily îi răspunse; 
apoi îl întrebă şi Satkowsky. Reily îi explică şi lui ce voia să 
afle şi astfel lucrurile se prelungiră poate peste o oră. Ruşii 


mai făcură câteva obiecţiuni, pe care Reily le respinse, şi, 
pe nesimţite, fu cuprins de un sentiment neplăcut. El zări 
nişte creioane în mâinile lui Opperput şi Jacuşev, şi văzu 
nişte hârtii, pe care cei doi însemnau şiruri de cuvinte şi de 
cifre. 

Rely amuţi. Situaţia i se păru neliniştitoare, fără a 
putea preciza din ce cauză. El se sculă şi se îndreptă spre 
fereastră. 

Strada era pustie; numai pe trotuarul din faţa casei 
şedea un om la soare, fumându-şi liniştit ţigara. Se vedea 
că se odihnea după muncă. La spatele lui Reily, care sta la 
fereastră, cu faţa spre stradă, vocile agitate ale adunării se 
întretăiau. Vreo doi din ei părăsiră odaia; un servitor sosi 
cu o carafă de apă şi câteva pahare. Pe Reily îl trecură de- 
odată nişte călduri, urmate apoi de friguri; el se uita mereu 
în stradă. Deodată îi veni o idee şi i se deşteptă o 
bănuială. 

O uşă se deschise fără veste şi un glas iritat răsună 
din prag. Satkowsky năvăli în odaie şi aruncă câteva 
cuvinte ruseşti, după care se produse un talmeş-balmeş 
general. Toţi vorbeau în acelaşi timp; uşile se izbiră şi Reily 
se întoarse repede; el văzu oamenii agitaţi părăsind odaia. 


Ei îşi smulgeau pălăriile din cuiere şi părăseau unul câte 


unul casa, prin grădină; vreo doi ieşiră prin uşa din faţă, la 
dreapta, spre stradă, sau la stânga, în jos. Şi-n odaie nu 
mai rămase acum decât Satkowsky. 

El veni repede lângă căpitanul Reily, şi-i zise: 

— Repede, căpitane! Primejdia e pe-aproape! 

— Ce s-a întâmplat? - întrebă Reily. 

— Nimic! nimic! - zise Satkowsky - numai ceva n-a 
fost în regulă, n-a funcţionat! În zece minute trimişii G. P.- 
ului vor face o descindere în această casă. Până una-alta 
trebuie să părăsim casa şi s-o ştergem din oraş. Vino 
repede! 

— Va să zică, tot am avut dreptate! - se gândi Reily. 

— Aveam eu un sentiment de nelinişte! şi iată că se 
petrecea în adevăr ceva! 

Satkowsky îl lăsă pe Reily să treacă înainte. 

Ei alergară prin grădină, îndreptându-se pe o cărare 
spre poarta grădinii. Aici se afla un automobil. Satkowsky 
trase portiera şi-l înghesui pe Reily lângă el. Apoi el însuşi 
puse mâna pe volan şi, cu o smucitură, maşina se urni din 
loc. 

— Încotro? - întrebă Reily. 

— La staţia următoare! - răspunse Satkowsky. 

Maşina intră în şoseaua principală. Zbură timp de o 


jumătate de oră cu o viteză de nouăzeci de kilometri, apoi 
se opri în faţa unei case singuratice, ce sta tristă pe 
marginea drumului, având în faţă o grădină părăginită. 

Satkowsky smuci portiera, sări afară, îl apucă pe 
Reily de braţ şi-l sili să coboare. Când căpitanul se văzu cu 
picioarele pe pământ, privi casa şi strigă: 

— Dar ce faci? Asta nu-i o staţie de cale ferată! 

— Aici e G. P.U! - strigă Satkowsky. 

— Aici e G. P.U! 

Căpitanul Reily sări doi paşi înapoi şi-şi duse mâna la 
buzunarul din dreapta al hainei, unde îşi pusese bunul şi 
vechiul lui revolver. Dar îşi scoase mâna goală şi-şi văzu 
propriul revolver în dreapta lui Satkowsky. În clipa aceea, 
deşi dezarmat şi sub ameninţarea acestei arme, el fu gata, 
în jocul acesta pe viaţă şi pe moarte, să sară şi să-l apuce 
de beregată pe Satkowsky. Dar în acelaşi moment observă 
că-n dosul grilajului casei părăsite, şi după pomii din 
partea opusă a şoselei, se află o mulţime de soldaţi. Ţevile 
pistoalelor lor cu tragere lungă erau îndreptate spre 
dânsul. 

— S-a sfârşit! - îşi zise Reily. 

— Blestem! Povestea s-a sfârşit! 


El nu se mai împotrivi, îşi strânse centironul, îşi 


rândui cravata, privi pe Satkowsky, şi-i zise cu violenţă: 

— Porcule! 

Soarta căpitanului Reily e cunoscută: Opperput, unul 
din cei doi şefi al trustului, a destăinuit-o mai târziu, 
pentru motive ce nu pot fi divulgate. Graţie aceluiaşi om, 
care a pierit fără urmă, aşa că e probabil să fi murit de 
mult, se cunoaşte şi istoria trustului. Această organizaţie 
nu mai există astăzi; ea a fost desfiinţată de către aceiaşi 
instituţie care-i dăduse viaţă, şi anume: G. U.P. 

La început, emigranții  conspirau, provocând 
dezastre statului sovietic. Nu se ştie cui i-a venit mai întâi 
ideea. Sigur e numai că Opperput şi Jacuşev se iviră peste 
tot în străinătate, silindu-se să creeze o organizaţie a 
emigranților, cu numele discret de „trust”. La început, 
nimeni nu vru să se prindă în horă. Cercurile emigranților 
erau foarte bănuitoare. Dar în faţa faptelor, neîncrederea 
dispăru. Se întâmplă o istorie bizară. Exista un general, cu 
care cei doi trataseră câtva timp mai înainte; ei reuşiseră 
să-i aducă generalului la Paris (unde locuia), unica 
comoară pe care o avea în ţara sovietelor: pe tânăra lui 
copilă. Şi cum asemenea isprăvi se repetară, Opperput şi 
Jacuşev se găsiră în curând în fruntea unei organizaţii de 


Ruşi „albi”, ai cărei membri deveneau tot mai numeroşi, 


care reuşi să intoxice serviciile de informaţii ale lumii 
întregi, şi care sfârşi prin a-l momi pe Reily peste graniţă. 

Căpitanul Reily zăcea la închisoare. În Anglia nu se 
ştia ce se întâmplase cu el, când iată că ştirea arestării lui 
parveni unui agent sovietic. Harald Siewert află această 
ştire pe căi lăturalnice, mulţumită unui agent berlinez al G. 
P.U.-lui, care făcea un joc dublu. El se aruncă într-un 
automobil şi alergă la ambasada engleză. Era agitat, căci 
aceasta era o ştire ce-i putea aduce un câştig frumos. Ceru 
să vorbească imediat personal cu ambasadorul englez. 
Ambasadorul n-avea nimic de discutat cu D-l Siewert! 
După ce se învârti, iritat, încoace şi-ncolo, Harald Siewert 
se prezentă în faţa unui foarte rezervat secretar al 
ambasadei, care-l întreabă ce dorea. 

Harald Siewert începu, cu precauţie, prin a-i declara 
că avea cunoştinţă despre o întâmplare ce ar interesa 
foarte mult ambasada engleză. Englezul însă rămase 
imperturbabil, şi astfel nu-i rămânea altceva de făcut 
decât să spună ce aflase. 

El descoperi soarta lui Reily, zicând că i se 
comunicase că un agent important al Serviciului de 
Informaţii englez, căpitanul Reily, zăcea în momentul acela 


într-o închisoare a Sovietelor. 


Secretarul de ambasadă se ridică, îl măsură pe D-l 
Siewert de sus până jos şi zise: 

— Domnul meu, Regatul Marii Britanii nu are agenţi 
de informaţii şi, prin urmare, nici vreun agent cu numele 
de Reily, care s-ar afla acum într-o închisoare sovietică, 
după cum îmi comunici dumneata. Good bye, Sir! 

Se înţelege de la sine că, după plecarea din odaie a 
lui Siewert, englezul nu mai fu tot aşa de calm. Dar toate 
măsurile ce se luară acum erau de prisos, căci, în timpul 
acesta, căpitanul Reily fusese scos din celula lui, cu 
mâinile încătuşate la spate, şi pus într-o maşină, care porni 
cu el. Automobilul goni afară prin noapte, pe o şosea 
dreaptă, nesfârşită. În lung şi-n lat nu se vedea nicio casă, 
niciun sat; drumul se aşternea sub razele lunii; deodată el 
se sfârşi la orizont, în veşnicie... 

Omul care  slobozise glonţul mortal în inima 
căpitanului Reily, în şanţul şoselei, se numea Ibrahim. Aşa 
raporta mai târziu Opperput. 

Căpitanul Reily fusese împuşcat la o oră târzie din 
noapte în luna noiembrie. În aceiaşi lună soţia lui, Pepita 
Reily, apăru din nou la teatrul Piccadilly, din Londra. 
Publicul urma s-o aplaude zgomotos. 


D-na Pepita Reily mai trăieşte şi astăzi la Londra. 


x 


Guvernul sovietelor făcu cunoscut, mai târziu, că 
într-o zi (când de fapt căpitanul Reily era de mult mort), un 
post de frontieră ar fi tras asupra unor contrabandişti. Unul 
dintre ei ar fi fost împuşcat, iar din hârtiile aflate asupra 
lui, ar reeşi că era vorba de fostul căpitan din armata 
engleză, Reily. 


II 
FURTUL CIFRULUI ITALIAN 


Acest episod începe cu focuri de revolver, într-o 
stradă întunecoasă din Sofia, şi se sfârşeşte cu 
sustragerea, de la un agent, a unui cifru furat încă o dată 
de la ambasada italiană, din Berlin. Această povestire e 
vrând-nevrând agitată şi încâlcită, deoarece ea se 
desfăşoară pe temeiul unor evenimente politice din 
Balcani, şi priveşte relaţiile dintre statele balcanice. 

lugoslavia este o ţară ce reuneşte câteva popoare 
balcanice: Sârbi, Sloveni şi Macedoneni. Italia, puterea 
vecină, e în cruntă duşmănie cu această ţară. În Iugoslavia 
stăpâneşte o dictatură, ce a silit pe mulţi bărbaţi să devină 
emigranţi şi să trăiască în alte ţări. Ei agită mai cu seamă 
la Sofia, capitala Bulgariei, în contra  lugoslaviei. 
Numeroase atacuri ale bandelor în lugoslavia, cu 
deosebire la graniţa bulgară, cum şi numeroasele 
asasinate şi alte erori se datoresc organizaţiei emigranților 
şi comitagiilor, reuniți cu toţii în aşa numita Imro 
(organizaţia macedoneană revoluţionară internă), întrucât 


e vorba special de emigranții macedoneni. lugoslavia şi 


Franţa întreţin special prietenie şi cum, pe de altă parte, 
există o acută disonanţă franco-italiană, Franţa interveni, 
la începutul acestei povestiri, în Bulgaria, pentru ca 
atacurile contra lugoslaviei să înceteze. Complexul se 
încâlceşte şi mai mult prin învrăjbirea dintre Rusia şi 
lugoslavia, a cărei cauză principală e că lugoslavia a 
rămas singurul stat din Europa, care nu a recunoscut 
sovietele ca putere de stat. 

Conducătorii organizaţiei Imro, al cărei cartier 
general e la Sofia, sunt trei inşi: generalul Protogerov, Ivan 
Mihailov şi Christov. Cel mai cunoscut dintre aceştia, în 
străinătate, e generalul Protogerov, care în timpul 
războiului mondial a fost ofiţer de legătură între guvernul 
bulgar şi Germania, şi care mai târziu deveni ministrul 
bulgar al alimentaţiei. La 31 Decembrie, anul 1917, el fu 
văzut cinând, în mare ţinută, la hotelul Bristol din Berlin, în 
tovărăşia generalului comandant von Kluck şi a 
vicepreşedintelui Băncii Reichului, von Glasenapp. Lucrul 
acesta fusese atunci consemnat în mod oficial. 

Generalul Protogerov e omul care a ştiut totdeauna 
să privească politica în ansamblul ei, care putea să vadă 
dincolo de graniţele înguste ale propriei lui ţări. 

lată de ce, la 3 iulie 1928, i se prezintă un 


parlamentar francez, în misiune secretă dorind să-i 
vorbească, întrucât Protogerov avea calitatea de membru 
al comitetului central al lui Imro. Francezul şi bulgarul 
păstrară taina asupra întâlnirii lor şi abordară îndată 
chestiunile ce erau de natură serioasă şi discretă. 
Francezul declară că ar' fi dorit ca lugoslavia să nu mai fie 
mereu neliniştită şi iritată de atacurile comitagiilor. 

El îl puse să  cumpănească. Aceste acţiuni 
neîntrerupte nu puteau fi în definitiv decât spre paguba 
Bulgariei. Aceste eterne hărţuieli, ce’ puteau prea bine să 
se încheie cu un conflict oficial cu urmări grave, ar face 
imposibilă realizarea vreunui împrumut bulgar pe piaţa 
capitalului internaţional. În plus, şefii bandelor, actorii 
acestei politici cu mijloace ilegale, îşi luaseră obiceiul, 
demn de blamat, de a se împuşca între ei, încă o 
împrejurare ce contribuia să împiedice pacificarea 
Bulgariei. De asemenea, această politică de violenţe a lui 
Imro deschidea câmp liber agitaţiei şi creării de nuclee 
comuniste, cu toată prigonirea până la sânge a 
comuniştilor. Toate acestea fură prezentate în chip 
persuasiv generalului Protogerov, în această întrevedere; 
şi generalul mai înţelese foarte bine, că menţionarea 


primejdiei imposibilității contractării unui împrumut extern, 


era pur şi simplu o presiune. El era inteligent, vederile lui 
erau de amploarea politicii internaţionale, şi după o 
gândire matură, el se declară gata să facă din parte-i totul, 
ca să corespundă dorințelor Franţei. 

Dar el era şi general şi un bărbat curajos. Astfel că, a 
doua zi, destăinui tovarăşului său din conducerea Imro, 
Ivan Mihailov, că intenţiona să lucreze de aici încolo din 
toate puterile pentru liniştea relaţiilor oficiale dintre 
Bulgaria şi lugoslavia. Se ajunge la o explicaţie groaznică 
între cei doi bărbaţi. Generalul Protogerov părăsi imediat 
Sofia, ca să ia înţelegere cu conducătorii locali ai 
organizaţiilor din ţară. 

În unele locuri el întâmpină rezistenţă, când expuse 
noua-i acţiune; alţi partizani îi dădură adeziunile lor. El 
avea o presimţire tainică despre ce-l aştepta, căci nu 
menţiona niciodată unde avea să se afle a doua zi. De 
asemenea puse nişte prieteni devotați să supravegheze pe 
inamicul său, Ivan Mihailov. Când află că Mihailov părăsise 
pe neaşteptate Sofia şi se găsea la Petrici, el plecă repede 
la Sofia, spre a converti şi p partizanii de acolo la părerea 
lui. El pătrunse în oraş, luând toate măsurile de prevedere; 
străbătu străzile întunecoase ale periferiei şi căută o casă 


izolată, unde doi oameni îl aşteptau. Erau nişte indivizi, 


care nu jucaseră personal niciodată vreun rol în politica 
ţării; ei îl slujiseră totdeauna pe general ca agenţi şi 
culegători de informaţii. Se numeau Pocev şi Pervov. Ei 
şedeau acum în aşteptarea generalului, la parterul unei 
mici case dintr-o stradă întunecoasă. Nu aprinseră nicio 
lumină şi stăteau pe întuneric la fereastră, căci şi ei se 
temeau de moarte. Generalul se ivi în drum. Lângă el 
mergea garda lui personală, un om spătos şi voinic, care 
nu-l părăsea niciodată, un anume Atanas Secov, care nu 
ştia ce e frica şi care ţinea în mână un pistol încărcat. 
Oamenii care aşteptau la fereastră auziră acum paşi în 
stradă. Ei îşi ziseră că trebuia să fie generalul, care sosea 
la întâlnire, conform înţelegerii, şi unul din ei se duse la 
uşă ca să deschidă, îndată ce Protogerov va fi în faţa ei. 
Tovarăşul lui privi însă cu încordare în stradă. Dar se 
retrase repede. Căci, chiar sub fereastra lui, ţâşni un foc 
de armă, răsună o bubuitură, şi, câteva secunde mai 
târziu, izbucni un adevărat atac cu focuri de revolver. Cu 
toate că o spaimă îngheţată strânsese inima agentului, el 
se uită din nou în stradă şi desluşi că trebuiau să fi fost trei 
revolvere, care trăgeau acolo, jos, fără încetare, într-o 
ţinută pe care n-o putea recunoaşte. Apoi răsunară câteva 


voci, paşii se depărtară în noapte, şi din nou fu linişte. 


După multă, multă, vreme Pervov şi Pocev ieşiră în stradă. 
Aveau cu dânşii o lanternă de buzunar, şi văzură că doi 
oameni zăceau lungiţi de-a curmezişul drumului. Erau 
generalul Protogerov şi servitorul lui, Atanas Secov. Acesta 
din urmă era mort, iar generalul se zvârcolea în chinurile 
morţii. Dar în aceiaşi clipă se auziră paşii repezi ai unei 
patrule militare, care sosea. Pervov şi Pocev săriră în sus şi 
dispărură în noapte. 

Ei colindară ţara, mereu cu frica-n sân, căci îşi 
ziceau că aceia care ştiuseră hotărât despre sosirea 
generalului Protogerov la o oră anumită şi într-o anumită 
stradă din Sofia, trebuiau desigur să fie informaţi că 
generalul fusese înţeles cu ei, căci doar această întâlnire 
provocase sosirea generalului în strada aceea. Ei nu 
îndrăzneau să se folosească de tren, şi când se gândiră că 
aveau, în orice caz, paşapoarte false la nevoie, şi că erau 
personal necunoscuţi în lugoslavia, ei fugiră peste graniţă 
în această ţară. Ajunseră la Ragusa istoviţi şi doar cu 
câţiva bani mărunți, de care nu îndrăzneau să se atingă, şi 
începură prin a vinde ziare, pe care li le da, în comision, un 
venerabil general, care-şi exercita profesiunea pe terasa 
hotelului Odak. Ei nu mai îndrăzneau să se întoarcă în 


Bulgaria şi viaţa li se părea fără rost. Într-o seară, se 


duseră pe terasa restaurantului. Unul din ei îşi vindea 
gazetele, iar celălalt încerca să vândă nişte genţi şi 
coşuleţe din paie împletite, date tot în comision de 
general. Aici ei dădură peste un om, pe care îl mai 
văzuseră cândva, undeva. 

În primul moment, nu-şi putură însă aminti cine era. 
Nu se lămuriseră însă, şi acesta le vorbi. Se părea că nu le 
ştia numele, dar era perfect informat asupra activităţii lor. 
Era im italian, cu un păr negru lucios, care-şi tolănea tihnit 
corpolenţa-i pe scaun. 

| se servise mai înainte o cină bună, şi se vedea că 
era mirat să-i afle pe cei doi în ocupaţia pe care o 
exercitau. 

Pervov şi Pocev se înţeleseră dintr-o privire să nu se 
ducă la masa lui. Dar nu se putură sustrage, căci el le făcu 
semn, cumpără gazete şi coşuleţe, şi le strecură la ureche: 

— Sărmanul general!... Aş dori să stau de vorbă cu 
voi. Veniţi peste un ceas la cafeneaua Opcinsca. 

Pervov şi Pocev ieşiră din restaurant şi o luară pe 
îngusta stradă principală a oraşului din partea de jos, 
reflectând dacă trebuiau să se ducă sau nu la întâlnire. 
Pocev, cel mai în vârstă, declară la urmă, că trebuiau să 


meargă. 


— Vezi tu - zise el tovarăşului său - ce ni se poate 
întâmpla în cazul cel mai prost? Mai jos de unde suntem e 
greu să ajungem. Ne pierdem viaţa în silinţa de a câştiga 
tocmai atât cât să nu murim de foame; iar odaia în care ne 
mănâncă ţânţarii, e destul de mizerabilă, ca să disperăm! 

Pervov se opri deodată în loc. El îşi amintea acum cu 
precizie, unde îl mai văzuse cândva pe omul acesta. Era la 
Viena, unde îl conduseră amândoi pe generalul 
Protogerov, când fusese vorba de înscrierea în organizaţia 
lor a emigranților iugoslavi aflaţi acolo. Omul acesta 
venise la hotel. Era într-adevăr un italian, îi zicea Dordon, 
şi generalul spusese, după aceea, că era un agent italian, 
care subvenţiona organizaţia macedoneană în lupta contra 
lugoslaviei. 

Pervov îşi amintea în mod vag că Dordon avansase 
atunci chiar parale; ori cu un om care dă bani, trebuiau să 
se întâlnească, fără doar şi poate. 

Astfel se făcu că ceva mai târziu se aflară pe terasa 
cafenelei, printre marinarii flotei engleze de război, care 
adusese cu ea propria-i fanfară, ce producea o hărmălaie 
oribilă. Era atâta zgomot, că nimeni nu dădu vreo atenţie 
celor trei, şi nimeni, cu toate că erau atâţia oameni 


laolaltă, n-ar fi putut să tragă cu urechea la convorbirea 


lor. 

Dordon începu îndată să-i descoasă pe cei doi. Nu 
prea erau ei guralivi la început, dar Pocev fu deodată 
apucat de teama grozavă de a-l vedea pe italian sculându- 
se şi lăsându-i baltă. Şi astfel îşi luă curajul disperării şi 
spuse tot ce avea de spus. Povesti despre legătura lor cu 
Protogerov, generalul asasinat; despre strădania acestuia 
de a linişti bandele, cum şi despre scena omorului, la care 
asistaseră. Pocev avu mulţumirea să constate că Dordon 
se apropiase din ce în ce mai mult de el în cursul 
povestirii, ba chiar şuierase de câteva ori printre dinţi, ca 
semn că-l interesa mult, şi că apoi ascultă tăcut şi 
încordat, când îi relată că motivul schimbării opiniei lui 
Protogerov fusese o întrevedere cu un diplomat francez, 
întrevedere însă ale cărei amănunte el nu le aflase. Când 
Pocev sfârşi, italianul rămase' câteva minute pe gânduri. 
Apoi aruncă repede o privire asupra celor doi macedoneni. 
Ei şedeau, necăjiţi, înaintea micilor lor cafele turceşti. Și 
Dordon tocmai surprinse un gest al mâini lui Pervov, care, 
pe ascuns şi cu o privire temătoare aruncată chelnerului, 
înghiţea bucăţi mari dintr-o bucată de pâine uitată pe 
masă. 


Dordon se îndreptă din şale. Era din nou în situaţia 


de a juca rolul providenţei. Puse să li se aducă salam, 
şuncă şi brânză, şi comandă un vin dulce şi greu, care le 
mersese macedonenilor drept la inimă, un vin căruia îi zic 
Proseggo. 

Când se închise cafeneaua, Dordon se afundă în 
noapte, cu macedonenii. Voia să discute cu ei diferite 
chestiuni, să facă unele aranjamente împreună, şi o 
porniră afară pe poarta oraşului, luând drumul în sus, pe 
lângă vechea biserică mănăstirească, drept înainte, pe 
şoseaua ce merge de-a lungul mării. În sfârşit, se aşezară 
pe o stâncă, Dordon era acum pe deplin lămurit. Scoase 
nişte bancnote din buzunar, le foşni în palmă şi zise celor 
doi, că el era un om care avea multe interese politice în 
Bulgaria şi lugoslavia, şi care ar avea nevoie de doi 
oameni pe care i-ar putea plăti. 

Întrebare: Vreţi să intraţi în serviciul meu? 

Răspuns: Da, imediat! 

Bancnotele trecură de la Dordon la Pervov şi Pocev. 
Dordon scrise un bilet, cu o adresă şi un număr de telefon 
din Viena; plecarea fu hotărâtă pentru a doua zi dimineaţa. 
Peste patru zile, va veni şi el, Dordon, acolo. Atunci cei doi 
trebuiau să-i telefoneze. Pân-atunci le vor ajunge banii. 


Pervov şi Pocev o luară încet spre casă. Ei se 


căţărară până la odaia lor, care era încinsă de căldura zilei 
şi se afla într-o casă ciudată, situată lângă zidul exterior al 
oraşului. 

Ei se urcară în pat - erau obosiţi morţi - şi dormiră 
până când îi deşteptă soarele. De dimineaţă alergară în 
port, se urcară cu paşapoartele lor false pe vaporul italian 
ce plutea pe Adriatica, până la Triest; se urcară în tren şi 
într-o după-amiază găsiră la Viena o odăiţă, în schimbul 
câtorva şilingi. 

Primele două zile le petrecură dormind; câte unul din 
ei se da cel mult o dată pe zi jos, ca să cumpere pâine, unt 
şi lapte; apoi se lungeau din nou. 

În sfârşit soseşte şi ziua sorocită pentru întâlnirea cu 
Dordon. Ei chemă numărul ce li se dăduse la telefon, dar 
nu căpătară niciun răspuns. Nimeni nu era acolo! mai 
încercară de câteva ori în ziua aceea, dar fără succes, iar 
seara se neliniştiră şi alergară la adresa indicată. Nu mai 
aveau destule parale ca să ia o trăsură. Fură grozav de 
speriaţi, când găsiră locuinţa. Căci, e drept, pe o firmă de 
la etajul din urmă era scris „Dordon”, dar nimeni nu se 
arătă în dosul uşii de-la intrare. 

În sfârşit veni o bătrână, târându-şi paşii pe scară. 


Domnul Dordon era în călătorie, şi nu ştia când se va 


întoarce. 

În seara aceea Pervov şi Pocev trebuiră să se culce 
nemâncaţi. Făcură de pândă în jurul casei şi aşteptară 
sosirea lui Dordon. Către seară, erau înfometați şi plini de 
disperare. 

În dimineaţa zilei următoare mântuirea se ivi în 
odaia macedonenilor. lată-l în sfârşit pe dl. Dordon, într-un 
palton negru, elegant, cu nişte pantofi de lac, cu ghetreuri 
albe, şi cu o pălărie rotundă de mătase. El rămase în uşă, 
îşi scoase mănuşile-i albe din mâini, se aşeză apoi cu 
băgare de seamă pe un scaun vechi, şi se uită la cei doi 
macedoneni, care se ridicaseră în pat şi care se sileau, cu 
mâinile tremurătoare să facă puţină rânduială în jurul lor. 

Domnul Dordon le dădu îndată banii. Gospodina fu 
chemată şi aduse de mâncare şi băutură, iar după ce 
macedonenii îşi potoliră puţin foamea, Dordon începu să le 
vorbească. El îi rugă să plece, pentru început, până în 
Bulgaria, ca să-i aranjeze nişte treburi. 

Cei doi îşi pierdură graiul de spaimă, căci cam 
bănuiau ce li se putea întâmpla acolo, ca partizani devotați 
ai generalului Protogerov. Pocev trase imediat cu mâna 
bancnotele ce mai rămăseseră pe masă, pe care le vâri în 


buzunar, căci era încredinţat că nu va găsi niciodată 


curajul de a se întoarce în Bulgaria. Dordon însă, liniştit şi 
sigur de sine, le spuse că era lucrul cel mai uşor din lume, 
şi că cel mai cuminte ar fi să se ducă imediat la generalul 
Ivan Mihailov, căruia să-i declare că ar dori să-şi continue 
activitatea în favoarea lui Imro, şi că înaintea morţii 
generalului, ei i-ar fi spus că umbla pe căi greşite; că 
aveau bune relaţii cu partizanii mortului, şi că ar fi putut 
izbuti să-i transforme pe protogeroviştii îndârjiţi de 
moartea lor, în tot atât de convinşi mihailoviştii; că ei ar 
putea chiar să spună, despre moartea generalului, că 
acesta ar fi fost omorât de comunişti; ba chiar ar fi putut 
pretinde că recunoscuseră câţiva oameni, care erau ştiuţi 
ca simpatizând cu comuniştii... în sfârşit, dacă vor şti să 
îndruge toate acestea, bine pregătite, Ivan Mihailov sigur 
le va înghiţi. 

Dordon le mai spuse că, după ce se vor fi pus din 
nou pe lucru în asociaţiile de conspiratori macedoneni, vor 
trebui să-i dea raportul zilnic. Modalitatea rămânea să fie 
stabilită. 

Dordon intenţiona, prin aceasta, să dea două lovituri 
deodată. În primul rând, avea interesul ca grupul Mihailov 
să nu slăbească luptele contra lugoslaviei; iar în al doilea 


rând, primise însărcinarea, de la oficiul italian central, să-l 


ţină la curent cu ce plănuiau organizaţiile împotriva 
lugoslaviei. 

Pervov şi Pocev făcură numeroase obiecţiuni şi 
avură multe ezitări. Dar iarăşi li se arătară nişte bancnote 
pe masă. 

În faţa lor se ivi tabloul groaznic al foamei. Şi iată 
acum cum îşi îmbrăţişară noua profesiune, întocmai ca 
atâţia înaintea lor, şi ca atâţia care vor mai veni după 
dânşii. Ei îşi cumpărară haine noi, trecură în Bulgaria cu 
paşapoarte veritabile, şi ce bănuiseră, se întâmplă 
imediat. Încă de la graniţă fură arestaţi. Nu consimţiră să 
spună nimic altceva, decât că trebuiau să vorbească 
neapărat cu Ivan Mihailov în persoană. Şi cum ei tot se 
credeau  sortiţi morţii, fură cuprinşi de un fel de 
încăpățânare dârză, şi-şi ajunseră scopul. 

Şi-l ajunseră în toate direcţiile, deoarece Mihailov nu 
putu să reziste argumentului lor, că veniseră benevol 
peste graniţa Bulgariei. El le dădu de lucru, la început 
puţin şi fără importanţă; dar când îi văzu că împlineau tot 
ce li se ordonase, ba chiar aveau succese uluitoare în 
convertirea inamicilor politici, atunci îi avansă în rang pe 
lista societăţii secrete de conspiratori. Bine înţeles că 
Mihailov nu ştia că succesele celor doi erau obţinute prin 


darurile băneşti, destul de însemnate, pe care Dordon le 
punea grațios la dispoziţia lor. Conflictele de la graniţa 
iugoslavă, ce se răriseră, un foarte scurt timp, reîncepură 
cu mult avânt, lucru ce supără Franţa. Din nou se făcură 
intervenţii, ce avură de astă dată însăşi concursul situaţiei 
interne a Bulgariei. Ideea comunistă îşi arătă din nou 
pumnul, organizaţiile ei avansau din nou, şi, deodată, 
bandele de la graniţă fură rechemate, de astă dată chiar 
de Mihailov, ca să se încheie mai întâi socotelile cu 
duşmanul intern. 

Intenţia era foarte frumoasă, dar nu putu fi dusă tot 
aşa de uşor la capăt. E uşor să spânzuri comunişti, dar mai 
întâi trebuie să-i ai, şi acesta era lucru mai greu. 

Domnul Dordon se întâlni cu cei doi agenţi ai lui, la 
Agram. Ei şedeau, seara, pe terasa hotelului Esplanade. 
Dordon avea o dorinţă vie să se producă ceva, ca să 
satisfacă pretenţiile Italiei. Dar nu ştia nici el cu ce să- 
nceapă! 

Pervov îl atinse brusc cu piciorul. Dordon interpretă 
gestul acesta ca un semn, ca să se uite la o doamnă, care 
tocmai venea pe terasă. Examină femeia şi constată că 
Pervov avusese dreptate să-i atragă atenţia asupra ei. 


Avea trupul slav, dar era înaltă şi împlinită. Era încă tânără 


şi trecu vioaie pe terasă, spre a dispărea în hotel. Sub braţ 
ducea o geantă cu acte, iar în cealaltă mână un mic 
geamantan. 

— O cunoşti? - întrebă italianul. 

Pervov răspunse: 

— Da, desigur! E o femeie care călătoreşte încoace 
şi încolo între Viena, Agram şi Sofia. E a agentă a 
Sovietelor şi o cunosc încă de pe vremea când bunul 
general Protogerov trăia. Nu i-am făcut niciodată nimic, 
ne-am prefăcut totdeauna c-o ignorăm, şi pe ea şi meseria 
ei, ca să punem într-o zi mâna pe ea, când captura ei ne-ar 
fi fost de folos. Dar Protogerov n-a mai apucat această 
ocazie. 

Dordon se uită când la unul, când la celălalt. 

— Uite, asta ar fi o afacere! - zise el - Ar fi o afacere! 

Cei trei începură să vorbească în şoaptă. Când se 
înseră, comunista ieşi din holul hotelului, trecu prin marea 
piaţă a gării şi se afundă în oraş. 

Pocev reveni şi le spuse că aflase în ce cameră 
locuia. 

Dordon plecă, reveni după câtva timp şi declară că, 
în ce-l privea pe el, totul era în ordine. După aceea, Pervov 


şi Pocev intrară în hotel, pe când Dordon rămase pe 


terasă, admirând seara. 

Puțin mai înainte de miezul nopţii, comunista se 
întoarse La hotel. Cum acesta era suprapopulat, se văzu 
silită să închirieze o odaie mare şi frumoasă, care nu prea 
era ieftină. 

Era situată la etajul al doilea şi avea un mic antreu 
pentru garderobă. Femeia era obosită. Îşi ţinea sub braţ 
geanta cu acte, şi o porni îndată la etaj, spre camera ei. 

Era dusă pe gânduri şi se bucură de somnul în 
perspectivă, când deschise uşa odăii. Întoarse comutatorul 
de lângă uşă şi exclamă: 

— Afurisită neglijenţă! - căci lumina nu funcţiona. 

Înaintă nesigură în semiobscuritatea odăii, prin ale 
cărei ferestre pătrundea câte-o rază de lumină din piaţa 
gării. 

Dar când ajunse la punctul în care odaia cea mare 
se lega cu antreul, două mâini o cuprinseră pe neaşteptate 
de gât. 

În acelaşi timp, cineva îi smulse geanta cu acte. 

Pe când lupta cu acela care o strângea de gât, ca să 
nu poată ţipa, deodată un al doilea bărbat sări asupra ei, îi 
desfăcu mâinile de pe gâtul complicelui său şi îi vâri un 


căluş în gură. Se mai zvârcoli ea, mai încercă să-şi muşte 


adversarul de mână, dar în curând se resemnă şi nu se 
mai-apără. 

Pervov şi Pocev făcură lumină şi scoaseră hârtiile din 
servietă. Ei făcură o descoperire nespus de prețioasă, căci 
găsiră două exemplare ale unor broşuri comuniste, tipărite 
într-ascuns şi editate la Sofia. lată o secvenţă din textul 
broşurei „Steagul comunist”. 

„Proletari din toate ţările, uniţi-vă!” 

„Steagul Comunist”. 

„Revistă a partidului comunist bulgar, Secţiunea 
internaţionalei comuniste”. 

„1929, Anul IV, Caietele 5 şi 6”. 

„Pag. 80: a opta Conferinţă a Uniunii Comuniste 
Balcanice”. 

Ei mai găsiră şi o cantitate de material diferit, din 
care rezulta ce plănuiau comuniştii pentru viitor şi 
interesul cu care urmăreau anarhizarea Bulgariei 
provocată de impunitatea asasinatelor între bandele de 
macedoneni. Pe când priveau aceste documente, femeia 
încătuşată sta mută şi disperată, căci avea spaima nebună 
că ea căzuse în mâna poliţiei din Agram. 

Pervov şi Pocev cotrobăiau în toată liniştea prin 
hârtii. 


Dar apoi îşi şoptiră unul altuia, că femeia trebuia să 
aibă la ea şi alte hârtii. Căci era cu neputinţă ca să aibă în 
minte toate adresele şi locurile de întâlnire ale şefilor 
comunişti bulgari. Ei căzură de acord că această femeie 
trebuia să mai aibă asupra ei şi alte hârtii şi hotărâră să 
pună mâna şi pe acestea. 

Se duseră spre dânsa, îi rupseră bluza şi fusta, la 
spate, în două, şi pipăiră tot ce avea pe ea. Bănuiseră just. 
Femeia purta, scrisă pe o hârtie de mătase subţire, între 
piele şi cămaşă, lista pe care o căutaseră. 

Acum nu mai era timp de pierdut. Stinseră lumina, 
cercetară, căluşul, ca să se convingă că femeia nu putea 
să strige, dar nici nu se înăbuşea, luară hârtiile cu ei, ieşiră 
prevăzători din odaie şi apoi, cu un aer nevinovat şi 
discutând, trecură pe terasă. Aici îl luară pe Dordon între 
ei, străbătură câteva străzi, până la un garaj, unde 
italianul se îngrijise de un automobil, şi trecură în viteză 
mare peste graniţă. 

După o muncă grea, comunista izbuti să se elibereze 
spre ziuă din cătuşe. Era pe jumătate leşinată de spaimă; 
totuşi mai avu destulă limpezime de spirit, ca să nu dea 
alarma. Între timp, ea-şi dăduse seama că n-avusese de-a 


face cu poliţia din Agram. Când îşi puse şi mantaua de 


ploaie, nu mai avu nimic izbitor în ţinuta ei, şi se grăbi să 
dispară şi ea peste graniţă. 

În timpul acesta, Pervov şi Pocev sosiră la Sofia. Aici 
guvernul dădu o lovitură grozavă comuniştilor. Arestă 
oamenii cu duzinele, căci acum cunoştea locurile de 
refugiu cele mai ascunse, şi le confiscă tipografiile. 
Ordinea în interior fu restabilită. lugoslavia devenea din 
nou duşmanul bandelor macedonene, iar Franţa suferise 
din nou o înfrângere. 

Încordarea italo-franceză spori. Dordon îi asmuţi pe 
cei doi agenţi în jurul Balcanilor. Peste tot unde ei survin, 
în curând violențele apar. Pervov şi Pocev sunt folosiţi în 
interiorul Iugoslaviei, ca să reia contactul cu grupurile 
duşmane regimului. Dar într-o bună zi, li se împlini şi lor 
soarta. E tocmai fatalitatea care a prezidat la uciderea 
generalului lor. 

Dar asemănarea rezidă numai în rezultat, iar nu în 
circumstanţe. Într-o zi, vrând să plece în sudul ţării, ei se 
îmbarcară pe vaporul „Karageorge”, în portul Bocche di 
Cattaro, cel mai frumos colţişor al Europei. Era o noapte 
caldă. Se legănau în scaunele-paturi de pe puntea 
vaporului şi nu văzură că o doamnă se ivi pe neaşteptate 


lângă ei, examinându-i cu interes. Vaporul staţionă un 


timp mai îndelungat la Spolatto, ce fu de ajuns ca doamna 
aceea să poată da o telegramă la Fiume, punctul spre care 
se îndreaptă vasul. Ea putuse uşor să constate că biletele 
de călătorie ale celor doi călători erau cu destinaţia pentru 
portul acesta. 

Când vaporul stopă la debarcader, o spaimă violentă 
îi cuprinse pe cei doi. Căci nişte agenţi poliţieneşti apărură 
pe vapor şi-i luară în primire de pe bord. 

O femeie se răzbunase pentru o noapte nedormită la 
Hotelul Esplanade din Agram! 

Pervov şi Pocev nu prea erau oamenii care să poată 
rezista unei cercetări poliţieneşti. Nu trecu mult şi 
mărturisiră tot ce aveau pe suflet. Nu ascunseră nici cel 
mai mic lucru şi dl. Dordon deveni în felul acesta cunoscut 
poliţiei iugoslave. Toate uneltirile ce frământaseră graniţa 
chinuitei ţări, fură descoperite. Poliţia ar mai fi vrut să afle 
ceva: cine să fi fost persoana care-i dăduse plocon pe cei 
doi? Dar persoana în chestie nu prea avea, se vede, aşa 
mare zor să se pună în evidenţă. 

Lucrurile ajunseră în stadiul implorării din partea 
celor doi, de a li se lăsa viaţa şi a li se reda libertatea! Se 
găsi şi modalitatea de a li se acorda ceea ce doreau. Ba se 
mai aflară şi mijloacele la îndemână pentru a umple 


buzunarele celor doi cu bancnote, căci se făurise un plan 
admirabil, prin executarea căruia se da o mare lovitură. ŞI 
anume: pe când cei doi erau închişi se făcuseră toate 
cercetările pentru aflarea întregii activităţii a lui Dordon. 
Astfel se descoperi că el era unul din cei mai activi agenţii 
italieni, şi că nu opera numai în Balcani, ci şi în celelalte 
capitale ale Europei. Dacă în Balcani misiunea lui consta în 
provocarea cât mai multor violenţe, în schimb, la Praga, 
Paris şi Berlin, el avea menirea Să se intereseze în taină de 
activitatea personalului ambasadelor din aceste oraşe. Se 
pare că asemenea sisteme erau tot aşa de folosite sub 
regimul fascist, ca şi sub cel bolşevic. 

Pervov şi Pocev fură puşi în libertate. Dar căpătară 
instrucţiuni să raporteze lui Dordon conform adevărului, 
arestarea lor, dar să nu povestească că ei rămăseseră 
mereu neclintiţi şi credincioşi, fără să destăinuiască nici 
cel mai mic lucru, aşa că negăsindu-li-se nicio vină, 
fuseseră puşi în libertate. Ei aveau să urmeze a lucra 
liniştiţi mai departe cu Dordon. Dar să observe cu care 
persoane în subordine din personalul ambasadelor italiene 
Dordon venea în contact. Apoi mai fură însărcinaţi să se 
documenteze, cum vor crede de cuviinţă, asupra 
dispoziţiei clădirilor ambasadelor şi asupra relaţiilor 


acestora. Despre acestea aveau să transmită comunicări, 
rămânând să li se spună mai târziu ce urma de făcut. 

Pervov şi Pocev jubilau, când trecură graniţa. Aveau 
acum două vaci de muls, doi patroni, care plăteau fiecare. 

Ei îl întâlniră pe Dordon la Viena, tocmai când el se 
pregătea să se repeadă până la Berlin. Îi făcură o descriere 
fabuloasă a curajului cu care bravaseră închisoarea, şi a 
cruzimilor pe care trebuiseră să le îndure. Şi o făcură cu 
atâta artă, încât marchizul de Sade însuşi ar fi trebuit să-şi 
recunoască, ruşinat, inferioritatea, dacă ar fi stat şi el să-i 
asculte. 

Povestirea lor nu-şi greşi efectul. Dordon scoase 
carnetul de cecuri şi pansă cu ele zgârieturile şi rănile 
care, de fapt, nici nu existaseră. De altfel recunoscu şi el, 
cei doi aveau mai întâi nevoie de puţină odihnă, şi anume 
într-un loc unde treburile nu mergeau aşa de prost ca în 
închisorile iugoslave. Cum dl. Dordon pleca la Berlin, cei 
doi se hotărâră repede să-l întovărăşească şi ei, spre a se 
odihni acolo. 

x 

Ambasadorul italian din Berlin îşi avea reşedinţa într- 

o frumoasă casă din strada Victoriei. Ambasada italiană 


poseda un personal numeros, şi trei secretari de 


ambasadă, care duceau la Berlin o viaţă puţin ocupată de 
tineri bogaţi. Unul din ei, Garbeccio, locuieşte în strada 
Budapesta, într-un distins hotel privat, care se intitulează 
„Vineta”. El este acel dintre secretarii ambasadei căruia i 
s-a încredinţat funcțiunea cea mai importantă, deoarece în 
biroul lui e aşezată şi o casă de bani, ale cărei chei sunt în 
mâna lui, iar casa de bani ascunde, pe lângă alte hârtii 
fără importanţă, şi Cheia cifrului italian. Această cheie este 
în felul ei lucrată cu mult rafinament. Ea constă dintr-un 
disc turnat, pe care sunt dispuse în cerc toate zilele anului. 
În mijlocul discului se află o parte mobilă care, împinsă 
spre una din zile, te face să obţii o cheie. 

Cu această cheie se lucrează mai departe la 
dezlegare, servindu-te de o carte voluminoasă, iar în 
funcţie de număr, diferă şi cifrurile codului. E un sistem 
sofisticat, deoarece ltalia e singurul dintre statele 
europene care are cel mai mare interes să-şi asigure cifrul. 
Şi aceasta din cauză că, împotriva uzanțelor altor state, 
Italia a preferat, datorită vitezei, să-şi trimită comunicările 
importante către ambasadorii ei pe cale telegrafică. Cum e 
uşor să interceptezi o asemenea transmisiune telegrafică, 
o cheie trebuie să fie lucrată cu îngrijire. 


Ei bine, acest cod italian era atât de perfect, încât 


nimeni nu izbutise, nici măcar pe departe, să desluşească 
înţelesul vreunei comunicări telegrafice a Italiei către 
ambasadorii ei. 

Atât telegrafiştii francezi, cât şi cei iugoslavi, aveau 
motive serioase să verse lacrimi. Căci ar fi dorit foarte 
mult să ştie cam ce comunicări lansează Mussolini în lume. 
De multă vreme posturile franceze şi iugoslave, în a căror 
competenţă sunt aceste chestiuni, au hotărât că lucrurile 
nu pot să rămână aşa. Dar rămâneau numai cu această 
hotărâre principală. 

Secretarul de ambasadă Garbeccio avea o secretară. 
Nu era câtuşi de puţin tânără sau frumoasă; era o italiancă 
trecută, destoinică la serviciu, cu trăsături ferme, prea 
dure şi severe, ca să poţi spune că era o femeie frumoasă. 
Cu ea trebuia să se întâlnească Dordon în seara aceea la 
Berlin. Pocev şi Pervov nu puteau fi de faţă la această 
întrevedere, dar li se îngădui să-l însoţească pe stăpânul şi 
maestrul lor până la locul de întâlnire. Aici fură concediaţi. 
Îşi bătură bieţii capul toată noaptea, ca să afle cum 
trebuiau să procedeze la Berlin, ca să ştie cine era o 
anumită femeie, fără să fie nevoie să stea ceasuri întregi 
pe stradă ca să afle. Dar în dimineaţa următoare, Pocev 


rezolvă chestiunea cu destulă îndemânare. 


Pe departe incidental şi fără să bată la ochi, el se 
informă, chiar de la Dordon, cine era femeia, şi italianul 
răspunse, fără înconjur, că era secretara secretarului de 
ambasadă Garbeccio. 

— Ah! - exclamă cei doi, şi telegrafiară la Fiume. 

— Ah! - exclamară cei de la Fiume şi telegrafiară la 
Belgrad. 

— Ah! - ziseră şi cei de la Belgrad, şi telegrafiară 
înapoi la Fiume. 

Pocev şi Pervov se aflau încă la Berlin, când primiră 
o vizită. Foarte prevăzător, un om se apropie de ei, dându- 
le să înţeleagă că ar dori să le vorbească. Lucrul se realiză 
fără greutate, şi cei doi primiră însărcinarea să se 
împrietenească puțin cu această femeie. Toate 
amănuntele asupra tinereţii ei fură culese, şi Pocev şi 
Pervov nu avură decât să aleagă locul unde trebuiau să 
pretindă c-o mai întâlniseră, spre a se putea prezenta din, 
capul locului, ca nişte vechi cunoştinţe. Într-o zi ei o 
aşteptaseră ceasuri întregi... Îi vorbiră, şi peste două zile o 
întâlniră din nou, incidental. În curând ei ajunseră, aşa de 
departe, că li se îngădui s-o acompanieze prin grădina 
zoologică, în drumul ei spre casă. Potrivit indicaţiunilor, 


Pocev îşi juca acum un atu. Cei doi deveniseră de mult 


timp italieni, aşa pretindeau cel puţin faţă de doamna 
aceea, şi acum aduseră vorba de un compatriot, pe care-l 
întâlniseră din întâmplare la Berlin, şi care era un mare 
porc de câine. El ar avea o îndeletnicire semioficioasă, şi-şi 
câştiga existenţa, prin coruperea funcţionarilor italieni de 
la reprezentanţele din străinătate, pe care îl plătea ca să 
capete informaţii de la ei. 

Procedară cu multă îndemânare, cu un zel îndârjit, şi 
cu priceperea psihologiei femeii. Astfel, obţinură marea 
încredere, şi atunci merseră mai departe. Ei insinuară că 
Nu era prea plăcut ca cineva să umble de colo până acolo, 
tot în situaţia de secretară plătită; în sfârşit procedară 
după vechea şi puţin variata reţetă, ce se foloseşte atunci 
când vrei să corupi pe cineva, în schimbul unei sume mari. 
Când ajunseră aşa de departe, încât căpătară siguranţa că 
femeia era gata să facă orice i s-ar cere, contra unei sume 
mari de bani, atunci telegrafiară şi căpătară o subvenție 
personală financiară. 

Ajutorul acesta avu ca efect capitularea imediată a 
secretarei. Ea capitulă în faţa sumei mari ce i se oferea şi- 
n faţa ispitei de a fi de acum încolo o fiinţă liberă. Cu 
mintea ei ascuţită, ea socoti că nimic nu i se putea 


întâmpla, orice ar fi survenit. Afară numai dacă nu cumva 


ar fi făcut prostia nemărginită de a se duce în Italia. Ea îşi 
destăinui consideraţiile faţă de complicii ei, şi singurul 
lucru pe care aceştia nu îl înţeleseră la început, fu că nu 
numai secretara se gândea aşa, dar că şi o spunea. Din 
motive financiare, ea trebuia să aibă interesul de a 
prezenta întreprinderea drept cât mai primejdioasă! 

Când fură de acord în toate privinţele, trecură la 
executare. 

Era imposibil de a se lua cheia cifrului pur şi simplu, 
căci aceasta era mereu închisă bine în „safe”. De 
asemenea, nici pe cheia casei nu se putea pune mâna, 
căci secretarul de ambasadă o purta mereu la dânsul şi n- 
o pierdea niciodată din ochi. 

Dar această împrejurare nu era nicidecum o piedică, 
şi femeia se puse pe lucru, luând un tipar de ceară după 
broasca safeului. 

Pocev luă tiparul şi alergă cu el la Praga. Comandă 
aci o cheie pe măsura broaştei copiate, şi puse s-o fabrice 
chiar în Praga, spre a şterge astfel orice urmă. Când cheia 
fu gata, lucrul deveni o jucărie. Într-o seară, secretara 
descuie frumuşel dulapul, luă codul şi părăsi ambasada cu 
el, după ce mai întâi avu grijă să-ncuie la loc casa de bani. 


Pervov şi Pocev aşteptau în holul hotelului Excelsior, unde 


trebuia să li se aducă codul. Telegrafiştii iugoslavi 
interceptaseră de săptămâni de zile toate telegramele 
italiene emise prin telegrafia fără fir, şi le notaseră cu 
grijă. 

Pocev şi Pervov aşteptau la hotel Excelsior. 

Dar doamna gonea acum cu un taxi prin grădina 
zoologică, spre Vestul oraşului, şi nu se opri în pragul 
hotelului Excelsior, ci descinse la hotel Eden, de lângă 
grădina zoologică. Aci avea o întâlnire. Dar nu cu un 
iugoslav, ci cu un francez. 

Secretara lucrase după un calcul cât se poate de 
just. Dacă o ţară aşa de mică, ca lugoslavia, putea să 
plătească o sumă mare pentru un cifru, se înţelegea de la 
sine că o ţară mare ca Franţa, va plăti cu mult mai mult. 
Singura greutate era numai să ştie să se adreseze omului 
competent, care ar putea să efectueze pentru Franţa o 
asemenea operaţie. Dar atare greutate e un fleac pentru o 
secretară de ambasadă! Căci oficialitatea nu obişnuieşte 
niciodată să dea ordin să se fure un cifru, însă e destul să 
chemi, de pildă, la telefon pe ataşatul militar, care va 
admite să negocieze chestiunea, fără ca să-şi mai poată 
aminti, în viitor, că avusese cu cineva o asemenea 


convorbire telefonică. Împrejurarea era atât de importantă 


pentru Iugoslavia, încât aceasta consimţise să plătească 
un avans. Pentru Franţa, chestiunea, era tot aşa de 
importantă. 

Aşa că şi aceasta trebui să plătească un avans. Care 
bineînţeles era mai mare, întrucât secretara pretinsese că 
trebuia să opereze singură în toată chestiunea. 

Ziua în care se săvârşi furtul, era o sâmbătă. 
Secretara îşi propusese să readucă cifrul şi să-l pună, luni 
dimineaţa, la loc în safe. Bineînţeles, nimeni nu trebuia să 
observe că el dispăruse vreodată din safe, fie chiar pentru 
un interval scurt, căci atunci devenea fără valoare, dacă 
nu pentru trecut, cel puţin pentru viitor, căci astfel urma 
să fie schimbaţi. 

Francezul care luă acum cifrul în primire în grădina 
zoologică, adică la câţiva paşi de hotel Eden, era un om 
prevăzător. 

Cifrul va fi, bineînţeles, fotografiat şi pus la loc în 
safe, pentru ca nimeni să nu observe nimic. Dar restul 
sumei promise ca recompensă, nu va fi plătit decât atunci, 
când se va stabili că cifrul era într-adevăr autentic, dacă” 
nu era învechit şi dacă se mai telegrafia şi în timpul de 
faţă cu el. Dispoziţiile pentru fotografiere erau deja luate; 
astfel lucrul merse foarte repede şi secretara fu iarăşi pe 


stradă cu cifrul în servietă, şi se aruncă din nou într-un 
automobil, ca să se ducă de astă dată la hotel Excelsior. 
Era în întârziere cu câteva ceasuri. Pe drum, în maşină, ea- 
şi făcu socoteala; făcuse o afacere bună! francezii nu 
bănuiau că cifrul mergea acum la iugoslavi, iar iugoslavii 
iarăşi n-aveau idee că el fusese fotografiat de francezi. 
Principalul era că amândoi plăteau. 

La hotel Excelsior îl găsim pe Pocev şi pe Pervov 
dezolaţi. 

De agitaţie, băuseră atâta cafea, că li se făcuse rău. 
Totuşi străluciră de fericire, când secretara se arătă în 
sfârşit, declarându-le că avea cifrul în geantă. Câte trei 
porniră repede spre micul hotel, în care locuiau cei doi 
macedoneni, unde era totul pregătit pentru fotografiat. 
Lămpile necesare aşteptau într-un cufăr, şi munca lor fu 
repede executată. Apoi se făcu plata. 

Pocev şi Pervov dispărură imediat din Berlin cu 
fotografiile lor. Secretara mai avu însă de trecut o zi grea, 
căci trebuia să introducă din nou cifrul în ambasadă. După 
aceea nu prea ştia ce să facă; dacă n-ar fi bine să spună 
că era suferindă şi să-nceapă să lipsească chiar de marţi, 
ori să mai rabde câteva săptămâni, asistând, cu aerul unui 


miel nevinovat, la toată zarva, când luni seara, marţi sau 


miercuri se va afla că cifrul a fost furat. Duminică seara, 
ea primi o telegramă cu următorul cuprins: „Ora 8, grota 
Ursului”. 

Era o seară de mai şi cam răcoroasă, dar ea aştepta 
cu plăcere, în seara aceea, în faţa grotei Ursului. Se ivi 
francezul, care se duse cu ea în partea întunecoasă a 
grădinei zoologice şi-i puse în mână un plic conţinând 
suma stabilită. El era foarte mulţumit, ba chiar zburdalnic 
ca un copil, şi-i arătă prima telegramă descifrată, care 
sosise de la Roma ambasadei din Berlin. 

Şi i-o arătă la lumina slabă a unui felinar, fără să 
observe că ea îngălbenise, cuprinsă de spaimă, şi că se 
clatină. Ea nu mai înaintă, ci rămase nemişcată locului. 

— Dar ce s-a întâmplat? - întrebă francezul surprins. 

— Când a sosit telegrama la Berlin? 

— Azi dimineaţă - zise el - mi-a fost transmisă prin 
cifrul nostru, la Berlin, ca o dovadă că e autentic. 

— Dacă telegrama a sosit azi dimineaţă - zise 
secretara, atunci desigur că Garbeccio a fost chemat 
telefonic la ambasadă, ca s-o descifreze. 

— Pentru Dumnezeu! - exclamă francezul - dar 
atunci ambasada a şi aflat?... 


— Că cifrul a fost furat! - completă femeia, cu voce 


stinsă. 

— Blestemăţie - zise francezul. 

— Groaznic! - exclamă femeia. 

Secretara cercetă peste noapte problema pe toate 
feţele. 

Ea poseda o mică avere în bani gheaţă. Putea deci 
să fugă când va vrea, unde i-o plăcea; putea face ce voia, 
căci era ferm convinsă că incidentul acesta nu va fi 
denunţat poliţiei. Deci nimeni n-o va urmări şi prin urmare 
nu-şi va petrece anii frumoşi ai vieţii la închisoare. 

Până în zori, însă, ea se gândi bine. Se va duce 
foarte simplu în biroul ei de la ambasadă şi va lucra, ca şi 
când nimic nu s-ar fi întâmplat. Cifrul nu-l mai putea duce 
acum îndărăt, deci îl va arde. Şi-n primul rând, cine-ar fi 
putut să dovedească că ea... 

Când intră în secretariat, ea-şi anină în linişte 
mantaua în dulap, îşi potrivi câteva hârtii şi aşteptă ca 
Garbeccio s-o cheme. 

Aşteptă o oră, şi se miră; apoi se nelinişti, căci află 
că secretarul ambasadei era de mult în odaia lui. În cele 
din urmă nu mai putu să reziste şi găsi un pretext ca să 
intre cu scrisori şi hârtii în odaia lui. 


Acum însă se sperie. Căci îl văzu pe secretar la masa 


de lucru, iar în faţa lui erau teancuri întregi de telegrame 
vechi cifrate şi descifrate. Omului acestuia, de obicei de o 
eleganţă pedantă, acum îi atârna părul pe faţă, cravata i 
se deplasase şi abia dacă-şi ridică ochii de pe hârtiile lui. 
Secretara făcu rânduială printre nişte scrisori şi hârtii 
aflate pe o mescioară şi tocmai voia să părăsească odaia, 
când iată că Garbeccio scrise repede ceva pe un bilet şi 
ieşi afară. 

Secretara, ca o veveriţă, sări la masa de lucru. Ea 
văzu teancuri de hârtii acoperite cu cifre şi cu litere, pe 
care erau înşirate jumătăţi de cuvinte şi cuvinte întregi, 
tăiate şi scrise din nou. Ea înţelese imediat. Garbeccio 
descifrase o telegramă prin mijlocirea vechilor depeşe 
descifrate. O privire repede asupra biroului îi arătă că într- 
adevăr era vorba de depeşe din anul trecut. Benzile purtau 
data acelei zile, dar din anul precedent. 

Secretara ar fi dorit acum să mai ştie un singur 
lucru. Dacă secretarul de ambasadă comunicase dispariţia 
cifrului. 

Dar nu putu să afle lucrul acesta nici în ziua aceea, 
nici în ziua următoare. Dar când miercuri sosiră alte 
telegrame cifrate şi când secretarul ambasadei îşi 


reîncepu, palid şi turbat, munca-i de ceasuri întregi, 


socotind şi combinând descifrarea telegramelor, atunci îşi 
dădu seama că Garbeccio nu comunicase furtul. 

De ce n-o făcuse? îi era pur şi simplu teamă de 
urmări. 

El se preta acum unei prostii uriaşe, pe care o 
îndeplinea cu consecvență, atâta timp, până când 
afacerea avu un sfârşit trist. 

Pocev şi Pervov alergară cu fotografiile lor la Fiume, 
unde locuia agentul care lucra cu ei. Pentru câteva zile ei 
fură consideraţi eroi şi buzunarele li se umplură cu 
bancnote din cele mari. Apoi porniră la Sofia, să se 
întâlnească din nou cu Dordon. E drept că promiseseră 
iugoslavilor să nu se mai încurce cu comitagii, dar, martor 
e Domnul, nu era destul să aibă ceva parale, ci era 
necesar să aibă şi venituri curente. 

Peste trei săptămâni secretara se îmbolnăvi; apoi 
demisionă din serviciu. Plecă mai întâi într-o călătorie de 
odihnă, iar apoi se reîntoarse la Berlin. Unde trăieşte şi 
astăzi destul de bine, în posesia unui mic capital. Totuşi nu 
e cu desăvârşire liniştită. De pildă, a refuzat odată cu 
violenţă să-şi dea fotografia. Apoi nu s-ar lăsa intervievată 
nici pentru întreaga lume, cu toate că oricare iniţiat din 


Berlin îi cunoaşte isprava. Dar, cum niciodată nu s-a 


anunţat, în mod oficial, că s-ar fi furat vreun cifru, la 
ambasada italiană, şi cum nu s-a depus nicio plângere la 
poliţie, nimeni n-are nimic cu ea. 

Între timp însă, din mai şi până în octombrie 1929, 
atât francezii, cât şi iugoslavii aflaseră tot ce guvernul 
italian comunica, în cel mai strict secret, ambasadelor, 
legaţiilor, staţiilor militare, şi vaselor sale ce străbăteau 
mările, recepţionarea şi descifrarea comunicărilor prin 
telegrafia fără fir nu era pentru francezi şi iugoslavi numai 
o plăcere, dar şi o afacere foarte importantă. 

Poate că lucrurile ar mai fi urmat şi după octombrie, 
întrucât Garbeccio avusese o idee, ce-i dădea posibilitatea 
teoretică s-ascundă cu totul furtul şi totuşi să descifreze 
mai departe corespondenţa. La 1 ianuarie, cifrul trebuia să 
fie înlocuit cu unul nou. El porni în taină la Paris, îşi vizită 
un coleg, şi izbuti, fără s-atragă atenţia nimănui, să fure, 
muncind o noapte întreagă, cifrul parizian, care era 
bineînţeles identic cu al lui, şi astfel fu personal acoperit. 
La 1 ianuarie ar fi comunicat oficial ambasadorului, că ar fi 
distrus vechea hârţoagă. 

Toate ar fi mers bine, dacă Pervov nu i s-ar fi părut, 
într-o zi, cam obraznic lui Dordon. Dordon îi tratase prost 


pe cei doi care, după părerea lui, deveniseră nişte leneşi. 


Fusese vorba de nişte chestiuni financiare, şi-n această 
materie cei doi macedoneni nu ştiau ce-i gluma. În 
legătură cu această scenă agitată, Pervov declarase că 
avea din nou nevoie să se odihnească, şi că va pleca 
pentru 14 zile în călătorie de plăcere. D-l Dordon n-avea 
nimic contra, dar avu deodată senzaţia că cei doi 
ascundeau ceva. De câteva ori i se şi arătase atenţia că 
plătea, desigur, prea mulţi bani lui Pervov şi lui Pocev, care 
făceau cheltuieli exagerate. După scena pe care i-o făcuse 
Pervov, începură să-i bată şi lui la ochi diferite lucruri. lar 
când cei doi indivizi plecară în concediu, ei nu porniră 
singuri. Căci un om, pe care nu-l cunoşteau, porni să-i 
petreacă, şi acesta observă că aceştia acostară în sfârşit 
pe reviera franceză. Apoi amândoi porniră, urmăriţi mereu 
de observatorul lor, care astfel era silit să telegrafieze 
mereu după alţi bani de călătorie, până la Toulon. Omul 
trimis de Dordon văzu aici, spre uimirea lui, că cei doi se 
adresaseră odată, într-o cafenea, unui ofiţer francez, şi 
începură să vorbească cu acesta - care păstra toată 
rezerva - despre nişte chestiuni ce păreau serioase. Dacă 
faptul acesta era surprinzător, apoi cu atât mai ciudat i se 
păru lucrul când, a doua zi, câţiva civili, cu mers soldăţesc, 


veniră să-i ia şi porniră cu ei la biroul militar al marinei. 


Pervov avea cu el un cufăraş, pe care-l ducea sub braţ. 
Observatorul stătu la pândă vreo două ceasuri, până ce 
Pervov şi Pocev ieşiră din clădirea militară. Faţa lor 
exprima o deprimare profundă. Ei se întoarseră încet 
înapoi la hotel, unde urcară în odaia lor. Se întorseseră 
fără cufăr, şi părea c-aveau puţine lucruri de valoare cu 
dânşii, căci nici nu-şi mai luară osteneala să încuie 
camera. Şi e drept că, după părerea lui, Pervov şi Pocev nu 
mai aveau în realitate niciun lucru de valoare în odaia lor. 

Adevărul e că le venise ideia să vândă francezilor 
cifrul italian, dar întâmpinaseră un refuz, lucru la care nu 
se aşteptau. 

În realitate, cauza era că-l posedau de multă vreme, 
iar oficial nu se ocupau cu astfel de afaceri necurate. Pe 
când ei şedeau indispuşi la masa de prânz, observatorul se 
duse în odaia lor şi-şi făcu de lucru la cufăraş. Nu fu nevoie 
de multă caznă, căci nici nu era măcar închis. Omul nostru 
desfăcu bagajul şi găsi un maldăr de copii fotografice ce 
păreau a fi paginile unui cifru. 

Atunci el îşi făcu socoteala repede: puse mâna 
numai pe câteva din aceste fotografii, al căror cuprins nu-l 
înţelegea, stabili cu Dordon telegrafic o întâlnire la Nisa, şi 
lăsă în plata Domnului pe cei doi, plecând. 


Când Dordon privi fotografiile, văzu îndată că erau 
reproducerea cifrului italian secret, care încă era în 
vigoare. 

După o examinare fugitivă, mai constată, graţiei 
numerotaţiei, că era cifrul berlinez. El telefonă la Roma, se 
repezi la Berlin şi nenorocirea se produse. 

Ce urmează, e cunoscut în amănunţime. Se ştie că 
ambasadorul italian, contele Aldovrandi Marescotti fu 
rechemat, împreună cu personalul răspunzător al 
ambasadei. De asemenea se cunoaşte şi faptul că 
secretarul de ambasadă Garbeccio a fost exilat. 

Se mai ştie în sfârşit că Pervov şi Pocev se 
reîntoarseră, neştiutori de ce se-ntâmplase, la Sofia. Ce nu 
se ştie, e numai ce s-o fi ales de ei. 


GIAMILEH HANÎM 
DOAMNA ÎN ARGINTIU 


Ar fi interesant să ştim, încă de azi, cum vor arăta 
cărţile de istorie, din care generaţiile viitoare vor avea să- 
nveţe faptele ce s-au petrecut între anii 1921 şi 1923 în 
Balcani, sau, mai bine zis, în Bosfor şi în Grecia. E de 
aşteptat că descrierea să sune cam în chipul următor: 

„1921-1922. Lupte între Greci şi Turci”. 

„În anul 1921, începu un conflict armat, cu caracter 
endemic, între Grecia şi Turcia. Cu toate că Grecii 
învinseseră la început, credincioşi tradiţiilor lor războinice 
(vezi războiul din Peloponez şi trecutul glorios al Greciei), 
până la urmă Turcii rămaseră învingători. Ambele state 
declanşară războiul acesta pentru dominaţia Coastei Asiei 
Mici”. 

E drept că, în realitate, războiul fusese dus de Grecia 
şi Turcia. De asemenea nu se poate contesta că trupele 
greceşti au dat lupte sângeroase împotriva Turcilor. Într-un 
înţeles mai înalt al cuvântului însă, Grecia şi Turcia n-au 


purtat niciun război. De luptat nu s-au luptat în timpul 


acela decât doi oameni, care deţineau, în mod oficial, câte 
un apartament la hotelul „Tokatlian”, la Therapia, locuiau 
pe acelaşi coridor şi se salutau prietenos, când li se 
încrucişa calea prin holul hotelului. Războiul fusese dus de 
aceşti doi bărbaţi, dintre care, unul, colonelul Blanc, ieşi 
învingător, iar celălalt, maiorul Hey, învins. Colonelul Blanc 
era reprezentantul Franţei, iar maiorul Hey, reprezentantul 
Angliei. Pe când maiorul aparţinea Serviciului secret 
englez, colonelul se afla în misiunea secretă a ministerului 
de război din Constantinopol. 

În astfel de ocazii se iveşte totdeauna aici vreun 
ofiţer, aparţinând serviciului de spionaj al vreuneia din 
Marile Puteri europene, care sugerează unor bieţi 
nenorociţi gândul că trebuie să împuşte, din motive 
naţionale, alţi oameni, care poartă o uniformă deosebită 
de a lor. Când s-a ajuns aci, se constată că de acum 
înainte o altă Mare Putere europeană a pus stăpânire pe 
nişte izvoare însemnate de petrol, pe mine, pe pieţe de 
desfacere, pe baze navale, sau alte valori reale, iar la 
sfârşitul întreprinderii, păgubiţii personal, adică oamenii 
care au sângerat ei însăşi în război, se întreabă de ce l-au 
făcut? 

Răspunsul nu li-l poate da ofiţerul Marei Puteri 


respective, care le-a furnizat regulat arme şi muniții pentru 
lupte, căci acesta a plecat de mult! Singurul răspuns ce le 
rămâne, e plânsul femeilor şi al copiilor, cărora li s-au 
prăpădit bărbaţii sau taţii, care zac undeva în pământ!... 

După completa prăbuşire a Turciei, în toamna anului 
1918, Anglia crezuse că-şi va putea atinge fără mare efort 
marea ei ţintă din războiul asiatic: înfiinţarea unui şir de 
state vasale engleze în Asia Mică şi-n Arabia. Astfel se 
creară Regatele Hedjas şi Irak, emiratul Transiordaniei şi 
protectoratul asupra statului sionist al Palestinei. Chiar şi 
legăturile cu marii potentaţi din centrul Arabiei fură 
reluate, cum e cazul lui Ibn Saud. Pentru posesiunea 
integrală a Asiei Mici, mai lipsea numai stăpânirea Siriei. O 
încercare a Englezilor de a instala aci ca rege pe un prinţ 
arab, supus lor, fu împiedicată de Francezi. Bătrânul 
spadasin, generalul Gouraud, cel ciung, mobiliză câteva 
batalioane şi visul regal englez se risipi mai înainte de a fi 
început să se înfăptuiască. Cei de la Londra fură foarte 
indispuşi. Dar şi mai greu îi atinse afirmarea unei puternice 
opoziții în însăşi inima Turciei prăbuşite, în contra silinţelor 
de divizare pe care Englezii le patronau. 

Această mişcare era înscenată de fostul general 
Kemal Paşa, şi se îndrepta în primul rând, împotriva 


propriului guvern turc. 

Francezii îl ajutară pe Kemal. În urma atacului 
englez, dat împotriva mandatului francez în Siria, atac ce 
fusese respins, francezii nu se puteau sustrage temerei pe 
care le-o inspira ambiția englezilor. Ei ştiau că o zdrobire 
eventuală a Turciei ar fi însemnat reluarea încercărilor lor. 
Aflând despre asta, oamenii de stat de la Paris îşi dădură 
seama că orice piedici puse Angliei în Asia, puteau fi 
exploatate în tratativele diplomatice asupra problemelor 
europene şi a pretențiilor faţă de Germania. Şi astfel turcii 
câştigară, aproape fără niciun efort din partea lor, un aliat 
puternic ca Franţa, în lupta lor de eliberare. 

x 

Nişte cuirasate engleze se leagănă pe valurile 
albastre ale Bosforului. Un grup de ofiţeri superiori englezi, 
instalaţi pe terasa hotelului Tokatlian din Therapia, privesc 
cu dragoste şi mândrie liniile lor superbe. E o căldură 
înăbuşitoare, fiind în luna iulie, anul 1921, şi ofiţerii îşi sorb 
pipermentul cu paiul. 

Sunt cam indispuşi în contra camaradului lor, 
maiorul Hey, care se află acolo, în uniforma-i scoțiană. Hei 
e un bărbat solid, care tachinează un colonel cărunt de 


lângă el, explicându-i că toată această frumoasă flotă din 


Bosfor nu prea făcea multe parale, deoarece turcii vor 
trage în curând o bună bătaie grecilor, şi astfel se va da şi 
semnalul de plecare acasă mândrelor vapoare. 

Colonelul ripostă că era penibil impresionat, fiindcă 
trebuia să dea mereu, în orele-i de repaus, de câte un om 
al serviciului de spionaj, în orice colţ al lumii era, şi 
oamenii aceştia aveau talentul neîntrecut de a spune cât 
de greu, cât de primejdios şi cât de important era totul pe 
pământ! Cât privea situaţia actuală, colonelul găsea că era 
caraghios să se agite cineva din cauza unor bande 
mizerabile numite „armata anatolică”. Căci era un lucru 
destul de cunoscut că aceste bande turceşti fugeau din 
faţa vitejilor greci, aşa că, pentru un ofiţer al armatei 
engleze, totul era în ordine. Desigur că domnul maior 
uitase că tocmai în dimineaţa aceea sosise ştirea că grecii 
se aflau la o sută de kilometri de Angora şi că, după 
socoteala tuturor, aveau s-o cucerească în curând. 

Atât colonelul, cât şi ceilalţi ofiţeri îşi părăsiră 
mesele de pe terasă şi intrară în sala de dans, unde 
orchestra executa un foxtrot după altul. 

Hey rămăsese singur pe terasă, şi privea la şoseaua 
de sub picioarele lui, pe care se perindau maşină după 


maşină. 


Şi iată că atenţia i se deşteptă. Un automobil mare, 
cenuşiu, stopă în faţa hotelului şi o şapcă garnisită cu 
broderie de aur străluci în soare. Şapca era proprietatea 
unui ofiţer francez zvelt, îmbrăcat elegant în uniformă 
albastră, care ajuta să coboare din maşină o doamnă într-o 
toaletă argintie încântătoare. 

Dacă maiorul Hey fusese pân-atunci numai rău 
dispus, de astă dată căzu în melancolie. Căci bărbatul care 
urca acum spre terasă, ţinând la braţ o doamnă în toaletă 
argintie, era colonelul Blanc, un şef al aşa-zisului 
„deuxieme bureau” francez, birou oficial, dar cu misiuni 
secrete. 

În aparenţă, cei doi bărbaţi n-aveau să-şi impute 
nimic unul celuilalt. 

De altfel ei nici nu se gândeau, în clipa aceea, la aşa 
ceva, şi colonelul, străbătând terasa, îşi duse foarte 
politicos mâna la cozorocul şepcii, salutând frumos pe Hey. 
Hey se ridică puţin din loc şi se înclină, după cum se 
cuvenea. Dar apoi se supără, căci colonelul Blanc se aşeză 
cu doamna lui la masa alăturată englezului, şi începu să 
vorbească pe un ton destul de ridicat. El arăta doamnei 
frumuseţile Bosforului, şi preciza cât timp mai avea de 


gând să stea pe malurile lui. 


Hey era din specia oamenilor cărora li se urcă uşor 
sângele la cap, şi de aceea se ridică şi se duse sus, în 
hotel, la odaia lui. Mai înainte de a pleca, o privi pe 
doamna în argintiu. Era o turcoaică, purtând feregea, iar 
faţa-i era acoperită cu un văl uşor şi străveziu, aşa cum 
purta pe vremea aceea turcoaicele distinse şi cochete. 
Hey, odată ce fu în odaia lui, se dusese la telefon şi ceru 
un număr cu Constantinopol. Vorbi la aparat cu un nume 
Jim. Îşi exprimă categoric dorinţa să ştie cine era doamna 
în argintiu care-l însoțea pe Blanc, şi cu care acesta era 
jos, pe terasa din faţa hotelului. După ce sfârşi această 
convorbire telefonică, se trânti pe o sofa, citi ceva din 
Kipling, şi adormi. Pe când maiorul dormea, iar colonelul îşi 
bea cafeaua, grecii şi turcii se omorau unii pe alţii. Totul 
era orânduit perfect, fără ca aceste două personaje să fie 
nevoite să se deranjeze în persoană la această oră. 

Seara, la ora 9, Hey era din nou voios; aghiotantul 
lui sosi aducându-i ultimele ştiri. Când aghiotantul începu 
să-i prezinte depeşele, Hey îl întrerupse: 

— Cum s-au petrecut lucrurile azi? 

Aghiotantul răspunse: 

— Ca de obicei: cei trei indivizi erau din nou de faţă, 
când am pornit de la Cartierul General, şi se vedea lămurit 


c-ar fi vrut să se repeadă din nou la mine să-mi smulgă 
geanta din mână. Mi-am permis gluma de a trece drumul 
scurt, până la automobil, însoţit de un soldat, care avea în 
fiecare mână câte un pistol uriaş. Cei trei gentlemani mi- 
au luat tactica în nume de rău şi au dispărut imediat! Să 
sperăm că mâine vor fi tot acolo, căci prezenţa lor e 
distractivă. În dreptul depozitului de benzină se află iarăşi 
omul care cerşeşte pentru mama lui bolnavă. Ca de obicei, 
se afla lângă o motocicletă, şi-mi sorbea geanta cu ochii. 
În holul hotelului sta mereu grecul în haine albastre şi 
cizme galbene, care a urcat o dată cu mine în ascensor. 
Deci, nimic nou! 

— Atunci totul e în regulă! - zise Hey. 

— Blanc mai e pe terasa hotelului? 

— Nu! a plecat. De altminteri, Genkis n-a reuşit încă 
să stabilească cine era doamna în argintiu, cu care a luat 
masa aici. 

Depeşele pe care Hey le străbătu şi care proveneau 
de la agentul lui de pe front, n-aduceau nimic nou. 
Înaintarea grecilor continua. Aghiotantul zise: 

— Genkis crede că chiar astă seară vor fi ştiri 
importante, şi întreabă dacă veţi veni la el, ca de obicei. 

— Puteţi conta pe prezenţa mea - zise Hey. 


Seara, târziu, Hey se urcă într-o barcă cu motor, 
greoaie, ce păta oglinda limpede a Bosforului. Era 
întuneric şi” barca nu se oprise, când Hey, care-şi pusese 
peste uniformă o manta civilă de culoare închisă, sări pe 
trepte. Barca îşi urmă calea, fără să se oprească în loc. La 
primul etaj al casei Hey îşi lepădă mantaua şi intră într-o 
odaie, în care un englez cu părul cărunt, domnul Genkis, 
şedea la o masă acoperită de hărţi, pe care erau răvăşite o 
mulţime de hârtii şi de telegrame. 

Hey privi telegramele. Veneau de la agentul din 
interiorul Turciei şi din ele reieşea că situaţia începea să 
devină critică. 

Se pregătea o revoluţie, căreia sultanul trebuia să-i 
cadă victimă. Kameliştii ar fi deja stăpâni absoluţi pe 
situaţie, şi ar fi deci de aşteptat ca, după o victorie finală a 
kemaliştilor, războiul în contra grecilor să ia o întorsătură, 
care desigur n-ar prea face plăcere conducătorilor 
superiori ai comandamentului grec, adică maiorului Hey. 
Aceste ştiri întreceau cele mai negre aşteptări ale lui Hey. | 
se dădu însă o mică mângâiere. 

Genkis îi prezentă următorul raport: 

„Doamna în toaletă argintie, care a fost după amiază 


cu colonelul Blanc pe terasa din faţa hotelului Tokatlian, 


era Giamileh Hanîm, sora fostului ministru plenipotenţiar 
din Athena; ea locuieşte la Macica; are douăzeci şi şase de 
ani şi sosise în aceeaşi zi din Anatolia”. 

x 

În timpul acesta colonelul Blanc se afla în 
apartamentul său de la hotelul Tokatlian, unde avea o 
vizită feminină. 

Lucrul era foarte uşor, deoarece odaia lui comunica 
cu acea ocupată de câteva ceasuri de Giamileh, doamna 
de douăzeci şi şase de ani. Ea şedea într-un fotoliu de 
piele, îşi dăduse de-o parte vălul de pe obraz, şi-şi legăna 
picioarele pe sprijinitoarea fotoliului. 

Spusele ei înveseleau inima colonelului Blanc. 
Printre rotocoalele de fum îi comunica că însărcinările date 
fuseseră îndeplinite cu bine. Totul aştepta, totul era gata. 
Ea-şi făcuse datoria; rămânea acum ca şi colonelul să şi-o 
facă pe a lui, dând arme pentru armata anatolică, armele 
pentru trupele lui Kemal Paşa, cu care să poată izgoni 
armata greacă. 

— Vezi că-i o mică piedică - zise Blanc - şi anume 
persoana iubitului meu camarad englez Hey. Dar, cu 
ajutorul d-tale şi al bunului Dumnezeu, îi vom veni de hac! 


Înaintea marei bătălii, pe care cei doi comandanţi 


supremi Hey şi Blanc aveau să şi-o dispute, fireşte 
surveniră mai întâi mici lupte de avant-posturi, ce preced 
oricărei acţiuni mari războinice. Într-o bună zi, servieta cu 
acte a aghiotantului lui Hey fu răpită. Aghiotantul râse, 
căci luase obiceiul să poarte în buzunarul de la piept toate 
hârtiile însemnate, iar geanta nu-i servea, de câteva 
săptămâni, decât ca momeală. 

Ea nu conţinea nimic altceva decât un plic mare 
cenuşiu, în care se afla o coală de hârtie albă, pe care era 
scris: „Ei bine, domnule colonel, ce mare ispravă ai făcut?” 
Pe de altă parte, colonelul Blanc găsi şi el, într-o noapte, 
toate sertarele şi cuferele din apartamentul său de la 
hotel, sparte. De asemenea: „locuinţa lui din Pera fusese 
răscolită. Singura urmare a acestor incidente fu că, a doua 
zi, el îi zise lui Hey, trecând holul hotelului: „Scumpul meu 
maior, aş dori un sfat de la dumneata: Ce poate face un 
om, dacă se săvârşeşte o spargere la el acasă? 

Maiorul Hey murmură: „Cereţi despăgubiri de la 
societatea deasigurări!” 

Manevra principală începu în chipul următor, Genkis 
furniză informaţia că, din partea armatei, se întârzia 
formidabilul contraatac, numai fiindcă armele pe care le 


avea erau insuficiente. Era important ce aflase Genkis 


despre rolul pe care-l juca Giamileh. El aflase că la Statul 
Major al Anatoliei se aşteptau telegrame de la ea, şi că 
aceste telegrame aveau s-arate cât şi unde trebuiau să 
sosească armele. Hey îşi zise, bineînţeles, că totul era să 
împiedice acest transport, ce nu putea veni decât de la 
francezi, şi că cel mai bun lucru pentru aceasta era să 
supravegheze bine şi-n permanenţă pe Giamileh. 

Aşa se şi întâmplă. De altfel era uşor, întrucât 
politaiul şef al Constantinopolului era, în vremea aceea, 
colonelul englez Maxfield, care avea la dispoziţie o droaie 
de copoi. Aşa că Hey nici n-avea nevoie să se servească 
de propriii lui agenţi. Hey se gândi mai departe că armele 
aşteptate în momentul acela nu puteau sosi decât pe cale 
maritimă şi avea convingerea fermă că ele aveau să fie 
debarcate în vreun golfuleţ al coastei Asiei-Mici. 

Torpedourile engleze se încrucişau tot timpul prin 
Marea Mediterană. Ele căpătaseră acum instrucţiuni să 
păzească ţărmul Asiei Mici. Şi nu trecu mult, până ce de 
puseră ochii pe o mare corabie de marfă, ce se ivi şi care 
părea suspectă. Vasul se apropia de Bosfor. La aruncarea 
ancorei în radă, cercetarea oficială constată că vasul era 
neîncărcat. Se zicea că era un mare vas tanc, ce se ducea 


în Marea Neagră să ia petrol. Acum avea nişte stricăciuni 


la maşini, şi astfel staţiona inofensiv pe loc. Era aici de 
câteva zile, iar agenţii lui Hey îşi stricau ochii, observând 
cu binoclul toate mişcările de pe vas. În aparenţă, totul era 
justificat. Agentul radei, căruia îi aparţinea vasul, căpătase 
de la căpitanul acestuia înştiinţarea că intervenise o 
defectare a maşinilor, şi de fapt mecanicii îşi făceau acum 
de lucru pe vasul acesta francez, ca să-i pună motoarele la 
punct. Mecanicii fură interogaţi: dar agenţii nu pătrunseră 
în interiorul vaporului, căci defectul era la cârmă, şi se 
putea repara de pe punte. Magaziile vaporului nu le 
văzuse nimeni, şi nu exista pentru maiorul Hey nicio 
modalitate de a cerceta în mod oficial vasul francez. Oricât 
îi părea de rău, lucrul acesta nu se putea. 

Într-o după-amiază, în ceasul când el adormise, pe 
sofa, în camera sa de la hotelul Tokatlian, telefonul 
zbârnâi. La aparat era domnul Genkis, care părea foarte 
agitat. Apoi Hey porni în grabă la Constantinopol; unde 
află ştirea uimitoare, uluitoare, că-n momentul acela 
căpitanul vaporului se afla cu o tânără fată într-o mică şi 
tăcută cafenea, unde aveau de vreo oră o conversaţie 
agitată. Această cafenea era de obicei no populată la ora 
aceea dar - curios! - abia intrară căpitanul şi Giamileh 
(căci dânsa era tânăra fată), şi cafeneaua se umplu de 


clienţi. 

Hey se afla cu Genkis în vila de pe ţărmul Asiei Mici 
şi aştepta raportul agenţilor. Cu toţii îi comunicară - după 
ce căpitanul şi Giamileh părăsiră cafeneaua, el, ca să se 
ducă pe bordul vaporului, iar ea ca să se reîntoarcă la 
hotelul Tokatlian - că discuţia dintre ei se-nvârtise numai 
în jurul unei debarcări de arme, ce era să se efectueze în 
cursul nopţii. Agenţii adăugau că, întrucât convorbirea lor 
fusese în şoaptă, nu putuseră auzi decât frânturi de fraze; 
dar ceea ce auziseră era destul ca să înţeleagă despre ce 
era vorba. De asemenea, pretindeau că Giamileh, care 
purta din nou o toaletă argintie, avea să joace un rol activ 
în această debarcare. Mai reieşise dar, din frazele prinse 
de agenţi, că ea avea să transmită semnale luminoase 
vaporului. 

Maiorul îşi zise că tocmai era una din acele zile rare, 
în care ploaia şi furtuna ce se dezlănţuiseră cu furie peste 
tot ţinutul făcea ca debarcarea transportului de arme să se 
execute într-adevăr în noaptea aceea. 

El era nespus de mirat de neprevederea cu care 
francezii procedaseră în această împrejurare. În definitiv, 
era vesel de toată afacerea, căci avea ocazia să dea un 


strajnic bobârnac inamicului său, colonelul Blanc. Căci 


acum era sigur că transportul va cădea în mâna lui. 

Formaţii întregi de agenţi împresurară în seara 
aceea hotelul Tokatlian. Aceştia aveau însărcinarea să 
comunice îndată, prin telefon, la Constantinopol, orice 
mişcare a fetei Giamileh. lar şefii acestor agenţi, vreo doi- 
trei englezi din Serviciul Secret, foarte activi şi de vreme 
îndelungată sub ordinele lui Hey, erau răspândiţi pe 
terasă, în vreme ce automobilele şi motocicletele aşteptau 
afară, risipite, ca să nu bată la ochi, gata în orice moment 
să pornească în urmărirea fetei de douăzeci şi şase de ani. 

Ea rămase în odaie până la nouă seara. Apoi veni în 
hol. 

Avea pe cap o glugă de ploaie, căci afară ploua cu 
găleata; dar era tot în toaleta argintie şi iaşmacul îi 
acoperea faţa. 

Un servitor o conduse respectos, cu umbrela, până 
în faţa hotelului, la intrarea căruia aştepta o maşină 
puternică. Ea urcă în automobil. Era o maşină mare, 
cenuşie, cu un şofer european, care porni în noapte spre 
Constantinopol. Agenţii, după el! Ei clătinară din cap şi nu- 
şi reveneau din uimirea lor, văzând că automobilul se opri 
în faţa locuinţei secrete a lui Blanc, din Pera. Această 


locuinţă era situată într-o stradă cu totul întunecoasă, şi 


nicăieri nu se zărea vreo lumină. 

Fata sări sprintenă şi dispăru în casă. Nu trecură nici 
cinci minute şi se întoarse, pornind iarăşi cu automobilul. 
Dar porni, ca şi cum şoferul ar fi înnebunit deodată! El lua 
curbele străzilor cu o viteză atât de mare, încât maşina se 
lăsa mereu pe o parte, ca şi cum ar fi fost gata să 
derapeze. Goni astfel ca un diavol spre ţărmul asiatic. Apoi 
porni pe şoseaua dreaptă, în noaptea biciuită de ploaie. 
Automobilul avea farurile aprinse, dar cele patru maşini 
care îl urmăreau, nu lăsau să se vadă nicio lumină şi fu un 
norocos că maşina, în care se afla fata, îşi încetini deodată 
mersul. Căci, să rulezi pe această şosea, fără lumini, era 
desigur o ispravă în care uşor ţi-ai fi putut frânge gâtul. În 
primul automobil se afla Hey. 

El însuşi manevra volanul grelei maşini. Şi el doar 
bănuia şoseaua, pe care n-o vedea. Se conducea după 
luminile maşinii din faţă, despre care era încredinţat că nu 
se va opri până la Bosfor. 

Atât automobilul lui, cât şi cele ce-l urmau, erau 
înţesate de ofiţeri şi de soldaţi englezi înarmaţi până în 
dinţi. Automobilul din urmă ducea materialul necesar 
pentru montarea unui reflector. Când se stabili în mod 


neîndoios că Giamileh Hanîm se ducea spre coasta Asiei 


Mici, două torpiloare, ce se aflau în Bosfor, ridicară 
ancorele. Unul din ele se furişase, cu luminile stinse, pe 
lângă vaporul suspect, aşa de aproape, cât să poată vedea 
şi deosebi luminile lui de semnalizare. Celălalt torpilor 
veghea pe lângă coastă, gata să acţioneze după indicaţiile 
ce erau să i se transmită de Hey, prin semnalele 
reflectorului. Dacă se stabilea că vaporul francez descărca 
într-adevăr arme pe coasta Asiei Mici, atunci nicio putere 
din lume n-ar fi putut să-mpiedice torpilorul de a se ocupa 
de vapor în felul lui. 

Ofiţerul care se afla pe puntea torpilorului din 
apropierea vaporului tresări deodată, auzind în noapte un 
huruit ce provenea de la vapor. 

— O luntre îi ridică ancora - zise cârmaciul, şi 
torpilorul aşteptă cu încordare. 

Vaporul îşi schimbă brusc poziţia. Nu mai încăpea 
nicio îndoială că înainta. Torpilorul se strecură după el. 
Ofiţerul de gardă, care cerceta de mai mult timp cu ochii 
ageri ţărmul Asiatic, îşi strigă repede comandantul, căci, 
cu toată ploaia, se puteau observa lămurit nişte semnale 
de pe celălalt țărm. Un reflector puternic lumina desigur 
acolo. La chemarea ofițerului, căpitanul se uită spre coasta 


opusă, zărind şi el semnalele luminoase. Puse mâna mirat 


pe umărul cârmaciului, căci vasul suspect aruncă şi el, 
deodată, prin noapte, o fâşie de lumină, spre ţărmul 
dimpotrivă. Era deci în legătură directă cu aceste semnale 
luminoase. Şi iată că se-ntâmplă şi ceea ce căpitanul 
aşteptase. Vaporul stinse toate luminile şi se afundă în 
noapte. 

Maiorul Hey continua să-şi conducă maşina, bl 
estemând, într-o cursă ce-i primejduia viaţa. Trei alte 
maşini îl urmau, ai căror conducători s-ar fi lipsit bucuros 
de o asemenea întreprindere. Şi cu toţii, pe urma unei 
fete. Deodată păru că afacerea se apropie de sfârşit! 
Automobilul urmărit îşi încetini mersul şi se opri. Un 
kilometru în urma lui, stopară şi celelalte patru maşini. 
Englezii coborâră. Niciunul din ei nu-şi aprinse vreo ţigară, 
cu toate că era exclus să poată fi văzuţi, într-o astfel de 
noapte, din maşina Hanâmei Giamileh. Câţiva oameni 
rămaseră în urmă la maşini, ca s-ajute la punerea în 
funcţiune a reflectorului, când Hey va da ordin. Ceilalţi, cu 
maiorul în frunte, înaintară cu prudenţă pe şosea. Îşi aveau 
armele pregătite pentru atac, şi voiau să se apropie cât 
mai mult de prima maşină ca să poată vedea ce făcea fata 
pe şosea, în această noapte neagră. Şoferii maşinilor 
rămase în urmă, primiseră ordinul să-nainteze imediat, şi 


să refacă grupa de înainte, în cazul când prima maşină ar 
fi înaintat din nou. Când englezii ajunseră la jumătatea 
drumului, se opriră deodată, căci pe maşina din faţă sclipi 
un reflector; o lumină albă şi puternică rătăci puţin încoace 
şi încolo, şi apoi îşi fixă direcţia, lansând cu intensitate 
semnale Morse în noapte. Englezii se ghemuiră jos. Hey îşi 
zise că acesta era fără-ndoială semnalul pentru acostarea 
vasului, ce trebuia să debarce armele. Dar tot el îşi spuse 
că nu se putea să nu se găsească prin apropiere şi ceva 
forţe de ajutor, automobile şi oameni, care să poată ajuta 
aducerea la mal a armelor şi transportarea materialului de 
război în interiorul ţării. Deci, nu putea face altceva decât 
s-aştepte. Nu trebuia să dea atacul cu propriile-i arme, 
decât când va fi început transportul armelor, şi numai 
atunci îi era îngăduit să cheme torpilorul în ajutor. Văzu şi 
el reflectorul de pe vapor, ascuns în dosul pietrei după 
care se tupilase, ca şi camarazii lui, în aşteptarea unei 
aventuri deosebite. 

Dar deodată, repede şi pe neaşteptate, agregatul 
reflectorului din faţa lor se învârti pe propria-i axă şi 
aruncă o dâră de lumină orbitoare înapoi, pe şosea. Cele 
patru maşini ale englezilor se iviră de-odată, strălucitoare 
şi scăldate de lumină, pe şosea. Ofițerii şi trupa, lungiţi pe 


jos, între maşini şi reflector, îşi ascunseră instinctiv capul 
şi-şi strânseră armele în mâini. În aceeaşi clipă un trosnet 
răsună în noapte; o salvă de puşti fu trasă împotriva 
automobilelor; şoferii şi soldaţii rămaşi în urmă îşi 
scoaseră pistoalele şi traseră la nimereală prin întuneric. 

Dar iată că o bandă de oameni se năpusti asupra lor. 
Unul din ei primi o lovitură de cuţit în umăr, dar în acelaşi 
timp Hey smulse carabina primului soldat lungit lângă el, 
şi sări în sus. 

Un moment reflectorul îl prinse şi pe el, arătându-l 
cu carabina la ochi. Apoi un foc porni şi reflectorul se 
stinse; glonţul îl făcuse ţăndări, şi noaptea acoperi totul. 
Maiorul dădu un ordin în noapte; jumătate din oamenii lui 
se repeziră înapoi, la automobile, în ajutorul celor care 
fuseseră atacați, şi ca să pună în funcţiune reflectorul, 
care trebuia să cheme torpilorul. lar el, cu cealaltă 
jumătate din oamenii lui, înaintară în fugă spre 
automobilul din care funcţionase reflectorul. 

Ajungând aci, aprinse o lanternă de buzunar, şi la 
lumina ei îl văzu pe şofer, stând liniştit, rezemat de 
maşină. Acesta-l privi revoltat şi-i zise în cea mai bună 
englezească: 


— Dar ce s-a întâmplat aici?... De ce mi-ai distrus 


reflectorul? 

La lumina celorlalte lămpi de buzunar, englezii 
stabiliră că aci nu era altceva decât un automobil mare, în 
lăuntrul căruia era montat un reflector, şi-n care se afla şi 
o tânără doamnă. Aceasta rămăsese liniştită în cupeu. Ea 
nu se mişca, iar când i se lumină faţa, se constată că un 
văl îi acoperea trăsăturile. Câţiva oameni rămaseră la 
automobil, iar maiorul, cu ceilalţi, o luară la goană, înapoi. 
Când ajunse la automobilul lui, i se raportă că o grupare 
de cel puţin o sută de oameni năvălise asupra 
automobilelor, înjunghiase un şofer şi apoi, în tumultul 
general, tăiase toate cauciucurile şi roţile de rezervă. 

Se mai stabili că încă doi oameni fuseseră atinşi de 
gloanţe, dar că erau numai răniţi uşor, că reflectorul 
fusese spart, şi că acum vor fi siliţi să stea cu toţii pe 
şosea, fiind exclus să poată porni, până peste un ceas, ba 
chiar problematic, dacă roţile nu erau chiar aşa de 
vătămate, încât să fie nevoie de a se aduce altele noi, spre 
a se putea urni din loc. De asemenea nu era nici lumină, 
căci farurile şi luminile fuseseră sparte! 

Maiorul Hey nu mai înţelegea nimic din toată 
această istorie. În zadar se siliră ei să atragă torpilorul, 


semnalizând cu lanternele de mână. Nu reuşeau, deoarece 


ploua, prea tare. În mugetul vântului, torpilorul n-auzise 
nici măcar împuşcăturile, şi toată situaţia devenise 
penibilă, scârboasă şi încurcată. Hey se reîntoarse la 
automobilul urmărit. Se gândea să trimită imediat înapoi 
un ofiţer cu această maşină, ca s-aducă ajutor, dar şi aci îl 
aştepta o dezamăgire groaznică! Şoferul continua, să stea 
rezemat melancolic de automobilul său, iar când i se 
porunci să pornească, răspunse că era imposibil, deoarece 
automobilul fusese atacat de o bandă de oameni cu totul 
neciopliţi, care îi spărsese farurile şi-i' tăiase cauciucurile. 
Maiorul trase o-njurătură grozavă. Nu credea niciun cuvânt 
din spusele şoferului, dar fu silit să se convingă că farurile 
şi cauciucurile era Inutilizabile. Începu din nou să înjure 
groaznic, îl zgâlţâi pe şofer de umeri şi zbieră: 

— În definitiv, ce cauţi aici? Ce ţi s-a năzărit, ca să 
manevrezi un reflector încoace şi încolo? 

— Oh! - zise şoferul ofensat, va trebui să răspundeţi 
pentru această purtare, domnule ofiţer. Eu sunt francez şi 
şofer în serviciul unei doamne, care e sora unui diplomat. 
Care e legătura dintre d-voastră şi banda de tâlhari, ce-a 
devastat pe aici? Am văzut foarte lămurit, că d-ta ne-ai 
împuşcat reflectorul. Cum ţi-ai permis să ne distrugi 


reflectorul? 


— Dar ce intenţionai cu mizeria, d-tale de reflector? 
- strigă maiorul. 

— Nu înţeleg de ce vă iritaţi, domnul meu - răspunse 
şoferul, şi trase din ţigară. 

— Stăpâna mea are gusturi romantice, şi se înţelese 
cu căpitanul unui vapor, cu care se împrietenise, ca, la 
plecarea lui, să-i facă semne de rămas bun, luminând cu 
reflectorul în noapte. Şi reflectorul acesta, domnule - şi aci 
şoferul deveni furios - mi l-ai sfărâmat. De ce, în definitiv? 

Maiorul Hei îi întoarse spatele. El era aproape de 
nebunie, şi-n momentul acela avea intenţia hotărâtă să 
demisioneze, îndată ce va avea cerneală, toc şi hârtie. 
Şoferul domnişoarei Giamileh se aşeză la volanul maşinii, 
îşi rezemă capul de volan şi făcu un gest ca şi cum ar fi 
vrut să doarmă. Stăpâna lui şedea tolănită pe banchetă, 
nu zicea nicio vorbă şi părea de acord să-şi petreacă 
noaptea în chipul acesta. Hey se întoarse din nou înapoi. 
Aci se puseră pe lucru, pentru repararea cauciucurilor, dar 
după o muncă de două ceasuri la lumina lanternelor de 
buzunar, se dovedi că lucrul acesta era cu neputinţă. Când 
Hey tocmai se aşeză, rezemat, pe treapta unei maşini, 
resimţi deodată o bucurie neaşteptată; din depărtare, din 


direcţia şoselei pe care veniseră, văzu ivindu-se luminile 


unui far. Hey fu aproape entuziasmat, când se stabili că 
aceste lumini aparţineau unui automobil, în care se aflau 
ofiţeri englezi, care porniseră după Hey, „ca să vadă ce se 
petrecuse pe acolo”. 

Automobilul, ai cărui pasageri fură grozav de 
surprinşi de cele ce văzură, avea patru roţi de rezervă, şi 
fu un adevărat noroc că ele se potriviră la maşina 
urmărită. Cum maiorul Hey avea pur şi simplu o furie 
demenţială împotriva celor care se aflau în această 
maşină, dispuse montarea roţilor. El însuşi se aşeză lângă 
şoferul care bombănea îngrozitor şi astfel cele două maşini 
porniră să trimită cât mai curând ajutoare. Ele luară şi pe 
cei răniţi. După o cursă de câteva ore, Hey puse pe şofer 
să oprească la poarta micii lui vile de pe Bosfor. Din 
cealaltă maşină mai luă doi camarazi şi sili, atât pe şofer 
cât şi pe fata Giamileh, în vârstă de douăzeci şi şase de 
ani, să urce în odaia lui de lucru. Fata se afla acum pe 
neaşteptate în lumina vie a lămpii, şi maiorul făcu nişte 
ochi mari, pe când faţa-i păli, cuprins de o furie nebună; el 
izbi cu pumnii în biroul său de lucru şi urlă la fată: 

— Cum te cheamă, porc de câine? 

— Ahmed! - răspunse copilul de arab, care i se afla 
în faţă, îmbrăcat în toaletă argintie, şi râdea cu 


impertinenţă, căci pe lângă un onorariu strajnic ce i se 
plătise pentru rolul acesta, i se mai promisese că nimeni 
pe lume nu-i va putea face ceva. 

El avea această credinţă şi acum, când înainte-i era 
maiorul care turba, căci băiatul ştia că există o ierarhie 
militară. Ce putea oare să-i facă un maior, când el avea un 
protector cu rangul de colonel? 

Cu toată furia, Hey îşi dădu seama că cel mai bun 
lucru era să nu dea alarma, nici asupra acestei istorii, şi 
nici asupra atacului şi rănirii oamenilor lui. Îi alungă pe 
şofer şi pe băiatul arab, şi rămase cu speranţa că festa ce i 
se jucase nu va avea urmări. Dar se înşelase! În ziua 
următoare, agenţii lui îi comunicară că un transport uriaş 
de armament fusese debarcat peste noapte pe coasta 
Asiei Mici, şi transportat imediat mai departe, în interiorul 
ţării. Culmea fu când, scurt timp după aceea, maiorul Hey 
mai avu să-nghită şi reproşurile comandantului unuia din 
torpiloare, în holul hotelului Tokatlian. Vaporul presupus 
suspect lansase, ce-i drept, câteva fascicule de lumină prin 
acea regiune, dar apoi plecase liniştit spre Marea Neagră. 

x 
Se ştie prea bine că armata turcească a câştigat 


războiul!! 


Maiorul Hey îl pierduse şi colonelul Blanc îl 
câştigase. Asta o ştiau prea bine şi maiorul şi colonelul, 
când, în primăvara anului 1923, se întâlniră în clipa când 
se urcau amândoi în Orient-Express. Fiecare era cât se 
poate de prevenitor faţă de celălalt, când se întâlneau, şi 
colonelul se interesă încotro avea de gând să călătorească 
maiorul. 

După o scurtă şedere la Londra, maiorul intenţiona 
să plece în India. 

După o scurtă şedere la Paris, colonelul intenţiona să 
plece în Maroc. 

— Noroc bun! - îi ură maiorul, în mod foarte sincer. 

— Noroc bun! - îi ură, ca răspuns, colonelul, când se 
urcă în vagonul său, tot aşa de sincer ca şi onorabilul său 
duşman. 


IV 
ATENTATUL LUI SEWKI-BEY 


Agentul care mi-a istorisit povestea următoare, ale 
cărei amănunte le cunoştea precis, întrucât jucase, şi el un 
rol, la început, îmi scrisese în primele rânduri ale naraţiunii 
lui: 

„Trebuie să ştii însă că moravurile orientale se 
deosebesc cu totul de cele europene”. 

Desigur că agentul ştia ce spunea, căci 
împrejurarea, de a fi scăpat din această afacere cu viaţă, 
costase 30.000 de mărci puterea care-l însărcinase să 
activeze pe scena acestor evenimente, în Turcia. Agentul 
fusese arestat. Poliţia îl pusese la siguranţă. Dar când 
funcţionarii care îl arestaseră primiră ordinul să-l 
transporte la Angora, reşedinţa guvernului, spre a fi 
condamnat, aceştia răspunseră că prizonierul nu mai 
putea fi deplasat, deoarece murise şi fusese îngropat. 
Aceasta însemna că cele 30.000 de mărci fuseseră deja 
plătite. Agentul pe care l-am cunoscut, „după, moartea 
lui”, e un om fără frică. Totuşi nu prea îi face plăcere să-i 


aminteşti evenimentele de atunci. 


Vezi că e nevoie să ai oricând pe cineva la-ndemână, 
care să aducă în grabă 30.000 de mărci pentru funcţionarii 
poliţiei turceşti. Dacă lucrurile nu merg destul de repede, 
dacă băncile sunt închise, sau dacă survine vreo altă 
piedică, atunci poţi ajunge cu uşurinţă un cadavru. 

În Turcia domneşte Kemal-Paşa, care are ambiția să- 
şi formeze ţara după chipul şi asemănarea statelor 
europene. Europenilor, îi se pot părea comice dispoziţiile 
pe care le ia în scopul acesta, dar în Orient, aceste măsuri 
au o însemnătate extraordinară. Desființarea fesului, 
înstrăinarea vălului de, pe faţa turcoaicelor, sunt fapte ce 
zdruncină concepţiile tradiţionale aleunei naţiuni. Kemal- 
Paşa şi-a propus să smulgă din trecut Turcia rămasă în 
urmă cu progresul, şi adăpând-o la cultura europeană, s-o 
dezvolte ca un adevărat stat puternic şi temut. 

Dar nu e de ajuns să fi capul statului, dacă vrei să 
realizezi într-o ţară reforme drastice; mai e necesar să ai, 
în spatele tău, şi un partid, care să ţină la tine, care să 
aibă adepţi numeroşi şi care să socotească bun tot ce face 
şeful. Un partid e ceva indispensabil pentru un om care a 
cucerit o autoritate oarecare, şi care vrea să şi-o păstreze. 
Un asemenea partid mai are însă şi un alt avantaj. Cine se 


depărtează de el, pentru că nu-i mai convin ideile 


conducerii partidului, poate fi uşor recunoscut ca duşman 
al guvernului; poate fi urmărit şi exclus, dacă e cazul. 

Trebuie să şti însă că moravurile orientale se 
deosebesc cu totul de cele europeneşti. Kemal-Paşa se 
sprijină pe „partidul naţional”. Partidul însă nu e de ajuns, 
când e vorba de a introduce reforme şi de a încasa dări 
într-o ţară cum e Kurdistanul. 

Acolo se întâmpină mereu alte greutăţi, şi dacă vrei 
să pui bețe în roate dictatorului de la Angora, n-ai decât să 
dai bani, puşti şi muniții kurzilor războinici. Mânia lor 
împotriva „necredinciosului” Paşă e şi aşa destul de mare. 
Or, în vremea aceea, lupta pentru cucerirea regiunilor 
petrolifere de la Mossul devenea, pe zi ce trece, mai 
crâncenă. Chiar Liga Naţiunilor se amesteca în această 
afacere particulară turco-engleză. Şi Anglia avea desigur 
tot interesul să dovedească lumii „civilizate” că un punct 
economic atât de valoros ca ţinutul Mossul, nu trebuie să 
rămână sub influenţa unui stat în care survin mereu 
tulburări şi izbucnesc revolte. 

Primul secretar al ambasadei engleze din 
Constantinopol era un om liniştit şi tăcut. Într-o noapte, el 
şedea în biroul lui şi telegramele curgeau pe masa de 
lucru. În Diarbekir, un district depărtat, izbucnise o revoltă 


a Kurzilor. Răsculaţii întreprinseră un marş spre interiorul 
ţării. La început, mişcarea revoluţionară făcu progrese. 
Kurzii era înarmaţi în chip modern, dar Kemal-Paşa ştia să 
se mişte cu iscusinţă pe câmpul de şah al acestei lupte. 
Prin tratative diplomatice obţinu îngăduinţa, ca trupele lui 
să poată trece pe cea mai scurtă cale, adică prin Siria 
ocupată de francezi, ca să înainteze în Kurdistan. EI 
înconjură trupele răsculate. Mai înainte de a deveni 
conducătorul unei naţiuni, Kemal-Paşa fusese ofiţer al 
Marelui Stat Major. 

Dar iată că-n ţară se evidenția o atmosferă 
duşmănoasă împotriva regimului; pentru turcii habotnici, 
kurzii răsculați reprezentau pe apărătorii religiei 
persecutate de guvern; ei deveniră eroi populari şi o 
aureolă de glorie îi încununa. Aureola însă plăteşte când, 
la o-naintare a lui Kemal-Paşa, el capturează câteva sute 
de Corane şi cărţi de rugăciuni ale răsculaților. Din lipsă de 
prudenţă, pe pagina întâi a fiecărei cărţi de rugăciune este 
tipărit: made in England. 

Faptul acesta, răspândit cu îndemânare, e pus în 
legătură cu alte lucruri mici, se fac să se schimbe opinia. 
Kurzii sunt nişte mercenari, plătiţi de Anglia, aşa spune 
poporul. Şi tocmai cum pierd opinia publică, ei pierd şi 


războiul. Kemal-Paşa îi învinge în chip dezastruos, 
prizonierii pier prin execuţie în masă, şi curtea marţială 
pronunţă sentinţe de o cruzime fioroasă aşa că, în curând, 
nimeni, nu va mai îndrăzni să provoace o răscoală făţişă, 
armată. Tocmai în vremea aceea, cârmuirea izbutise să 
descopere un oficiu de spionaj, care lucra împotriva 
Turciei, pentru nişte puteri străine. Acesta era condus de 
un grec, care vânduse unei alte puteri organizaţia 
jandarmeriei turceşti. Numeroşi indivizi, printre care şi un 
agent european, fură arestaţi. Cum am aflat, agentul 
european „murise şi fusese îngropat”, tocmai când era să 
fie trimis la Angora. Turcii şi grecul însă fură condamnaţi la 
moarte! 

Kemal înecase răscoala într-o mare de sânge. 

După prăbuşirea acestei acţiuni, contra lui Kemal- 
Paşa, primul secretar al ambasadei engleze din Turcia se 
împuşcă. 

Kemal-Paşa restabilise liniştea în ţară. Dar sub 
liniştea aparentă încă mocnea în popor o scânteie, ce nu 
se putuse stinge cu sângele celor executaţi. Un turc bine- 
văzut, foarte energic, activ, Sukri-Bey, fost ministru al 
învăţământului, jurase moartea lui Kemal-Paşa. El avea 


convingerea cinstită că Paşa ducea ţara la râpă, o 


convingere pe care istoria a dovedit-o greşită, dar care nu 
era mai puţin cinstită. Se mai adăuga întâmplarea că, cu 
prilejul reprimării răscoalei de către cârmuire, nişte rude 
ale lui Sukri-Bey fuseseră împuşcate sau spânzurate. 
Sukri-Bey luase hotărârea neclintită să-nlăture pe Kemal- 
Paşa, iar modul cum Paşa totuşi scăpă cu viaţă, e într- 
adevăr ciudat. Nu numai că Sukri-Bey pregătise atentatul 
în toate amănuntele lui, aşa că trebuia să izbutească, dar 
mai luase măsuri ca, după moartea lui Kemal-Paşa, să se 
găsească îndată şi oamenii care să formeze un guvern 
normal. El intră din capul locului în legătură cu doi oameni. 
Erau nişte deputaţi din însăşi partidul lui Kemal, partidul 
naţional. Cei doi erau nemulţumiţi din cauză că nu 
putuseră să capete situaţiile pe care le jinduiseră. Kemal- 
Paşa nu-i aprecia şi ei vedeau apusul apropiat al carierei 
lor politice, o carieră ce le era dragă amândurora, pentru 
că le putea aduce bani, onoruri şi putere. 

Sukri-Bey se întâlni într-o seară cu cei doi deputaţi, 
Giambollad şi  Sewki-Bey, într-o cafenea mică din 
Constantinopol. 

Şezură  câteşi trei în jurul aceleiaşi mese de 
marmoră, la care fusese arestat grecul, conducătorul 


biroului de spionaj de care am vorbit mai sus. Sukri-Bey 


era prevăzător, şi nu se grăbea să spună celor doi cât de 
serioase erau planurile sale. Cafeneaua era goală, şi pe 
când Sukri-Bey mesteca cu o linguriţă mică zaţul din 
cafeaua turcească, începu să vorbească, cu precauţie. 

Ştia că doi deputaţi erau adversari al lui Kemal-Paşa. 
El începu deci prin a-şi exprima ideia c-ar fi prea bine, dac- 
ar interveni o schimbare în conducerea ţării. Cei doi 
deputaţi îl ascultau în tăcere. Ei nu prea erau guralivi. 
Giambollad era uscăţiv, mai în vârstă, şi un bărbat ale 
cărui vederi erau ascentice. Respecta cu rigoare 
prescripţiile religiei sale, dar era ros de ambiția pătimaşă 
de a juca un rol-în politica ţării sale. 

Sewki-Bey se deosebea chiar ca exterior: pântecos, 
nicidecum ascent în obiceiurile vieţii, afemeiat, îngrijit şi 
comod. Ceea ce avea însă comun cu Giambollad, era 
ambiția pătimaşă de a juca un rol, de a fi admirat, de a 
câştiga bani şi putere. În seara aceea, Giambollad trebui 
să plece după un ceas, deoarece trebuia să se ducă lao 
şedinţă a parlamentului, şi lipsa lui ar fi făcut o impresie 
rea. Sukri-Bey şi Sewki-Bey nu-şi mai putură continua 
discuţia  nestingheriţi, deoarece la mesele vecine se 
aşezară mai mulţi consumatori, şi atunci Sewki-Bey 


propuse însoţitorului său să meargă cu dânsul în locuinţa 


pe care o avea în Constantinopol. În vechiul cartier unde 
locuia, se deschise poarta unei case vechi, şi servitorul lui 
Sewki-Bey, un cerchez lat în spate şi-nalt cât un pom, îi 
conduse într-o cameră încăpătoare, de la etajul întâi, al 
cărei balcon domina strada. Aci era răcoare şi linişte. lată 
un colţ unde erau feriţi' de indiscreţi, şi unde pernele moi 
te invitau plăcut spre a discuta lucruri importante. Sukri- 
Bey insinua şi Sewki-Bey, continuând, dezvolta ce spunea 
Sukri-Bey. După o oră ajuseră atât de departe, că între cei 
doi se stabili un cuvânt şi o concepţie: cuvântul „atentat” 
şi concepţia „crimă” umplură odaia. Cei doi şedeau unul în 
faţa celuilalt cu capetele încălzite, şoptindu-şi în urechi: 

— Cine să tragă? Când să se întâmple? 

Erau atât de înaintați în planurile lor, încât urmau să 
pună şi pe Giambollad la curent cu convorbirea lor. 
Servitorul, cerchezul, trebuia să se ducă să-l întâlnească la 
ieşirea de la şedinţă, şi să-l conducă, fără să bată la ochi, 
la locuinţa lui Sewki-Bey. În odaie era însă întuneric, când 
Sukri-Bey aduse vorba despre persoana cerchezului. Când 
pomeni de el, Sewki-Bey tresări deodată. El se lăsă pe 
spate în scaunul lui şi îngălbeni, căci acum înţelese lămurit 
că se găsise o persoană însemnată pentru uneltirile lor. 


Fără să vrea Sukri-Bey găsise soluţia. 


Sukri-Bey îşi fixă partenerul. Nu ştia de ce omul care 
şedea pe scaun, în faţa lui, se înspăimântase deodată. 
Sewki-Bey se ridică în picioare, se duse la uşă şi-şi strigă 
servitorul. El şedea din nou pe scaun, când cerchezul intră. 
Omul ţinea în mână o lampă, a cărei lumină îi scotea faţa 
în relief. El închise uşa după el şi aşteptă. 

Sewki-Bey îi făcu un semn şi Sukri-Bey îl privi pe 
cerchez în faţă. Văzu nişte ochi de câine credincios, într-un 
chip cam obtuz şi plin de naivitate. 

Servitorul rămase un minut cu lampa ridicată, fără 
să zică vreun cuvânt şi aşteptând răbdător ordinul 
stăpânului. 

— Ali! - zise Sewki-Bey, după un moment de tăcere, 
pune lampa pe masa de lângă uşă. 

Servitorul îl ascultă. Sewki-Bey se ridică de pe 
scaun, închise uşa ce da spre balcon şi străbătu odaia. 
Sewki-Bey scoase din buzunar un carnet de notițe, desfăcu 
o foaie şi desenă în mijlocul bucății de hârtie un cerc mic, 
cu un creion roşu, tocmai cât o monedă obişnuită. Sukri- 
Bey îl privi, fără să priceapă ceva. 

Sewki-Bey anină hârtia pe perete. Se duse apoi la 
masa de lucru şi scoase din sertar un pistol cu ţeavă 


lungă, încrustat cu Argint. Trase cocoşul şi constată că se 


găseau cinci gloanţe. Se duse la cerchez, care sta 
nemişcat la uşă, lipsit de expresie şi cu faţa indiferentă. Îl 
trase în coridorul întunecos; aici îl aşeză cu spatele la zid, 
astfel că acum, între cerchez şi mica bucată de hârtie albă, 
ce atârna pe perete, să fi fost vreo 40 de paşi. Din locul 
unde se afla cerchezul, abia de se putea vedea cercul roşu 
de pe bucata de hârtie. Sewki-Bey înmână apoi pistolul 
cerchezului şi-i spuse câteva cuvinte. Apoi se-ntoarse în 
odaie şi trase, pe Sukri-Bey lângă perete. În clipa când cei 
doi se fereau, pocni primul foc, după care urmară, cu 
iuţeala fulgerului, alte patru Împuşcături, trase de cerchez. 

Foaia pe care acum Sukri-Bey o luă din perete, 
primise toate cele cinci lovituri. Un Glonţ lovise exact în 
centrul cercului, iar celelalte patru lovituri erau la periferia 
cercului, aşa că formau o cruce de o precizie matematică. 

Sukri-Bey deschise uşa balconului, ca să iasă fumul, 
şi când se întoarse îl găsi pe Sewki-Paşa cu privirea aţintită 
înaintea lui, iar servitorul stând din nou la uşă, cu lampa în 
mână. 

Sewki-Bey îi făcu un semn, şi cerchezul părăsi odaia. 
El lăsă lampa aprinsă. 

Sukri-Bey se plimbă încoace şi-ncolo; apoi se sili să 
dea vocii lui un sunet indiferent: 


— N-am mai văzut încă un om, care să fie în stare să 
tragă într-o încăpere aşa de-ntunecoasă, cu atâta precizie! 

— E omul care ne trebuie pentru... 

— Sewki-Bey îşi strânse deodată pumnii, porni agitat 
prin cameră şi apoi se opri în faţa lui Sukri-Bey, şoptindu-i 
la ureche: 

— Pentru a-l împuşca pe Kemal-Paşa! 

În clipa aceea uşa se deschise şi Giambollad intră. 
Fără să-l mai fi înştiinţat cineva, venise să-şi viziteze 
prietenul. 

Într-o zi se află că Paşa avea de gând să plece din 
Angora, să viziteze Con stan tinopolul. Când ziua acestei 
vizite fu hotărâtă, Sewki-Bey se închise în odaia 
servitorului său, Ali, căruia-i zise: 

— Ali, eu îţi sunt stăpânul, o ştii! Vei face ce-ţi voi 
porunci? 

— Da, stăpâne! - răspunse servitorul, şi pe faţa lui 
nu se putu vedea decât o uşoară expresie de uimire. 

— Tu eşti un bun ţintaş, Ali, şi dacă stăpânul tău ţi-ar 
arăta un om, care vrea să-ţi ucidă stăpânul, îl vei împuşca? 

— Da, stăpâne! - răspunse servitorul. 

Sewki-Bey aduse coperta unei reviste ilustrate, pe 
care se răsfăţa o fotografie mare a lui Kemal. 


— ÎI cunoşti pe omul ăsta? - îl întrebă pe cerchez. 

Cerchezul privi cu încordare portretul. Sewki-Bey îl 
văzu cum încerca să-şi răscolească memoria, ca să-şi 
amintească. Apoi servitorul clătină capul zicând: 

— Nu, stăpâne, nu l-am văzut niciodată! 

— Pe omul ăsta trebuie să-l împuşti! - zise Sewki- 
Bey -osăţi-larăteul! 

— Bine, stăpâne! - răspunse servitorul. 

Dar Kemal-Paşa nu mai plecă la Constantinopol. 
Prefectul poliţiei acestui oraş, fostul ofiţer de stat major 
Ekreh-Bey, îl sfătui să nu vină. Avea o presimţire că, la 
Constantinopol l-ar ameninţa o primejdie. Deci îl rugă pe 
Kemal-Paşa să nu vină. Sukri-Bey şi cei doi deputaţi erau 
foarte dezamăgiţi, căci Kemal-Paşa renunţase într-adevăr 
să mai vină la Constantinopol. Era cu neputinţă să-şi 
execute planul la Angora, reşedinţa cârmuirii. Aşadar 
trebuiau să aştepte... şi nervii nu trebuiau să cedeze. 

Nervii nu trebuiau să slăbească! Dar Sewki-Bey 
săvârşi în această împrejurare o greşeală. Mai trecu încă 
un an până ce să se ivească ocazia propice pentru 
asasinarea lui Kemal. Şi până la împlinirea faptului, Sewki- 
Bey nu mai putea să umble, un an de zile, cu taina lui 


închisă în piept, şi să n-aibă pe nimeni cu care să mai 


poată discuta dacă planul va reuşi, dacă sunt şanse, sau 
dacă vor plăti fapta cu viaţa! 

Sewki-Bey lărgi cercul conjuraţilor, cărora li se 
adăugă fostul ministru Mehmed-Bey, generalul Ruşdi-Paşa, 
coloneii Arif-Bey şi Raun-Bey, politicianul Hurşid, fostul 
valiu al Angorei, Kadir, şi încă un deputat Kara Kemal; iar 
la sfârşitul anului cercul număra cinsprezece conjuraţi. 

În sfârşit, se apropia ziua în care trebuia să se 
comită atentatul. 

Şi în acelaşi timp ziua în care - după cum anunţase 
guvernul - Kemal Paşa va părăsi capitala Angora, spre a se 
duce la Smirna. Unde poporul se pregătea să-l întâmpine 
sărbătoreşte! Avea să străbată oraşul în trăsură. Se va 
arăta în pieţele publice, şi astfel va da prilejul să se poată 
trage asupra lui. Acum ziua era cunoscută, şi Sewki-Bey 
săvârşi a doua imprudenţă”! 

Noaptea, când zăcea pe perne, şi când teama de 
ceea ce se va întâmpla îi pătrundea sufletul, sări din pat, 
îşi strigă servitorul Ali, şi-i porunci să tragă într-o bucată 
de hârtie albă, în mijlocul căreia desenase un cerc roşu. Şi 
când se-ntâmplă ca glonţul servitorului său să nu 
nimerească în mijlocul cercului, ba chiar unul din ele să 


lovească în semiîntunericul odăii, numai la marginea 


hârtiei, atunci Sewki-Bey se aruncă pe un scaun 
suspinând. 

După o astfel de noapte grozavă, porni dis-de- 
dimineaţă, cutreieră cârciumile portului, se duse prin 
spelunci  rău-famate, apoi plecă cu maşina prin 
împrejurimile oraşului. El căuta oameni, pe care voia să-i 
împingă la acţiuni, care să-i dea mai multă siguranţă în 
reuşita planului său. Căci acum, nu-i mai ajungea 
cerchezul, şi mai trebuiau angajaţi alţi oameni, care să 
tragă şi ei, în momentul hotărât, asupra lui Kemal-Paşa. Pe 
la prânz, oamenii erau tocmiţi, şi-n aceiaşi seară fură aduşi 
la Smirna. Amurgea, când porniră la drum capii 
complotului:  Sukri-Bey,  Sewki-Paşa,  Giambollad şi 
cerchezul Ali, împreună cu cei înrolați în ultima oră, şi era 
în ajunul sosirii lui Kemal-Paşa. Printre cei patru oameni 
tocmiţi, era şi unul Ismail, care avea la activul lui cinci ani 
de închisoare, pentru ispăşirea unui furt de bijuterii; apoi 
un cizmar, Gurci Jusuf, care de asemenea avea câteva 
condamnări, şi unul numit Ciopus Hilmi, fost ofiţer, care-şi 
pierduse epoleţii în urma unor afaceri cam necurate. 

Pe aceşti patru - Sewki-Bey îi aduse în ultimul 
moment Sukri-Bey şi Giambollad îşi pierdură la început 
calmul, aflând că Sewki-Bey adusese patru indivizi cu 


dânsul. Dar momentul pentru executarea planului era atât 
de apropiat, încât gândin du-se bine, ajunseră la concluzia 
că nu făcuse rău. La Smirna traseră la un mic hotel 
turcesc. Sosiră la prânz, iar în după-amiaza zilei următoare 
trebuiau să se tragă focurile ucigătoare, căci Kemal-Paşa 
sosea a doua zi dimineaţa la Smirna. Seara se mai 
plimbară pe străzile oraşului în grupuri separate, iar mai 
târziu, la hotel, stabiliră planul de luptă. Smirna are o 
stradă îngustă, Kemar-Alty, pe care Kemal-Paşa avea să o 
străbată în automobil; dar maşina trebuia să-ntoarcă un 
colţ al acestei străzi înguste. Aşa prevedea planul 
festivităților. Pe o parte a străzii se afla, în locul acesta un 
debit de ţigări, iar peste drum un magazin, în care se 
vindeau ştofe şi pânzeturi. În locul acesta cei patru 
angajaţi trebuiau să pândească doi laolaltă, în faţa acestui 
magazin, şi să tragă deodată în clipa în care Paşa va trece 
pe acolo. „Măcar un glonţ tot îl va lovi”, îşi zise Sewki-Bey. 
Amănuntele fură stabilite cu cei patru oameni, care apoi 
se duseră la odihnă. 

Sukri-Bey şi Giambollad rămăseseră cu ei la hotel. 
Făcură asta ca nu cumva vreunuia din cei patru să-i vină 
ideea de a juca în ultimul moment, rolul trădătorului. De 


acord cu ei Sewki-Bey plecă cu cerchezul Ali de cu noapte 


şi-l postă la începutul străzii, departe de locul unde cei 
patru trebuiau să tragă. Odată ajunşi la locul ales pentru 
atentat, noaptea Sewki-Bey îl întrebă pe Ali: 

— Mâine vei trage în omul al cărui portret ţi l-am 
arătat? Priveşte-i chipul! lată-l! Mâine ai să tragi în acest 
om, când va trece pe aici în automobil! Te voi aduce în 
locul acesta, când va trece pe aici. Vei trage în acesta, Ali? 
Şi îl vei ucide. Ali?... Ascultă-mă, Ali, eu ţi-am fost 
întotdeauna un stăpân blând, Ali. Să nu-ţi scape! Omoară- 
|! Omoară-l! O să-l omori, Ali? 

— Da, stăpâne! îl voi omori pe omul ăsta, când va 
trece pe aici, în automobil! 

La hotel, într-o odaie goală, Sukri-Bey şi Giambollad 
stăteau rezemaţi de perete, şi vorbeau în şoaptă. Sukri- 
Bey avea o idee, pe care i-o împărtăşi acum şi lui 
Giambollad. El va sta lângă cerchez, când acesta va trage, 
şi va căuta să fie cât mai aproape de el. Şi va avea și el un 
pistol de buzunar. Dacă împuşcătura îl va lovi pe omul atât 
de urât, atunci bine! Va fugi imediat de acolo, într-un loc 
unde vor fi reuniți o parte din conjuraţi. Care aveau să 
sosească şi ei, a doua zi dimineaţă, la Smirna, şi vor pune 
îndată bazele noului regim. Dar ce vor face dacă cerchezul 


îşi va greşi ţinta, şi când poliţiştii aruncându-se asupra lui 


se va declanşa o zarvă generală? Într-un astfel de 
moment, nu se va mai putea ca Sukri-Bey să tragă vreun 
foc, un foc sigur împotriva lui Kemal. De altfel, nu pentru 
asta îşi lua revolverul cu el! În cazul când cerchezul şi-ar 
greşi ţinta, Sukri-Bey îl va împuşca pe cerchez! Astfel, în 
ochii lui Kemal, el va trece drept un prieten devotat, atâta 
vreme până ce se va ivi o altă ocazie. Giambollad îl ascultă 
în tăcere şi cu admiraţie, şi fu de acord! 

lată zorile. Conspiratorii rămaseră la hotel. După 
amiază, la ora patru, cortegiul lui Kemal Paşa trebuia să 
treacă pe străzi. La ora douăsprezece, toţi erau strânşi la 
hotel. Lipsea numai persoana principală, Sukri-Bey. 

Sewki-Bey şedea într-un colţ al odăii, în care erau 
întruniţi cu toţii. Faţa îi era palidă. El rupse în mâini o 
batistă, căci abia îşi mai putea stăpâni nervii. Ce s-a putut 
întâmpla cu Sukri-Bey să nu vină la ora hotărâtă? După o 
jumătate de ceas, Sewki-Bey nu mai putu să-ndure 
aşteptarea. El ieşi în stradă şi-şi aminti deodată că 
prietenul său se dusese de dimineaţă, pentru o 
întrevedere scurtă cu un funcţionar, care era şi el la curent 
cu complotul. Alergă la locuinţa acestuia, care-l întâmpină 
uimit. Sewki-Bey întrebă ce era cu Sukri-Bey şi primi 
lămurirea ciudată şi zguduitoare că Sukri-Bey fusese într- 


adevăr la el, la ora opt dimineaţa, dar că la opt şi un sfert 
se urcase într-o maşină, ca s-ajungă cât mai repede la 
Constantinopol. Funcţionarul, care ştia că şi Sewki-Bey 
făcea parte din complot, îi spuse toate acestea cu un ton 
atât de ciudat şi de respingător, că Sewki-Bey cuprins de 
teamă şi de o furie nebună, simţi că-i venea să leşine. El 
porni pe stradă, ca şi cum ar fi fost beat. Deodată se 
clătină, dându-şi seama ce anume trebuia să se fi 
întâmplat. Sukri-Bey îşi pierduse curajul în clipa din urmă 
şi trădase totul. Apoi el fugise la Constantinopol, ca să nu 
fie în acelaşi oraş în care tovarăşii de conspirație vor fi 
arestaţi, graţie trădării lui. El se salvase deci şi toţi ceilalţi 
erau pierduţi! Aproape plângând şi cu totul zăpăcit de 
groaza morţii, se întoarse la hotel, unde constată că 
niciunul din conjuraţi nu mai era aici. Plecară cu toţii, aşa i 
se spuse, şi numai servitorul lui, cerchezul Ali, îl aştepta. Îl 
luă de mână şi-l trase în odaia lui. Lacrimile îi umplură 
ochii. Tremura din tot corpul. Se duse şi scoase arma ce 
trebuia să fie îndreptată împotriva lui Kemal Paşa, o puse 
în mâna cerchezului şi se rugă de el, îi strigă, îi porunci: 

— Împuşcă-mă, Ali! Sunt pierdut, Ali'impuşcă-mă! 
Omoară-ţi stăpânul! 


Dar cerchezul nu se mişcă. Un zâmbet prietenos şi 


devotat îi lumină faţa. El nu-nţelese, nu» nţelegea nimic, şi 
răspunse: 

— Da, stăpâne! îl voi ucide, în locul pe care mi l-ai 
arătat! Fii liniştit, stăpâne, îl voi omori! 

Atunci Sewki-Bey luă o hotărâre de moment. Sări în 
picioare, îl părăsi pe servitor şi se năpusti pe scară în jos. 

El nici nu observă că toţi tovarăşii de conjurație erau 
din nou laolaltă. Se depărtaseră numai o clipă, pentru o 
plimbare scurtă. El văzu numai că Sukri-Bey nu era printre 
ei! 

— Sukri-Bey nici nu poate să fie aici, bineînţeles - îşi 
zise el, deoarece ştia sigur că acesta trădase totul, şi că 
poliţia era deja pe cale să-i prindă pe toţi, ca să-i dea 
pradă spânzurătorii! şi omul fu cuprins de o spaimă 
nesocotită; o frică nebună îl goni pe străzile Smirnei. 
Alergă până la palatul valiului, până la casa 
guvernatorului, în care acum îşi avea reşedinţa Kemal- 
Paşa, şi unde acesta îşi primea adepţii. Năvăli înăuntru, şi 
împinse sentinelele la o parte, strigând că se plănuise un 
atentat, că era vorba de viaţă şi de moarte, că n-avea 
niciun rol în planul acesta, că voia să destăinuie totul, că 
n-avea nimic aface cu această chestiune, şi că Sukri-Bey 


minţise, dacă spusese că el, Sewki-Bey, ar fi avut cumva 


vreun amestec. 

Funcţionarii poliţiei secrete puseră mâna pe omul 
care rostise cuvântul „atentat”. Veniră mai mulţi ofiţeri, 
care îl duseră pe individ într-o odaie. Kemal Paşa însuşi 
auzise strigătul. 

El se ivi şi Sewki-Bey, nebun de spaimă, îi povesti 
toată plănuirea. Îi menţionă toate numele şi preciză locul 
unde-l aşteptau conjuraţii. Şi mereu strigă şi se jură că nu 
era adevărat ceea ce spusese Sukri-Bey; era o minciună că 
el, Sewki-Bey, ar fi avut vreo legătură cu conspirația. 
Kemal Paşa, ofiţerii şi înalții demnitari stăteau muţi şi 
priveau la omul care striga şi care, în sfârşit, căzu în 
genunchi, după ce descoperise o taină atât de 
extraordinară. Dar deodată omul amuţi. 

Cu iuţeala fulgerului se dumirise; ghicise instinctiv, 
cu toată teama lui, cu isteria, cu toată zăpăceala; o lumină 
neaşteptată se făcu în el şi deodată îşi recăpătă conştiinţa: 
„Tot ce am spus, e un lucru cu desăvârşire nou pentru 
aceşti oameni. 

Nimeni nu ştie nimic despre plan. Sukri-Bey n-a 
trădat nimic! 

Eu sunt trădătorul! Şi singur m-am dat pradă 
spânzurătorii”! 


Omul căzu leşinat pe delajul pardoselii. El nu mai 
văzu că ofiţerii, poliţiştii şi funcţionarii părăsiră în grabă 
odaia. 

Nu mai află că armata împânzi repede oraşul. Şi 
când îşi reveni din leşin, tovarăşii lui de conjurație erau de 
mult prinşi, de mult încătuşaţi! Tot complotul fusese 
nimicit! 

Sukri-Bey nici nu plecase în ziua aceea cu 
automobilul la Constantinopol. Spusese asta doar într-o 
doară funcţionarului cu care avusese întrevederea, pentru 
motive ce n-au fost niciodată lămurite pe deplin. Vrusese, 
se vede, să-l împiedice să-ntrebe, cum avea de gând să-şi 
petreacă ziua aceea, vrând să-l deruteze pe funcţionar, în 
care se vede că n-avea destulă încredere. Apoi întârziase, 
stând de vorbă cu membrii conspirației sosiți de la 
Constantinopol, nebănuind că întârzierea lui ar putea să 
aibă urmări atât de tragice. 

Membrii conspirației, toţi cei cincisprezece, sfârşiră 
prin spânzurătoare. Pe servitorul Ali nu-l arestară, căci 
nimănui nu-i putuse trece prin gând că omul acesta, care 
nici nu era în toate minţile, putea să aibă vreo legătură cu 


această afacere. 


V 
ENIGMATICUL ABRAHAM! 


În anul 1924, în Timpul guvernării primului cabinet 
MacDonald, tratativele anglo-egiptene, prin care egiptenii 
năzuiau la o completă suveranitate, fură rupte fără 
rezultat. În Egipt exista de pe atunci un mare şi influent 
partid naționalist, care era un adversar declarat al 
englezilor. E neîndoios că parte din atentatele contra 
funcționarilor britanici, ce se produseră imediat după 
ruperea tratativelor, se datorau acestui partid... Dar toate 
actele de teroare, de până atunci, ale naționaliștilor 
egipteni împotriva” englezilor, fură întrecute de faptul că, 
într-o bună zi, fu asasinat însuşi comandantul suprem 
englez din Egipt, aşanumitul sirclar, lordul Lee Steak. 

În Anglia, agitația era la culme. Un vas de război 
după altulâşi îndrepta prora spre Egipt şi englezii puseră 
nişte condiţii de împăcare deosebit de aspre, pe care însă 
egipterii le respinseră la început, deoarece cârmuirea ţării, 
în cap cu primul-ministru Nahas-Paşa, era cu desăvârşire 
naționalistă şi ar fi vrut, pur şi simplu, s-ajungă odată la un 


conflict făţiş, cu englezii. Dar guvernul n-avea, în această 


chestiune, aceleaşi vederi cu regele Egiptului. Peste capul 
Parlamentului, regele Fuad primi condiţiile engleze. 
Parlamentul fu dizolvat şi guvernui Nahas Paşa se retrase. 
Regele, Fuad era singur suveran în Egipt, fără Parlament, 
şi numai cu un minister, sub şefia lui Mahmud Paşa, care 
se compunea doar din oameni credincioşi. 

El însuşi era un amic convins al Angliei, şi socotea că 
puterea lui, după ce trimisese acasă Parlamentul, devenise 
intangibilă. 

Mai avea şi convingerea nestrămutată că, în ani i ce 
vor urma, lucrurile nu se vor schimba întru nimic. 

Cum totuşi partidul naţionalist din Egipt a reuşit să- 
nvingă în ultimii ani pe dictator, adică pe regele Fuad, şi 
cum partidul acesta a reuşit, cu Nahas Paşa în frunte, s-o 
silească chiar pe puternica Anglie să-şi retragă pionii 
înaintați din Egipt, vom povesti aci. Rezultatul n-a fost 
obţinut nici prin forţa armelor, nici prin atentate şi 
violenţe, ci în alt chip, foarte dibaci, şi prin mijloace 
neobişnuite. 

x 

Regele Fuad, al Egiptului, fostul prinţ Fuad, urcase 
pe tronul regal în anul 1917. El nu uitase nici când că 
odată, în anul 1901, un om se aflase lângă dânsul, cu 


revorverul în mână, gata să-l împuşte. Omul acesta era 
propriul său cumnat, fratele nevestei lui, prinţul Ahmed 
Seifeddin. Fuad scăpă de atentat şi avu destulă înrâurire 
ca să-l convingă pe khedivul de atunci a-l închide pe 
prinţul Seifeddin pe viaţă. De pe atunci Fuad era bine 
văzut de Englezi, şi astfel se făcu că poarta unei case de 
nebuni se închise în urma prinţului. Seifeddin era cu atât 
mai disperat, cu cât vedea realizându-se ceea ce el voise 
să-mpiedice prin focul lui de revolver, şi anume: preluarea 
de către Fuad a întregului său avut, care era imens, cum şi 
a averei mamei sale. Fuad avea nevoie de sume colosale 
pentru atingerea ţelurilor sale politice; avea nevoie încă de 
pe atunci, şi cu atâta mai mult în urmă, când trebuia să-şi 
apere puterea regească împotriva rezistenţei guvernului, a 
Parlamentului şi a unei părţi însemnate a poporului său. Şi 
pentru aceasta îi trebuiau bani mulţi. 

lată deci cum sta jocul. De o parte dictatorul, regele 
Fuad, conştient de ţinta lui, brutal, care-şi sprijinea 
puterea pe tunurile engleze şi pe prietenia engleză; bogat 
şi nestăvilit în posesia averilor soacrei şi ale nevestei sale, 
cum şi a prinţului Seifeddin. De cealaltă parte, partidul 
naţionalist, în frunte cu Nahas-Paşa, cel ros de ambiţii 
politice. lar pe planul al doilea, o altă figură, khedivul 


Abas-Helmi, care se afişase ca anti-englez în timpul 
războiului mondial şi care acum se afla în exil la 
Constantinopol, cu banii pe care şi-i salvase şi cu Banca 
Egipteană, pe care o crease. O insulă apropiată îi fu mai 
târziu locul de exil. Partida deci putea începe. 
x 

Într-o zi descinse, în oraşul Constantinopol, un om 
zdrenţuit, Omul acesta era un englez, care să tot fi avut 
vreo 28 de ani. El debarcase de câteva ore dintr-un 
petrolier, ce naviga de la Hamburg în Marea Neagră. 
Traversarea nu-l costase nimic, căci căpitanul vasului îl 
cunoscuse din vremea când îi mergea bine. Când începu 
să-i meargă rău şi când omul acesta îşi exprimă dorinţa vie 
de a se duce la Constantinopol, căpitanul îl luă cu dânsul, 
în calitate de casier-platnic. Când îi mergea bine, omul era 
reporter-şef în redacţia unui ziar englez. Dar îşi pierduse 
postul, pentru că într-o seară, venind acasă, n-o găsise pe 
Maria. Soarta Mariei neavând legătură cu această poveste, 
vom menţiona numai în treacăt că reporterul, cu 
prenumele de Bill, mai apoi, într-un acces de gelozie, 
trăsese cu revolverul în tot ce fusese în jurul lui, şi patru 
persoane, inclusiv Maria, fuseseră rănite uşor cu această 


ocazie. Bineînţeles că redactorul şef se opuse faptului, ca 


însăşi reporterii gazetei lui să fie personal eroii povestirilor 
din gazetă. Bill îşi pierdu postul, şi cum nu învățase nimic 
altceva decât să lucreze pentru o gazetă, şi cum în urma 
acestui scandal nu-l mai voia nicio publicaţie, începu să 
decadă. Când deveni relativ destul de zdrenţăros, şi când 
nu mai putu face altceva decât să zacă prin ceainării, 
studiind de la a până la z toate gazetele ce-i cădeau în 
mână, şi tot aşteptând clipa când va pieri în realitate de 
foame, îi veni o idee. O idee e întotdeauna mult mai 
valoroasă decât banii, sau o slujbă. 

Aceasta o ştiu cel mai bine reporterii, şi deci o ştia şi 
Bill. Şi cum îi veni această idee, îşi dădu osteneala s- 
ajungă la Constantinopol. 

Dispoziţia Băncii Egiptene din Constantinopol nu era 
prea feudală. Ea avea, ca şi oricare altă bancă, un ghişeu 
de plată. 

Şi-n faţa lui îl vedem pe Bill, îndată după sosirea lui 
la Constantinopol. Dar el n-avea nicio scrisoare de credit, 
pe care s-o fi putut prezenta; n-avea niciun cec de încasat, 
nici bani străini de schimbat! Avea o singură dorinţă. 
Aceea de a vorbi cu directorul acestei bănci, Saban Bey. 
Dar nici casierului, nici contabilului nu le trecea prin minte 


să-l introducă pe acest englez zdrenţăros la Saban Bey. 


Acesta era cel mai apropiat om de încredere al khedivului. 
El îi administra marea-i avere, era un om de cultură 
occidentală, puternic şi influent, şi nu putea desigur să 
stea la dispoziţia celui dintâi venit. Dar Bill era obişnuit cu 
astfel de situaţii. El era încăpățânat şi modest, împăciuitor 
şi arogant, şi când văzu că totul era în zadar, scoase un 
carnet de notițe, smulse o foaie, scrise pe ea un nume, şi 
pretinse ca această foaie de hârtie, cu numele de pe ea, 
să fie prezentată domnului Saban Bey, în cabinetul lui 
particular. 

Bill stătu două ore în cap în cabinetul particular al lui 
Saban Bey. Personalul băncii rămase perplex, când, după 
prima jumătate de oră, Saban Bey ordonă să se aducă 
ceva de băut pentru el şi pentru musafirul lui (propria sa 
expresie); iar când Bill părăsi în sfârşit cabinetul particular 
sancrosant, fu ca să se prezinte la casă. Aci încasă o 
ordonanţă de plată pentru suma de 50 de funzi sterlingi, 
scrisă şi subscrisă chiar de director. 

Englezul îşi puse apoi pălăria pe cap, şi se duse de-a 
dreptul la cel dintâi debit de tutun, ca să-şi cumpere, în 
primul rând ţigări. 

Târziu, după amiază, Bill trase la hotelul Tokatlian, 


ca un gentleman de provenienţă engleză. lar la ivirea 


nopţii porni la o întâlnire, care-l silea să meargă cu barca 
până la un mic iaht, aflat în radă. Abia puse piciorul pe 
puntea vasului, şi acesta îşi şi ridică ancora; motorul hurui 
şi vasul se lăsă mai întâi o dată în bot; apoi se ridică, se 
lăsă iar, şi în sfârşit săgetă noaptea. În cabină se afla 
Saban Bey, care-l salută pe Bill, când acesta cobori 
treptele. 

Khedivul locuia într-o insulă. Avea o vilă situată în 
mijlocul unei grădini tropicale, înconjurată ziua şi noaptea 
de paznici, în jurul cărora se-nvârtea o haită de câini răi. 
Afară de aceasta, mai erau aşezaţi paznici la mal, care 
semnalau apropierea oricărui vapor. Şi toate aceste 
precauţiuni fuseseră luate, fiindcă khedivul credea că avea 
motive să se păzească - şi anume de englezi. El ştiia că 
englezii îl urmăreau cu ochi atenţi, şi că făcea parte dintre 
muritorii cărora Serviciul englez de spionaj le acorda o 
deosebită luare aminte. Când khedivul călătorea prin 
Europa, el era urmat la tot pasul de oameni care se ţineau 
ca umbra de el, iar iahtul lui rapid „Bubu”, care era mereu 
sub presiune în câte-un port al Mării Mediterane, se bucura 
de atenţia specială a tuturor comandanților flotei de război 
şi a tuturor agenţilor. 

În noaptea în care Bill se apropia de insulă, se 


întâmplau aci felurite lucruri. Se mai întâmplaseră şi altele 
până atunci. 

Vremea atentatelor din Egipt contra dominaţiei 
engleze nu era încă depărtată şi opoziţia naționalistă urma 
să se agite, aşa că englezii erau neliniştiţi. Apoi se mai ştie 
că Banca Egipteană din Constantinopol aparţinea unui 
bogătaş, care era khedivul şi care îşi da desigur toată 
silinţa să provoace nenorociri, după concepţia engleză. 
lată de ce era pusă sub supraveghere şi intrarea Băncii 
Egiptene. Mulțumită duşmăniei lui Kemal-Paşa, serviciul de 
spionaj trimisese, pentru orice eventualitate, în Turcia un 
număr însemnat de agenţi, şi iată că se găsea de lucru 
pentru ei. Serviciul de spionaj aflase deci ce se petrecuse. 
Un englez zdrenţăros sosise, intrase la Banca Egipteană, 
rămăsese acolo ceasuri întregi, şi apoi trăsese la cel mai 
scump hotel din Constantinopol. Acelaşi om se urcase 
seara la bordul iahtului, în care aştepta de un ceas Saban 
Bey. Toate acestea le ştiau englezii. Bill o păţise la fel, ca 
toţi reporterii, când sunt siliţi să lucreze împotriva unei 
reţele de spionaj. 

lahtul pe care călătoreau Saban Bey şi Bill avea 
aprinse toate luminile reglementare, şi când abordă la 


insulă, khedivul era deja încunoştinţat că Saban Bey se 


afla pe drum. Ceea ce nu i se supusese khedivului, era că 
un al doilea iaht, fără nicio lumină la bord, se apropiase de 
insulă. Khedivul habar n-avea de asemenea că, de la iahtul 
acesta, se desfăcuse o barcă şi că încă un englez pusese 
piciorul pe insulă. Aceasta a aflat-o-abia mai târziu, când 
trei câini mari şi voinici fură găsiţi morţi. Două din aceste 
animale avuseseră lipsa de inteligenţă să mănânce o 
bucată de carne, pe care le-o aruncase un străin; iar al 
treilea primise o lovitură de pumnal în gât. După cum am 
spus, khedivul nu ştia nimic despre aceste întâmplări, 
când domnul Bill, care avea o idee bună, îi fu prezentat în 
camera de la primul etaj al vilei. 

E drept că Bill expusese deja această idee lui Seban 
Bey, dar acum trebuia s-o facă pentru a doua oară, ceea 
ce-i răpea încă o oră încheiată. Ei vorbeau destul de încet 
şi khedivul Saban Bey şi Bill erau ghemuiţi unul lângă altul; 
totuşi, din când în când, la câte o pauză survenită în 
dizertaţia lui Bill, şi pe când orientalii se cufundau în 
gânduri, cântărind totul pro şi contra, conferenţiarul avea 
un sentiment displăcut. Fereastra odăii în care avea loc 
întrevederea era împresurată de plante agăţătoare; şi Bill 
se ridicase deja de două-trei ori, ca să privească pe 
fereastră în noapte. Afară strălucea luna şi Bill putea să 


constate că atât în imediata apropiere, cât «şi până hăt 
departe, nu se zărea nici ţipenie de om. Apoi revenea 
liniştit la locul lui, ca să răspundă din nou întrebărilor 
avansate de khediv. 

Timpul trecu în discuţii şi para discuţii, când de- 
odată, în toiul discuţiei lor, asupra mijlocului celui mai 
rapid şi comod ce lega Europa Nordică de Constantinopol, 
Bill îl întrerupse pe khediv în mijlocul frazei, şi-ncepu să 
debiteze un non-sens desăvârşit. El zise: 

— Vă explic de atâta vreme că îl cunosc prea bine 
pe prinţul Abraham. Doar îl cunoaşteţi şi dumneavoastră. 
În momentul acesta el se află la Roma, şi vin de lao 
întrevedere pe care am avuto cu dânsul. El are parale, şi 
cum v-am mai spus, e gata s-aducă cu banii aceştia în 
Egipt marele transport de arme de care tot vorbim. Cum 
prinţul Abraham nu s-a arătat încă până acum niciodată în 
arena politică, el nu este supravegheat, dar cum prevede 
că totuşi va fi remarcat într-o zi, el trăieşte la Roma, 
retras. Cred deci că pentru az i e destul! Amănuntele 
programului le putem stabili mâine! Noapte bună! 

Situaţia deveni posomorâtă când Bill înaintă repede 
şi stinse lumina. El deschise uşa coridorului şi îi pofti pe cei 
doi să se ridice şi să părăsească împreună odaia. Dar când 


fură dincolo de uşă, îi opri să meargă mai departe. Le făcu 
un semn să se oprească, îşi scoase ghetele şi se strecură 
de-a lungul peretelui, spre fereastră. În odaia întunecoasă 
pătrundea acum numai o rază de lună şi cei doi turci zăriră 
un obiect de metal strălucind în mâna lui Bill. Acesta se 
căţără pe fereastră, cercetă câteva secunde cu privirea în 
noapte şi apoi ridică revolverul, ochi şi trei împuşcături 
răsunară. 

Egiptenii bănuiră despre ce era vorba şi ce se 
petrecuse. 

Acum se adunară în fugă şi paznicii. Bill alergă prin 
grădină şi se avântă peste zid, dar toţi ajunseră numai la 
timp ca să vadă un iaht, ce se depărta pe mare, întorcând 
spatele insulei. 

Se găsiră trei câini morţi şi urme de sânge; se vedea 
că un om rănit pierduse mult sânge în drumul de la vilă şi 
până la mare şi în trecerea-i peste zid. Khedivul şi Saban 
Bey înţeleseră atunci de ce Bill întorsese vorba, şi de ce 
începuse să-nşire tot felul de năzdrăvănii aiuristice; ei 
înţeleseră cu atât mai bine, când se constată, la cercetare, 
că un om putuse să se urce pe peretele casei, de-a lungul 
plantelor agăţătoare, şi să stea pitit pe pervazul ferestrei. 
Desigur auzise povestea cu prinţul Abraham. 


— Dar, în definitiv, cine este acest prinţ Abraham? - 
întrebă Saban Bey - Niciodată n-am auzit de existenţa lui. 

— Nici eu! - rânji Bill. 

— Dar un lucru e sigur. Trebuie să punem mâna pe 
un prinţ Abraham! 

x 

De ani îndelungaţi prinţul Seifeddin sta închis într-o 
casă de nebuni din apropierea Londrei. Regele Fuad, pe 
care Seifeddin voise cândva să-l împuşte, avea bunătatea 
să plătească pensiunea iubitei sale rude, şi avea norocul 
de a căpăta, la fiece jumătate de an, un certificat eliberat 
de un doctor englez, prin care se constata că Seifeddin era 
un nebun primejdios, şi că deținerea lui într-un azil era 
absolut necesară pentru binele omenirii. Casa de nebuni 
ce-l adăpostea era un „sanatoriu”, în care nu erau închişi 
decât nebunii bogaţi.  Uniformitatea aceasta se 
transformase încetul cu încetul, pentru prinţ, într-un chin 
îngrozitor. El îşi ura anturajul cu atâta disperare, că-i 
trebuia un efort extraordinar ca să nu sară la beregata 
doctorului, să-l sugrume, când acesta venea să-l viziteze. 
Prinţul medita, medita zile, săptămâni, luni şi ani de-a 
rândul, şi dacă se întâmpla să-l întrebe pe doctor de ce nu 
i se îngăduia să părăsească această casă; dacă îi declara 


uneori aproape plângând că era gata să se socotească 
închise vechile conflicte; atunci doctorul ridica din umeri 
şi-l asigura: 

— Sunteţi bolnav; numai că nu vă daţi seama de 
această stare. 

Dar ceea ce prinţul ştia cu preciziune, repetându-şi-o 
zilnic cu teama nebună de a nu uita, era faptul că mintea 
lui era sănătoasă, şi nicidecum bolnavă! 

Fu un eveniment în viaţa prinţului când sora lui de 
caritate, o bătrână blândă, care-ngrijea de el, dispăru din 
arenă, făcând loc unei fete tinere. Şi astfel sosi sora Bessy. 
Aceasta era aproape tot timpul veselă, şi cum trebuia să 
stea ceasuri întregi pe lângă prinţ, ca să vadă de el, şi cum 
altfel s-ar fi plictisit, se încinseră între ei adevărate 
conversații. Prinţul îi povestea despre ţara lui, iar ea-i 
istorisea micile întâmplări din modesta-i existenţă. Acestei 
schimbări provocate de prezenţa surorii Bessy i se datora 
îmbunătăţirea întrucâtva a stării de spirit a prinţului, 
tocmai în clipa în care o mulţime de frământări îl năpădiră 
pe prizonierul singuratec. Aceste frământări începură într- 
o caldă zi de august. Prinţul şedea la fereastra odăii sale, 
citind o revistă ilustrată, şi-şi ridica din când încând capul 


să privească grădina umbrită. Domnea o tăcere 


desăvârşită. În mijlocul parcului englez, un paznic stropea 
cu furtunul de cauciuc părţile umbrite ale pajiştei. În 
mijlocul acestei tăceri, răsună deodată un sunet de 
mandolină. Pe drum, nevăzut celor din interiorul 
balamucului, fiind ascuns de zidul cel înalt, un om cu faţa 
palidă, îmbrăcat simplu, cânta din manadolină. La început, 
prinţul îşi zise că puţin îi păsa dacă cineva cânta din 
mandolină, în faţa institutului. Dar deodată sări în picioare 
şi se rezemă de marginea ferestrei, ca să poată vedea 
peste zid. El ştia că nu era posibil, totuşi se lăsase târât de 
simţământul unei clipe, căci acela care cânta afară, intona 
un cântec pe care-l cunoştea, şi pe care nu-l mai auzise de 
multă, de foarte multă vreme! Era un cântec egiptean, 
popular în ţara lui, pe care-l cânta orice felah. 

Cântecul acesta, auzit aci, îl tulbură pe bietul om! El 
se prăbuşi pe scaunul lui şi-şi îngropă faţa în mâini. 

Dar iată că din nou cântecul răsună şi el îşi ridică 
fruntea. 

Un gând îi străbătu deodată mintea şi o speranţă, 
ademenitoare şi grozavă totodată, îl stăpâni. Şi toate 
acestea, pentru că o coincidenţă ciudată făcuse pe cineva 
să cânte în faţa unui balamuc englez, un cântec egiptean! 


Totuşi prinţul trase cu urechea. Ascultă îndelung şi 


încordat, căci cântecul acesta de mandolină dăinui câtva 
timp. Apoi se întrerupse brusc. Prinţul aşteptă cu atenţia 
încordată. Mandolina răsună din nou, iar de astă dată 
cântecul fu însoţit şi de cuvinte. Prinţul îl auzi pe străin 
cântând melodia unui alt cântec popular egiptean 
cunoscut. Omul cânta cu cuvinte egiptene, dar înţelesul 
cuvintelor n-avea nimic comun cu cântecul popular. 

Prinţul păli şi tremură, recunoscând că acele cuvinte 
cântate de omul pe care nu putea să-l vadă i se adresau 
lui. Căci omul cânta în limba egipteană: 

— Noi ştim că tu te chinuieşti, dar prietenii tăi sunt 
aproape; trebuie să-ţi strângi tot curajul laolaltă, şi să nu 
laşi să se observe ceva... Totul e pregătit pentru fugă, dar 
să mai ai răbdare. Nu mai e mult timp de aşteptat! 

Omul cânta mereu aceste cuvinte pe melodia 
populară. Şi le repetă de câteva ori, una după alta. 

x 

La şeful Serviciului englez de informaţii din 
Constantinopol sosi unul din cei mai buni agenţi, care 
trebui să fie imediat întins pe o canapea. Fusese atins de 
un glonţ în braţul drept şi pierduse mult sânge! După ce fu 
bandajat şi i se oferi să bea ceva, ca să-şi revină în puteri, 


putu să raporteze că vizita lui în insulă, pe care o făcuse 


potrivit ordinului ce i se dase, se sfârşise pentru el cu 
această rană. Totuşi aducea o veste atât de importantă, 
încât conducerea Serviciului înnebuni cu totul. Nu rămase 
agent care să nu afle că era cu desăvârşire incapabil, dacă 
n-a reuşit încă să dea de urma prinţului Abraham, care era 
foarte bogat şi care cumpărase o încărcătură întreagă de 
arme, ce avea să intre în curând pe mâna partidului 
naţionalist egiptean, ca să-i combată pe englezi. Afacerea 
cu prinţul Abraham luă în curând proporţiile unui 
eveniment catastrofal, fiindcă, la început, nimeni nu izbuti 
să-l identifice pe faimosul prinţ. 

Tocmai când şeful Serviciului de informaţii secrete 
engleze din Constantinopol ajunsese la convingerea că 
agentul său, care pomenise cel dintâi numele acestui 
prinţ, probabil visase, tocmai atunci un om de încredere 
englez telegrafie din Roma, că reuşise să dea de urma 
prinţului. Succesul se datora neprevederii unui diplomat 
egiptean, care, după ce fusese prezentat, într-o societate, 
unui egiptean care-şi anunţase un nume burghez foarte 
comun, i se adresă, întâlnindu-l: „Alteţă”. S-a pomenit 
atunci şi numele de Abraham. lar cei trei discutară despre 
nişte transporturi de arme, fără să observe că la spatele 


paravanului după care vorbeau se afla cineva care le 


asculta conversaţia. Omul acesta aparţinea ambasadei 
engleze şi astfel ştiu că se căuta un prinţ cu numele de 
Abraham. 

Se mai stabili că prinţul trăia foarte retras şi sub un 
nume fals, lângă porţile Romei. 

Ce era de făcut? 

De astă dată Serviciul englez de informaţii puse pe 
cărbuni o mulţime de egipteni. Fu însă cu neputinţă să se 
stabilească din ce familie se trăgea acest prinţ, Abraham. 
Nici investigaţiile ordonate de regele Fuad n-avură mai 
mult succes. Toată sârguinţa Serviciului englez de spionaj 
se concentra acum asupra prinţului Abraham. Se născuse 
impresia că în curând se va produce în Politica internă a 
Egiptului un eveniment, ce va atinge grav relaţiile acestei 
ţări cu Anglia. Astfel de ştiri începuseră să sosească la 
Serviciul englez de informaţii şi fără să aibă vreo legătură 
cu istoria prinţului Abraham. Englezii erau încredinţaţi că 
zvonurile acestea se refereau la faptul că prinţul 
necunoscut, care se afla încă la Roma, avea de gând să 
apară în curând în arena istoriei Egiptului. 

Această presupunere se schimbă în certitudine, când 
prinţul dispăru fără veste din Roma, găzduit pe iahtul 
Khedivului, deci al unui duşman declarat, şi apăru când 


aci, când colo. Din când în când, prinţul Abraham izbutea 
să se facă nevăzut, iar când i se găsea iar urma, 
mulţumită desfăşurării tuturor forţelor, atunci-se afla că 
era, în tăcere şi în taină, în societatea egiptenilor, ale căror 
sentimente anglofobe erau cunoscute. 

Agenţii alergau turbaţi după personajul acesta, 
raportând cele mai neînsemnate acţiuni Serviciului englez 
de spionaj din Constantinopol. 

Şeful Serviciului englez de informaţii din 
Constantinopol era singurul care nu se prea dumirea de 
mersul acestei afaceri. 

El era singurul care avea o obiecţiune de ridicat în 
povestea cu prinţul Abraham. Da, era adevărat că omul 
fusese descoperit, că se întreținea numai cu oameni care 
erau duşmani ai Angliei; era adevărat că se lăsase atras 
într-o cursă. Un agent secret îi dăruise, prin intermediul 
unui levantin, un mare număr de pistoale, şi prinţul 
Abraham se grăbise să le cumpere şi să le plătească. Când 
şi cum erau să fie transportate, rămânea să se stabilească 
pe urmă. Agenţii secreţi aşteptau cu încordare această 
hotărâre, sperând să dea cu prilejul respectiv o mare 
lovitură, descoperind urma unui foarte însemnat transport 


de arme. Şi totuşi, şeful Serviciului englez de informaţii din 


Constantinopol nu se dumirea. Şi singurul motiv al 
neliniştii lui era faptul că afacerea cu prinţul Abraham era 
prea simplă, prea clară -, îi lipseau şiretlicul şi căile 
lăturalnice tipice orientale. 
x 
Sora Bessy avea o viaţă interioară. Această viaţă 
interioară se Desfăşura mai viu în serile săptămânii, când 
era liberă. Atunci pleca la Londra ca să se distreze prin 
localurile ieftine de teatru sau cinematograf. Nu depindea 
de nimeni, fiind dispensată de problematica fericire a unei 
familii pretenţioase, şi acum aştepta clipa în care vreun 
bărbat, care i-ar plăcea şi a cărui situaţie i-ar fi permis, să 
se apropie de ea cu intenţii serioase. 
Aşteptarea în care se complăcea, îngădui unui domn 
care se recomandă, după ce la ghişeul de bilete al unui 
cinematograf reuşise să se apropie de dânsa. Era un 
bărbat bine îmbrăcat şi serios, care făcea impresie. Sora 
Bassy, îşi Jucă în seara aceea cartea cea mare a existenţei. 
Şansa îi surâse, şi avu lipsa de scrupule să-i cedeze. Banca 
Egiptului din Constantinopol poseda averi nemăsurate, şi 
pentru ea era un lucru uşor să ofere surorii Bessy, prin 
primul om care o acostase la cinema, o sumă ce 


reprezenta un mic capital, din ale cărui dobânzi ar fi putut 


să trăiască tihnit în orice parte a lumii. Bărbatul cu care 
trăia îi oferi imediat ca avans o sumă importantă. A doua 
zi, după o noapte de insomnie, sora Bessy avu 
surprinderea să constate că bancnotele cele mari, pe care 
le primise, erau autentice. În ziua următoare, sora Bessy 
ceru, pentru prima dată în viaţa-ei, îngăduinţa să lipsească 
două ceasuri, ca să-şi rezolve o chestiune urgentă 
personală. La o nouă întrevedere, promise să-l convingă 
pe paznicul institutului să se întâlnească cu omul care 
oferea averi, ca daruri. Această întâlnire avu loc într- 
adevăr peste câteva ceasuri şi paznicul se codi tot atât de 
puţin ca şi sora Bessy să primească oferta. El fu însă mai 
prevăzător, pretinzându-i şi un bilet de vapor pentru 
continent, pentru el şi pentru o soră a lui, ceea ce i se 
admise. lar după ce, în dimineaţa următoare, le primi într- 
un plic inofensiv, şi după ce' se convinse şi el că 
bancnotele primite erau autentice, nu mai şovăi. 

Sora Bessy luă asupră-şi sarcina de a-l informa şi 
pregăti pe prinţul Seifeddin. 

Într-o seară, pe la ora nouă, medicul-şef al ospiciului, 
în care se afla închis prinţul Seifeddin, şedea în odaia lui. 
Cu conştiinţa senină a omului care nu săvârşeşte niciodată 


vreun act nedrept şi căruia-i stă la inimă binele aproapelui, 


el sta liniştit, fumând şi citind o carte. Dar iată că fata-n 
casă îi prezintă o carte de vizită. Medicul-şef află din 
cuprinsul ei că reporterul unei mari gazete engleze din 
provincie avea nevoie să stea în seara aceea de vorbă cu 
el. După puţină gândire, medicul spuse fetei să-l poftească 
pe vizitator. Bill intră. Fu politicos şi modest, şi ceru cu 
umilinţă, iertare domnului medicşef că era silit să-l tulbure 
la o oră aşa de nepotrivită. Dar redacţia lui ar fi primit 
informaţia, că starea sănătăţii prinţului Seifeddin, internat 
în acel ospiciu, s-ar fi înrăutățit în mod simţitor. Se afirma 
că prinţul s-ar afla în preajma tulburării complete a minţii 
şi redacţia voia să ştie dacă faptul era adevărat. Medicul- 
şef se lăsă pe spate, şi privi o clipă în parcul în care acum 
se lăsase întunericul, aşa că nu se mai deosebea decât 
conturul vag al casei în care prinţul era ţinut închis. El tăcu 
un moment. Dar Bill ştia că-n intervalul acesta şi-n minutul 
în care el sta de vorbă cu medicul-şef, sora Bessy şi 
paznicul, cumpăraţi de el, coborau treptele casei spre 
grădină, împreună cu prinţul, ca să-l scoată în ascuns din 
vila medicului afară în stradă, unde era pregătită o maşină 
puternică, cu farurile stinse. În faţa intrării principale a 
institutului se afla un al doilea automobil. Acesta însă avea 


un aer oficial: era al lui Bill, care sosise cu el. 


Bill se prezentase medicului şef numai ca să-l reţină 
câteva minute, adică timpul necesar pentru evadare. 

Medicul-şef începu să vorbească. El îi spuse că nu 
putea fi vorba de o înrăutăţire imediată a sănătăţii 
prinţului. Fizicul i se înfăţişa foarte bine, şi de-altminteri 
era minunat tratat şi îngrijit; numai starea-i cerebrală e 
drept că se înrăutăţea din ce în ce şi nici nu putea fi vorba 
ca vreodată prinţul să fie lăsat în libertate. Dar pe când 
medicul-şef da vizitatorului său, care lua notițe, aşa după 
cum se cuvenea, aceste lămuriri medicale, telefonul sună. 

Sunetul acesta de telefon era motivat de faptul că, 
cu câteva ore mai înainte, şeful Serviciului englez de 
informaţii din Constantinopol intrase la gânduri, în privinţa 
afacerii prinţului Abraham. De ce i s-o fi părut tocmai în 
ziua aceea suspectă afacerea aceasta, nu se mai poate 
stabili astăzi. E sigur numai că acest om experimentat 
trăsese concluzia, din anumite acţiuni ale bine 
supravegheatului prinţ Abraham, că acesta juca un rol ce 
nu i se potrivea. După ce-şi frământase mintea se puse să 
cerceteze serios şi în mod obiectiv toată împrejurarea. Şi 
astfel ajunse la convingerea că se lăsase păcălit într-o 
manevră de diversiune. O asociaţie de idei se produse în 


mintea lui. Prinţul Abraham - prinţul Seifeddin! Şi cum 


măsurile de prevedere n-aveau de ce să strice, el ceru 
telegrafic direcţiei londoneze a Serviciului său să nu-l 
piardă din ochi pe prinţul Seifeddin. 

Centrala londoneză a Intelligence-Servicelui chemă 
deci sanatoriul în care era găzduit prinţul, şi aceasta 
tocmai în clipa în care Bill se afla la medicul-şef. 

Medicul-şef luă receptorul şi făcu o mutră mirată. 
Apoi deschise ochii mari şi zise că totul era în perfectă 
rânduială, că prinţul era păzit cu severitate şi că nu- 
nţelegea de ce această îngrijorare? Apoi, după ce mai 
ascultă câtva timp, puse receptorul la loc şi se uită 
bănuitor la Bill. Ce-nsemna această curioasă chemare la 
telefon? Oare era în legătură cu prezenţa acestui om aici? 
Ce voia să zică toată povestea asta ciudată? 

Omul care şedea în faţa lui, venise într-un moment 
nepotrivit, şi-apoi, redacţia lui ar fi putut prea bine să-l 
cheme pur şi simplu la telefon. Medicul-şef simţi că-l apucă 
deodată ameţeala, şi spuse vizitatorului său: 

— lertaţi-mă, vă rog, o clipă! 

Doctorul ieşi repede din odaie şi alergă prin grădină, 
să se ducă să vadă dacă prinţul se afla în realitate sub 
pază bună, după cum asigurase la telefon. Dacă sora şi 


paznicul erau în adevăr la posturile lor. Când medicul 


ajunse la scara vilei în care locuia prinţul, nu ştia că era 
urmărit pas cu pas de un om. 

Era Bill care, bineînţeles, nu rămăsese în odaie. 

Medicul-şef nu întâlni pe nimeni pe scări. Pe scaunul 
din coridor, unde paznicul obişnuia să stea noaptea, nu era 
nimeni! 

Când directorul se afla în coridor Bill era jos, la 
scară. El observă comutatoarele luminei electrice de pe 
scară şi coridor şi zise: 

— Medicul-şef soseşte într-o odaie goală, unde nu-l 
mai găseşte pe prinţ. Fiindcă acesta, probabil, acum e cu 
paznicul şi cu sora în automobil! Când medicul-şef va găsi 
odaia goală, se va repezi jos pe scară să cheme la telefon 
Scotland-Yardul! 

Poate că mai-nainte va da alarma! Şi atunci îmi 
prind prinţul? 

Acesta nu va mai ajunge la iaht, iar eu am pierdut 
partida! 

Bill puse mâna pe comutatoare, iar în clipa când 
stingea luminile, afundând în întuneric coridorul şi scara, şi 
când se pregătea să urce şi el treptele întunecate, ca să 
urmărească cu lanterna de buzunar pe doctor şi să-l 


doboare, tocmai în clipa aceea doctorul deschidea cu 


violenţă uşa odăii lui Seifeddin. 

Aceasta era bine luminată. Medicul nu observase, în 
agitația lui, că lumina se stinsese. Priveliştea ce i se 
înfăţişa ochilor, îl uluise. Prinţul zăcea într-un jilt. El era 
complet îmbrăcat. Mantaua îi atârna pe umăr, avea o 
şapcă pe cap, iar lângă el era paznicul şi sora, care 
priveau la doctor cu ochiii holbaţi, galbeni de spaimă. 
Prinţul zăcea în jilt şi plângea deznădăjduit, tremurând din 
tot corpul şi fără să fie în stare să se mişte. 

Medicul-şef sta în uşă, contemplând scena. Sora şi 
paznicul crezură totul pierdut! Medicul înaintă un pas în 
odaie şi în clipa aceea Bill îl pocni cu pumnul în grumaz. 
Medicul se prăbuşi la pământ, fără să scoată vreun sunet. 
Apoi, iute ca fulgerul, Bill se năpusti asupra lui. Îi înfundă o 
batistă în gură, îi legă mâinile şi picioarele şi trebui să se 
răstească încet, dar cu autoritate la paznic, ca să-l ajute, 
până ce doctorul, care-şi revenise în simţiri şi ai cărui ochi 
aruncau scântei de furie, nebună, fu întins în pat. 

Prinţul Seifeddin, află de la Bill că era un idiot, care 
nu merită ca un om de Doamne-ajută să-şi rişte pielea 
pentru el. 

Pe soră o făcu o „oaie blestemată”, iar pe paznic ÎI 


certă că nu se făcuse mai bine predicator duminical. 


Astfel reuşi să-l pună pe prinţ pe picioare şi cum 
crezu că era mai sigur, se urcă el însuşi la volanul maşinii, 
cu farurile stinse. Şi-p-aci ţi-e drumul. 

Abia a doua zi dimineaţă fuga fu descoperită, şi abia 
a doua zi dimineaţa fu eliberat medicul, pejumătate 
asfixiat. 

x 

Prinţul Seifeddin se sustrase excelent vigilenţei 
engleze, cu toate că nu era pe mare niciun vapor de război 
englez, care să nu-l caute. El le scăpă printre degete. 

Chiar Nahas Paşa, fostul şef de cabinet, deveni 
avocatul lui, şi se iniţie un proces, îndreptat împotriva 
regelui Fuad, în care Seifeddin pretindea restituirea averii. 
Prezenţa prinţului întări în mod extraordinar autoritatea 
partidului naţional, cu atât mai mult, cu cât o fărădelege a 
lui Fuad fu astfel dată la iveală. Căci oricine se putea 
convinge că prinţul declarat nebun de către oficialitate, şi 
care fusese deposedat de averea lui, era perfect sănătos. 

Nu-i mai rămânea altceva de făcut lui Fuad decât să- 
| cheme pe avocatul lui Seifeddin, pe Nahas Paşa, la 
începutul anului 1929, în faţa Curţii Disciplinare Supreme a 
Egiptului. Dar afacerea Seifeddin provocase o astfel de 


stare de spirit în sânul poporului, şi funcţionarii Superiori ai 


ţării erau atât de porniţi contra regelui, încât chiar justiţia 
supremă îl achită pe Nahas Paşa. Acesta era semnalul 
furtunei, pe care regele îl înţelese, şi, începând din ziua 
aceea, îşi schimbă politica faţă de englezi. 

Şi din prietenul lor necondiţionat, se transformă într- 
un om care ştiu să opună, în multe privinţe, împotrivire 
statului insular. Aceasta e marea însemnătate politică, pe 
care o are povestea prinţului răpit, care avu ca urmare 
convertirea regelui şi ralierea lui în sfârşit la punctul de 
vedere al partidului naţionalismului egiptean anglofob. Ea 
fu punctul de pornire al întregii efervescenţe ce se născu, 
apoi în Egipt: noile’ dezbinări şi atacul lui Nahas Paşa 
contra regelui. 

x 

Ar mai fi locul să spunem ce a devenit şi cum se 
numeşte, cu numele lui întreg, reporterul Bill. Dar aşa vrea 
soarta, ca atunci când reuşeşte într-o întreprindere cu 
consecinţe politice mondiale un ziarist, să i se povestească 


isprava fără ca numele lui să poată fi arătat. 


VI 


MAIORUL COX CONTRA 
AMANULAH! 


Un om sosi din Anglia şi se prezentă la cartierul 
general al trupelor de ocupaţie engleze din India, la 
Peşavar. El era îmbrăcat în ţinută burgheză şi prezentă 
ofițerului de serviciu, un locotenent, mai întâi o adresă, din 
care reieşea că civilul sosea în misiune oficială, trimis de 
Serviciul secret englez. 

El îi dădu apoi în primire un pachet întreg de scrisori 
pentru şefii trupelor. După ce se achită de această sarcină, 
se aşeză pe un scaun de paie, împletit, şi ceru un whisky 
cu sifon şi cu multă gheaţă. El pretindea că puterile lui 
vitale suferiseră din pricina lungii călătorii şi a căldurii ce 
domnea şi că numai whisky-ul cu sifon şi, în primul rând o 
cantitate considerabilă de gheaţă, erau în stare să-l 
reînvioreze. Locotenentul râse şi-i dădu să bea. 

Civilul se informă, apoi, fără s-arate prea mult 
interes, dacă se mai petrecuse ceva nou pe la Peşavar, şi 
în sfârşit ceru adresa maiorului Cox, pe care dorea să-l 


viziteze, fiindu-i un vechi prieten. 


Locotenentul îi declară că într-adevăr maiorul Cox 
locuia la Peşavar, unde era instalat într-o casă mică, ce se 
afla în apropiere şi a cărei poziţie topografică i-o descrise. 
Totuşi, ar fi o imposibilitate să-l viziteze pe maior. De 
săptămâni de zile nu-l văzuse nimeni. Sta închis în casă şi 
se ocupa de ştiinţele oculte indiene. Dar, contrar 
afirmaţiunilor unora, el ar fi încă în viaţă, lucru dovedit de 
altfel prin faptul că-mpuşca noaptea pisicile cu un pistol 
mare. Căci aceste animale, contra cărora avusese 
întotdeauna o mare aversiune, pătrundeau prin întuneric 
în grădina lui. Şi cum, după fiecare împuşcătură, se auzea 
câte o înjurătură a domnului maior, aceasta era o dovadă 
peremptorie că ofiţerul nu-şi luase încă propria-i viaţă. 

Civilul râse, foarte amuzat de această istorisire, şi 
plecă, pe arşiţa zilei, să-l viziteze pe maiorul Cox. Găsi la 
locul ce i se indicase o grădină mare, înconjurată de un zid 
înalt, întrerupt doar de-o poartă mică de fier forjat. Lângă 
poartă atârna mânerul unui clopoțel. Omul trase de mâner 
şi un clopoțel răsună îndărătul porţii. Dar nimeni nu veni 
să deschidă poarta! 

După ce omul sună de trei ori şi nu se ivi nimeni, 
rămase o clipă pe gânduri. Zărind un puşti de indian care 


venea pe drum, îi făcu semn să se apropie. El se învoi cu 


copilul, obligându-se să-i plătească imediat o sumă mică 
de bani, iar copilul îşi luă angajamentul să tragă 
neîntrerupt de mânerul clopoţelului: învoiala fu primită şi 
englezul se aşeză pe o piatră, la umbra unui pom, pe când 
puştiul sta la soare şi trăgea clopoţelul fără întrerupere. 
După ce trecu vreun sfert de ceas, se auzi un urlet din 
fundul grădinii. Un om, care părea cu desăvârşire 
exasperat, strigă că persoana, care trăgea de clopoțel, 
merita să fie dusă la balamuc, şi că el, proprietarul casei şi 
al grădinii, o trimitea pe acea persoană la toţi dracii, şi că 
nici nu se gândea să descuie poarta. Singurul lucru ce s-ar 
putea întâmpla ar fi, în cel mai bun caz, să-ntindă maţul de 
stropit şi să stropească peste zid, iar în cel mai prost caz, 
va începe să-mpuşte! Englezul din faţa porţii strigă din 
umbră: 

— George, încetează cu prostiile! Deschide-mi 
poarta. 

Am veşti pentru tine! 

Maiorul Cox tăcu câteva clipe. Recunoscuse vocea 
bunului şi vechiului său prieten şi izbucni într-un strigăt de 
bucurie. Descuie poarta şi îl lăsă să intre înăuntru. 

Casa cea mică de piatră, în care locuia maiorul Cox, 


era mobilată cu o simplitate aproape fantastică. Nimic 


altceva decât un pat de campanie, câteva scaune de paie 
şi câteva mese... Nu erau aici nici covoare, nici perne moi, 
nici altceva care să fi făcut această casă comodă şi 
locuibilă. Maiorul Cox însuşi era îmbrăcat într-o cămaşă 
albă şi nişte pantaloni albi. 

Era un bărbat uscat de soarele orientului, cu o faţă a 
cărei piele părea de pergament, din care luceau doi ochi 
neliniştiţi. Era o specie de om din cei cărora li se citeşte pe 
chip că vântul îi purtase prin toate colţurile lumii. 
Ajungând în casă, ei se trânti îndată pe un scaun; sticla de 
whisky era pregătită pe masă. Îşi turnară şi-l întrebă pe 
bunul şi vechiul prieten Mac, ce-l adusese în acest urât 
Peşavar? 

Prietenul Mac nu-i spuse imediat. Voia mai întâi să 
ştie ce-l făcea pe maior să ducă o viaţă aşa de ciudată. ŞI 
domnul Cox răspunse, scurt şi tăios, că era sătul de viaţă. 
În toată lumea nu se petrecea nimic, care să dea de lucru 
unui om de ispravă. Aşadar avea intenţia să stea retras în 
casă, până ce se va produce din nou ceva, în stare să dea 
un înţeles trecerii sale prin lume. 

Domnul Cox povesti aceste lucruri prietenului său cu 
toată seriozitatea. 

Mac ştia că prietenul Cox fusese întotdeauna din 


oamenii aceia, care nu pot să trăiască fără săvârşirea 
vreunei acţiuni primejdioase, producătoare de frământări. 
El nu găsea nimic de obiectat în faptul că maiorul Cocs, 
făcea parte din aceştia, mai ales că acum îşi rezerva o 
mare bucurie. Tăie cu o lamă un buzunar al hainei lui, ce 
era cusut, şi ascuns cu grijă, şi înmână maiorului o 
scrisoare. Era o scrisoare, ce nu se mai poate regăsi, căci 
maiorul o arse imediat într-o farfurie, conform ordinului pe 
care-l primise, după ce mai întâi se îmbătase de bucurie. 
El dădu mai întâi foc cu chibritul începutului scrisorii, şi 
numai la urmă arse cele două semnături ale ei, 
semnăturile celor doi bărbaţi care conduc încă şi astăzi 
maşinăria Serviciului englez de spionaj. 

— Dar pentru ce? - întrebă maiorul, şi Mac îi furniza 
explicaţii. 

În pacea proastă din 1919, Anglia a trebuit să lase 
prea multă mână liberă tânărului Amanulah. Acesta a 
profitat de ocazie ca să reorganizeze ţara şi să intre în 
legături cu Rusia. El a semnat un tratat de prietenie la 
toartă cu Moscova, şi aviatorii militari şi ofiţerii ruşi mişună 
prin Afganistan. Anglia nu se putea resemna să vadă cum 
forţa bolşevică se consolidează în imediata apropiere a 


porţii Indiilor. Amanulah, cu ideile lui nebune europene, 


trebuie curăţat deacolo! Regele avea să plece pentru mai 
multe luni în Europa - la Moscova va fi primit cu deosebită 
solemnitate. Ei bine, era timpul cel mai potrivit să se 
câştige de partea britanică mulahii duşmani ideilor lui 
moderne, ca şi neliniştitele triburi de la graniţă. Îndată ce 
regele se va întoarce şi va intenţiona să-şi pună planurile 
lui de modernizare în aplicare, trebuia răsturnat! 
x 

În seara aceea maiorul Cox apăru la cazinou în 
tovărăşia prietenului său Mac. Nu mai era de recunoscut. 
Îşi alungase aeru-i morocănos, cu care chinuise luni de zile 
nervii camarazilor săi, până ce se izolase cu desăvârşire. 
În ziua aceea, se transformase într-un elegant ofiţer al 
armatei engleze, a cărui dispoziţie strălucită se transmise 
imediat şi tovarăşilor săi. În seara aceea se oferea o masă 
pentru comemorarea unei sărbători, un ospăț de proporţii 
cum nu se poate concepe decât la tropice. Când maiorul 
Cox se întoarse noaptea târziu acasă de la serbare, era 
aşteptat în căsuţa-i singuratică, de piatră de doi indigeni. 
Când comandantul trupelor vru să se pună, a doua zi 
dimineaţă, în legătură cu maiorul Cox, el dispăruse! 

Plecase fără urmă! Nimeni nu ştia încotro, şi, 


comandantul lui, surprins, primi numai o comunicare 


scurtă din partea autorităţii superioare, din care reieşea că 
maiorului Cox i se acordase, pentru motiv de boală, un 
concediu nelimitat, şi că astfel era scutit de orice 
îndatorire. 

Postul de frontieră englez, care făcea paza la graniţa 
Afganistanului şi care e situat la poalele unei trecători de 
munte din Himalaya era comandat pe vremea aceea de un 
locotenent englez, numit Brix, care se plictisea de moarte 
în punctul acesta. Locotenentul Brix trebui, peste Câteva 
zile, să cerceteze o caravană, care trecea ca de obicei prin 
ţinutul Afganistanului. Conducătorul acestei caravane era 
un indigen înalt, din Rasa gurkhaşilor, care condusese 
adeseori caravane pe drumul acesta şi pe care ofiţerul 
englez îl cunoştea destul de bine. Toate formalităţile 
pentru trecerea graniţei fură repede săvârşite. 

Dar când cele din urmă cămile ale caravanei defilară 
prin faţa colonelului Brix, acesta avu senzaţia că- 
nnebunise subit. Unul din cei care mânau ultimele cămile 
de căpăstru i se păru cunoscut. El avu deodată iluzia 
nebună că individul cel oacheş, aproape galben, care purta 
costumul obişnuit al conducătorilor de cămile şi care trecu 
pe dinaintea lui cu o linişte stoică, era identic cu un ofiţer 


al regatului Marei Britanii, pe care-l cunoştea bine, care 


avea gradul de maior şi se numea Cox. Iluzia era atât de 
perfectă, încât şuieră, chemându-l pe şeful caravanei, pe 
care-l întrebă cine era omul acela? Indigenul îl privi fără 
să-l înţeleagă şi-l informă că era un persan, pe care-l 
cunoştea de ani de zile şi care ducea o viaţă mizerabilă 
conducând cămile. Că el n-avea nimic interesant, fiind de 
altminteri cam redus de felul lui, însă de o cinste 
deosebită, şi că fura mai puţin decât obişnuiau să facă 
ceilalţi conducători de cămile. 

După această lămurire, locotenentul Brix recunoscu 
că era apt pentru un concediu, deoarece nervii începeau 
să-i joace feste, deocamdată un concediu mai serios. Dar 
cum ştia că era exclus deocamdată vreun concediu, se 
duse frumos şi se îmbătă. În timpul acesta conducătorul şi 
cămila lui intrară în Afganistan, unde domnea regele 
Amanulah, care guverna în linişte şi-n pace. Atâta linişte şi 
pace, cât era cu putinţă prin acele meleaguri. 

Maiorul Cox reapăru după concediul” pe care 
îlpetrecuse, după cum povestea el, în Europa. El îşi regăsi 
trupele la Delhi. Sosise tocmai la timp, ca să asiste la 
primirea făcută în onoarea unui reprezentant al guvernului 
de către ofiţerii garnizoanei. 


Când veni vorba despre marea călătorie pe care 


regele Amanulah urma s-o facă în curând, şi de primirea 
sărbătorească ce i se pregătea la Londra, pe unde avea să 
treacă, maiorul Cox se amestecă tam-nisam în discuţie şi 
cu această ocazie se stabili că simplii ofiţeri de linie ai 
armatei engleze, de rangul maiorului, aveau uneori idei 
despre politica externă, ce păreau cam ciudate şi sucite. 

Maiorul Cox povesti anume societăţii, care rămase 
cam perplexă, că tronul lui Amanulah se clătina în mod 
îngrijorător; că în toată ţara va începe să se simtă 
nemulțumiri în contra regelui, şi, lucru ciudat, aceste 
cercuri nemulţumite păreau să aibă la dispoziţie bani şi 
chiar arme. El, Cox, era de părere că, în lipsa lui 
Amanulah, va izbucni o răscoală, a cărei primejdie nu 
trebuia nesocotită. Reprezentanţi înalţi ai guvernului, deci 
personalităţi ale Angliei celei mai oficiale, oameni cu 
vestonul alb, impecabil, nu-şi putură stăpâni un zâmbet, 
ascultând spusele acestui ofiţer, care, după cunoştinţele 
lor oficiale, erau curate aberaţii. 

Dar cam aşa sunt informate peste tot autorităţile 
oficiale, nu numai în Anglia. Se ştie că în Afganistan, în 
lipsa regelui Amanulah, care primea daruri bogate în 
călătoria sa prin capitalele Europei, izbucni revoluţia. 


Comandantul militar principal era un anume Batcha-i- 


Sakao, un om curajos şi îndrăzneţ, dar care nu prea avea 
idee de cum trebuie să lupţi contra tunurilor şi a 
mitralierelor. Batcha-i-Sakao avea un şef de stat major, 
care se numea Ali Chan, despre care se spunea că ar fi 
persan. Acesta era foarte iubit de trupe, căci respecta cu 
sfinţenie prescripţiile coranului, şi se distingea prin marele 
său curaj personal. Afară de aceasta, el se mai pricepea şi 
cum să conducă trupele la atac, evitând pierderile inutile, 
ceea ce era extraordinar, după concepţia afgană. Acest 
persan, dacă te uitai bine la el, avea o oareşicare 
asemănare cu un ofiţer din armata engleză, înregistrat sub 
numele de Cox. 

Maiorul Cox dispăruse din nou din mijlocul trupelor 
sale, tocmai în acelaşi timp, şi fără să lase vreo urmă! Nici 
comandantul nici camarazii lui nu ştiau unde se afla omul 
acesta, care obținuse un nou concediu, deodată, 
nemotivat. 

Scurt timp mai înainte de plecarea lui, el răspândise 
ştirea că suferea de vise rele, şi că avea de gând să se 
ducă la mamă-sa, care să-l îngrijească, într-o mică 
căscioară liniştită din Londra. El suferea, după cum 
spunea, de un dor iremediabil de linişte şi bună stare 
burgheză. 


Ali' Chan, cel care semăna aşa de bine cu maiorul 
Cox, şi care nu părea să fie chinuit de aceleaşi doruri, era 
în vremea aceea neodihnit. Chiar pentru concepţiile 
afgane, el apărea ca un om misterios, căci totdeauna, 
când trupele duceau lipsă de arme, muniții, sau obiecte de 
echipament, soseau caravane, al căror loc de origine 
rămânea nelămurit şi care aduceau tocmai ceea ce le 
trebuiau. 

Începură apoi luptele, în care trupele cârmuirii fură 
înfrânte. Fu un război ale cărui amănunte şi sfârşit sunt 
cunoscute, dar adevărata luptă decisivă o câştigă Ali Chan, 
persanul cel cu asemănarea ciudată, şi o câştigă printr-un 
mijloc simplu: banii! Şefii diferitelor triburi îşi pretindeau 
plata, ca să meargă în contra lui Amanulah, şi Ali Chan îi 
plătea! 

Când Batcha-i-Sakao ocupă capitala Afganistanului, 
după fuga lui Amanulah, el ceru să fie chemat şeful de 
stat-major, pe care voia să-l îmbrăţişeze. Decretul numind 
pe omul acesta ca ministru de război al Afganistanului era 
gata semnat. 

Dar el nu mai putu fi înmânat titularului, care 
rămase lipsit şi de îmbrăţişarea şefului său, întrucât 


dispăruse fără urmă! 


Puțin timp după aceasta, medicul militar superior al 
trupelor din Peşavar fu chemat în casa maiorului Cox. 
Faptul făcu senzaţie printre ofiţerii garnizoanei, căci 
nimeni nu ştia că maiorul se întorsese. Când medicul sosi, 
el stabili că maiorul era rănit la cap şi la mâna dreaptă. 
Maiorul îi declară medicului că suferise un accident de 
vânătoare. Acesta îi spuse că era extraordinar cazul 
acesta, ca cineva să primească la vânătoare o 
împuşcătură în braţul drept, şi o lovitură de sabie în cap. 
Maiorul Cox îi răspunse că, de astă dată, avea în faţă unul 
din aceste cazuri rare. 

În chip ciudat, unui ziarist îi veni ideea curioasă că 
maiorul s-ar fi amestecat în mod nepermis în interesele 
unui alt stat. Şi cum se întâmplă de obicei când ziariştii se 
amestecă în astfel de chestiuni, se mai descoperi ceva 
neaşteptat. Maiorul Cox nu era altul decât... colonelul 
Lawrence (celebru din timpul războiului mondial), care se 
ocupase întotdeauna cu astfel de afaceri. El fu chemat 
imediat, şi dispăru fără urmă, plecând spre Anglia, într-o 
cabină de vapor de clasa a III-a, ca să evite orice vâlvă. 

Mi s-a spus că propriu-i automobil, care-l aştepta 
acasă cu şoferul şi cu un servitor la spate, ar fi cel mai 
frumos Rolls Royce, având pe el inițialele Serviciului 


Informaţiilor Secrete. 


VII 


DOMNUL CIAN-FU STĂ ÎNTINS PE 
BURTĂ 


Domnul Cian-Fu e corpolent şi cam asTmatic. 
Domnul Cian Fu are două domicilii, amândouă în oraşul 
chinez Sanghai. 

Unul din ele este o vilă pompoasă, aranjată în stil 
european, şi situată în cartierul oraşului aflat în siguranţă 
sub paza baionetelor trupelor europene. Tunurile cele 
lungi ale vaselor de război europene salută prietenos de 
departe acest cartier. 

Ele sunt rezervate pentru cazul când li s-ar năzări 
chinezilor să provoace niscavai tulburări în oraşul Sanghai, 
după cum pustiesc, de ani de zile, interiorul ţării. 

Cea de-a doua locuinţă a domnului Cian-Fu se află în 
interiorul vechiului oraş chinezesc şi niciodată albii nu se 
aventurează să treacă pragul căsuţei şi nici măcar să-şi 
poarte paşii prin strada îngustă în care e situată. Domnul 
Cian-Fu îşi exercită profesiunea de bancher al Sanghai, 
până şi în ziua de azi, iar marea şi frumoasa lui casă e 


cunoscută tuturor europenilor. Aici se organizează serbări 


fastuoase, ai căror participanţi sunt aproape exclusiv 
europeni, căci domnul Cian-Fu face afaceri cu exportatorii 
şi importatorii tuturor ţărilor. E un om bogat, acest domn 
Cian-Fu! 

El trăieşte aşadar în linişte şi siguranţă la Sanghai. 
Nimeni n-ar putea spune în mod hotărât de unde a venit 
bancherul Cian-Fu. S-au pomenit deodată cu el la Sanghai, 
acum vreo şase ani. El îşi cumpără o casă frumoasă într-un 
cartier bun, şi începu să importe mărfuri din ţările 
europene. Se remarcă prin aceea că plătea dinainte în 
funzi englezeşti sunători, calitate cel făcu iubit şi prețuit de 
negustorii europeni. 

Erau mulţi cei care se interesau să afle ce fusese 
bancherul Cian-Fu mai-nainte de a sosi la Sanghai. Desigur 
că nici negustorii albi şi nici ofiţerii trupelor străine din 
Sanghai n-aveau de unde să ştie lucrul acesta, căci China 
este o ţară mare, în care se exercită fel de fel de meserii, 
ce nu sunt nici uzitate, nici posibile în ziua de azi în ţările 
Albilor. Serviciul englez de informaţii avu cândva ocazia să 
se ocupe de trecutul domnului Cian-Fu, şi atunci chinezii 
dădură la o parte pânza ce acoperea cu discreţie trecutul 
bancherului Cian-Fu. Colonelul englez care descoperi viaţa 


lui Cian-Fu, anterior sosirii lui la Sanghai, află următoarele: 


China are coaste, China are râuri, şi pe aceste ape 
mai înfloreşte şi astăzi meseria pirateriei. Aceşti pirați 
locuiesc pe joncile lor, mustăţile chinezeşti le atârnă peste 
buze-n jos, în cele două părţi ale gurii; pe bordul vaselor 
lor e întuneric, iar în clipa în care se năpustesc asupra 
vaselor încărcate cu Mărfuri ale negustorilor izbucneşte 
flacăra ce dă foc joncei negustoreşti, iar leşurile 
navigatorilor sunt mâncate de peşti. Posturile de pază pot 
fi foarte bine în mâna unei organizaţii de pirați. 

În capul unei asemenea bande fusese odată 
bancherul Cian-Fu, care acum aparţinea bunei societăţi. 
Ca preţ al mărfurilor pe care şi le procura, el avea de 
plătit: spezele pirateriei, lefurile servitorilor pirați şi 
întreţinerea câtorva mii de chinezi. După cum se vede, el 
cumpăra destul de ieftin! 

Privită din afară, China e cârmuită de un guvern 
central la Nanking, recunoscut de puterile internaţionale. 
Există însă provincii mari, care nu vor să se supună 
ordinelor acestui regim de drept, fiind conduse de 
generali, pentru care e preferabil să susţină un război 
privat contra cârmuirii. 

Guvernul chinez oficial speră să vină cu timpul de 


hac acestor generali. Mai greu e de luptat contra altui 


factor, care e ferm hotărât să câştige o situaţie 
preponderentă în China. 

Sovietele sau hotărât să pună sub influenţa lor 
regiuni întinse ale ţării. Un măr al discordiei e în 
permanenţă calea ferată chineză răsăriteană, a cărei 
direcţie se află în acelaşi timp în mâinile ruşilor şi ale 
chinezilor. Se ştie că acum câtva timp era aproape să 
izbucnească un război oficial între Rusia şi China, şi că 
armatele acestor două ţări se şi pregătiseră de luptă. 

Omul care rezolva probleme ruseşti politice în China 
era Borodin! Când dictatorul guvernului central din 
Nanking, mareşalul Ciang Kai Sek îşi începu, acum câţiva 
ani, lupta naţională eliberatoare, contra neputinciosului 
guvern de paie din Peking şi contra Manciuriei ocupate de 
japonezi, regimul sovietic îl cedase pe Borodin ca sfătuitor 
financiar şi politic. Dar Chiar de la primele mari victorii, 
mareşalul chinez, înţelept, observă că Rusiei nu-i ardea 
atât să-l ajute în străduinţele lui, cât ţinea să capete 
influenţă, prin persoana lui Borodin, asupra noului guvern 
chinez. De aceea Ciang se despărţi pe neaşteptate de 
Borodin, şi de atunci mareşalul Ciang Kai Sek fu degradat, 
în terminologia Moscovei, din rangul de liberator al Chinei, 


la acela de măcelar al muncitorimei. 


Borodin însă nu renunţă la luptă. El căpăta de la 
soviete o putere nelimitată şi sume imense, cu care să 
poată activa. Altfel Borodin întreținea relaţii statornice cu 
generalul „creştin” Feng, ale cărui armate, întocmai ca şi 
armata din Canton, erau finanţate de Borodin. Principalul 
câmp de acţiune al activităţii bolşevice în China se afla la 
Canton, şi tot aici era şi reşedinţa lui Borodin. Partea 
rusească a direcţiunii căii ferate răsăritene era pusă sub 
ordinele lui, şi dacă cineva se interesează de asta, trebuie 
să afle că sovietele i-au pus la dispoziţie un consiliu întreg 
de război care să-i dea concurs. Acesta număra militari 
comunişti: Galin, Rugaciev, Nicolev, Cerepanov, Stoianov, 
Romi, Silbart şi Tereşatov. Aceştia, cu Borodin în frunte, 
sunt Şefii întregii răscoale provocate de soviete în China. 
Ei încă nu se gândesc să facă printre chinezi vreo 
propagandă bolşevică. 

Pentru chinezul simplu, ajunge la început 
deşteptarea unei indispoziţii deosebite împotriva albilor, în 
special a englezilor, lucru foarte simplu, căci nimic nu e 
mai uşor pe lume, decât răspândirea ideilor naţionaliste 
înguste... 

lată deci o acţiune care va renta lui Borodin, fie şi 
peste un timp mai îndelungat. Căci dacă masele chineze 


se-aruncă dintr-un instinct naţional împotriva trupelor 
străine, care apără regimul oficial; dacă străinii, şi în 
special foştii ofiţeri germani, care îşi fac serviciul în trupele 
chineze, vor fi omorâţi ori scoşi din ţară, atunci va fi mult 
mai uşor sovietelor să se instaleze în China. A fost însă o 
vreme când Borodin credea că va putea s-ajungă la 
această ţintă printr-o lovitură de forţă. 
x 

Bancherul Cian-Fu stă întins pe burtă. Lângă el, în 
biroul vilei sale, se află contabilul, care are misiunea să-l 
ridice de jos, când nu mai vrea să zacă pe burtă. Cu 
mâinile lui mici şi cărnoase, spălate cu săpun franțuzesc, 
ale căror unghii sunt lungi, ascuţite şi lustruite, Cian-Fu 
împinge ici-colo, pe o hartă mare întinsă pe podea, nişte 
steguleţe de toate culorile, înfipte în nişte suporturi mici 
de lemn. Contabilul citeşte câteva fraze din teancul de 
hârtii pe care-l are în mână, şi Cian Fu împinge pe dată 
câteva steguleţe încoace şi încolo. Aceste steguleţe se 
mişcă doar pe cursurile desenate cu albastru ale râurilor, 
şi se fixează numai pe coastele ţării. Cian-Fu aruncă o 
privire de ansamblu asupra joncilor şi afacerilor sale. 

Dar cineva bate la uşă. Un servitor îl anunţă pe 
secretar, care deschide o ferestruică, vestind că afară e un 


domn care ar dori să vorbească cu preaonoratul bancher 
Cian-Fu. El strecoară o carte de vizită prin deschizătura 
uşii, şi secretarul îşi anunţă patronul, că doctorul Wu roagă 
să-i acorde onoarea de a vorbi cu domnul Cian-Fu. 
Doctorul Wu trebuie să aştepte, până ce domnul Cian-Fu e 
ridicat, deoarece acum nu mai vrea să stea pe burtă; şi 
apoi trebuie puse bine şi hărţiile şi steguleţele într-un 
sertar ascuns în perete. 

Doctorul Wu e un chinez înalt, care a studiat la şcoli 
superioare europene, şi care pare a-l cunoaşte bine pe 
domnul bancher Cian-Fu, întrucât el îl interpelează, 
numindu-l „pirat bătrân”, şi se aşeză fără multe formalităţi 
într-un jilţ de piele. 

Cian-Fu indispus. El nu-l prea agreează pe doctorul 
Wu, căci odată-i propusese o afacere, ce a dat greş şi cu 
care ocazie bancherul a pierdut o grămadă de funzi 
englezeşti sunători. 

Şi iată că doctorul Wu cădea în recidivă. El îi spuse 
că venise să încheie o afacere mare cu Cian-Fu. Era ceva 
în atitudinea acestui doctor, ce-l uimise pe bancher, atunci 
când lucrase cu doctorul Wu. 

Acum era de presupus că vizitatorul avea motive să 
pară modest şi puţin jenat. În afară de asta, doctorul Wu 


îşi putea închipui că bancherul era perfect informat că 
chinezul, cu tot titlul lui de doctor, nu era în definitiv decât 
un pierde-vară, şi că nimeni în capitală nu ştia ce învârtea 
de fapt şi din ce trăia. El adoptase obiceiuri europene, 
trăia în hotelurile, cele mai mari, dar nu dispunea personal 
de niciun mijloc bănesc. Un asemenea individ ar fi avut 
motive serioase să se poarte mai respectuos în biroul 
bogatului bancher. Cum însă doctorul Wu nu numai că nu 
făcea asta, Cian-Fu era derutat. El bănui că trebuia să fie 
ceva la mijloc şi aşteptă. 

Doctorul Wu începu să vorbească. El îi aminti 
bancherului de mijloacele excelente de care acesta 
dispunea în toată China, şi cu care putea să transporte cu 
uşurinţă, prin ţară, o mulţime de mărfuri, din şi în orice 
partea ar vrea... Cian-Fu ascultă, dar nu zise nimic. 
Doctorul Wu urmă, expunându-i că exista un anumit soi de 
marfă, ce nu putea fi transportată decât de către un om 
discret şi de încredere. 

— Ce rută! - întrebă Cian-Fu. 

— De la Canton, unde e depozitată marfa, până în 
interiorul oraşului Sanghai - răspunse doctorul Wu. 

— Câtă marfă e? 


— E atâta marfă, că toate bărcile şi vapoarele 


dumitale, toţi servitorii şi carele dumitale vor fi pe drum zi 
şi noapte; ba chiar va fi nevoie să-ţi mai cumperi încă o 
dată atâtea vapoare şi luntri, în afară de cele pe care le ai. 

Cian-Fu începu să râdă batjocoritor: 

— Şi cine va plăti transportul? 

— Eu! - zise doctorul Wu, căruia-i răspunse o 
explozie de veselie. 

Atunci doctorul scoase din buzunar un cec şi spuse: 

— Îţi dau un acont de cincizeci de mii de dolari 
americani! 

Bancherul Cian-Fu se ridică în picioare şi se învârti în 
jurul doctorului, care, uscăţiv, sta lungit pe scaun, cu faţa 
impasibilă. Apoi deodată îi întinse mâna: 

— Nu ştiu dacă mă voi învoi să-închei afacerea! Dar, 
doctore Wu, arată-mi cecul! Şi, doctore Wu, ia notă de ce- 
ţi spun: nu ştiu încă dacă voi face afacerea, dar vreau să 
văd, în tot cazul, cecul. 

Bancherul desfăcu cecul ce i se înmână, numai spre 
a fi văzut; apoi îi dădu drumul jos, ca şi când ar fi pus 
mâna pe ceva îngrozitor! Astfel cecul zăcea pe jos, şi 
bancherul Cian-Fu acoperi imediat cu piciorul această 
bancnotă de hârtie, şi se uită speriat prin odaie, în care nu 


mai era nimeni, ca nu cumva cineva să fi văzut semnătura 


de pe cec. Apoi îşi trase piciorul încet îndărăt şi şopti 
doctorului: 

— Ridică cecul! 

— Doctorul îşi întinse mâna peste speteaza jilţului, 
luă cecul de jos şi zâmbi contemplând semnătura, care 
prilejuise bancherului o atare spaimă. 

Borodin era numele ce se putea citi limpede pe cec, 
şi care era emis asupra unei bănci din Canton. 

— Dacă nu vrei hârtia asta, domnule bancher Cian- 
Fu, zise doctorul Wu - pot să-ţi dau alt cec. 

Cian-Fu zise: 

— Să-l văd mai întâi! 

Doctorul Wu scoase din buzunar un carnet de cecuri 
şi emise asupra unei bănci din Sanghai o sumă de cincizeci 
de mii de dolari americani. 

Cian-Fu luă cecul, chemă banca la telefon, şi căpătă 
răspunsul că cecul se onorează. Apoi se scărpină în barbă 
şi se aşeză în fotoliul său. Doctorul Wu istorisi acum cum 
înţelegea realizarea amănunţită a afacerii. Marfa însăşi, 
care trebuia transportată, nu fu pomenită în această 
întrevedere dintre doctorul Wu şi bancherul Cian-Fu. 
Numai mărimea lăzile ce vor fi transportate, numărul şi 


greutatea fiecărui post în parte fură discutate, căci Cian-Fu 


avea o spaimă nebună să folosească cuvântul „arme”. 

Poliţia chineză din Sanghai lucra foarte repede, 
stimulată de reprezentanții puterilor europene şi 
americane, şi Cian-Fu n-ar fi avut prea mare plăcere ca 
tocmai în plinătatea bogăției şi în floarea vârstei să 
garnisească o spânzurătoare!... După câteva ceasuri, 
doctorul Wu şi domnul Cian-Fu fură de acord. Bancherul îşi 
va pune toate mijloacele de transport la dispoziţie pentru 
expedierea în taină a acestor arme. 

Seara, doctorul Wu se duse în cartierul chinezesc. El 
dispăru prin stradelele întortocheate şi-n cele din urmă se 
strecură în intrarea scundă a unei mici case dărăpănate. 

x 

Serviciul englez de spionaj din Sanghai are mult de 
lucru. Anglia nu poate să-ngăduie, cu niciun preţ, din 
cauza numeroaselor ei interese, ca sovietele să prindă 
rădăcini în China. Dar agenţii sovietici sunt omniprezenţi în 
China. Sute de oameni spionează situaţia militară a 
diferitelor armate, şi o mulţime de oameni caută să 
stabilească intenţiile politice ale duşmanilor. Contra 
acestei hoarde de oameni are de luptat Serviciul englez de 
spionaj în primul rând. Acesta l-a găsit suspect pe doctorul 
Wu. 


Într-o seară, după întrevederea lui cu bancherul 
Cian-Fu, şedea în holul unui hotel, într-un cerc mai mare 
de negustori din Sanghai, albi şi galbeni, cărora le 
povestea că, într-o anumită zi a săptămânii trecute fusese 
la Peking. În cercul acesta de oameni se afla însă şi un 
agent englez, care, în mod oficial, era reprezentantul unei 
fabrici de maşini şi care-l supraveghea de un cârd de 
vreme, căci ştia precis că doctorul nu fusese în ziua de 
care vorbea la Peking, ci la Canton. Şi cum Cantonul era 
reşedinţa principală a lui Borodin, şi cum toate relele 
Chinei veneau de la acesta (din punctul de vedere englez), 
din ziua aceea doctorul Wu se trădase. Când în noaptea 
aceea ieşi din holul hotelului în care locuia, el fu urmărit pe 
stradă şi astfel Serviciul englez de Informaţii află că se 
dusese, la o oră târzie din noapte, la casa bancherului 
Cian-Fu, unde rămăsese timp de câteva ceasuri. 

În Sanghai se găsesc multe distracţii pentru albi şi 
pentru galbeni. Aceste distracţii sunt procurate de femei 
albe şi galbene, lucru obişnuit şi aiurea, nu numai în 
Sanghai. Daraici, această împrejurare e folosită de 
Serviciile de spionaj ale tuturor, puterilor. În Sanghai se 
mai adaugă o circumstanţă, foarte avantajoasă pentru 


agenţii secreţi de anvergură, când vor să afle ceva din 


viaţa privată a bărbaţilor chinezi. 

În Sanghai există un local, în care poposesc 
amestecați albi şi chinezi bogaţi, ca să se distreze. În acest 
local nemţesc debutează în fiecare seară domnişoara 
Marie, şi că e o mare atracţie a localului. Ea dansează şi 
cântă şansonete, în toate limbile europene, şansonete ce 
au fost la modă în ţările lor de baştină, acum nu ştiu câţi 
ani. Mademoiselle Marie e frumoasă, şi bine făcută, ceea 
ce joacă un mare rol la o dansatoare, care, afară de o 
cingătoare subţire, nu obişnuieşte să poarte nimic alt 
veşmânt. Asemeni exibiţii n-au nici măcar la Sanghai 
farmecul noutăţii, dar printre chinezi produce o senzaţie 
nemaipomenită, căci rareori femei albe consimt să 
danseze dezbrăcate în faţa unor bărbaţi galbeni. 

Bancherul Cian-Fu e un om care, după multe 
aventuri, în care a avut destule de întâmpinat, voia să-şi 
găsească odihnă. E drept că s-a lansat acum într-o 
afacere, cu doctorul Wu, care nu era tocmai lipsită de 
primejdii, dar el se consola, spunându-şi că nu era dator să 
ştie ce conţin lăzile pe care trebuie să le transporte. 

Într-o dimineaţă apăru la el un tânăr englez, care 
poseda nişte scrisori de recomandaţie preţioase, din 


partea unor mari firme de import engleze, şi care dorea să 


stea de vorbă cu bancherul Cian-Fu, despre modalitatea 
cum s-ar putea realiza un transport mai însemnat de 
maşini în interiorul ţării. lată că i se propunea bancherului 
o afacere foarte productivă, legală şi neprimejdioasă. 
Englezul îi spuse că era de puţină vreme la Sanghai, şi că 
ar vrea foarte mult să pornească o dată într-o escapadă, 
cu un om care cunoaşte bine oraşul. Cian-Fu nu putu să 
refuze, căci afacerea îl ispitea, şi-şi dădu întâlnire cu 
englezul, iar seara ieşiră amândoi. Englezul ar fi vizitat cu 
drag un anumit local, şi astfel se du seră amândoi în 
localul în care dansa Mademoiselle Marie. 

În timpul acesta situaţia din simpaticul oraş Sanghai 
devenise cam nesigură. Englezii ştiau precis că populaţia 
chineză, pe care se întemeiau sovietele, avea un depozit 
de arme din ce în Ce mai bogat. Subsista de asemenea 
impresia că ar fi în ajunul unei ofensive a generalilor, care 
făceau un joc comun cu sovietele, împotriva guvernului 
legal. În mijlocul acestor consideraţii, sosi comunicarea că 
un anume doctor Wu, care ar fi extrem de suspect, avea 
legături misterioase cu bogatul şi puternicul bancher Cian- 
Fu. Dar Serviciul de spionaj socotea că Mademoiselle Marie 
va lămuri singură ce se punea la cale aici. 


Mademoiselle Marie apare. Un podium se înalţă în 


mijlocul localului, până la înălţimea meselor, dispuse de 
jur-împrejur. Lipită de podium era masa la care englezul 
sta cu bancherul Cian-Fu, care era cam plictisit. El se 
gândea la frumoasa lui casă, unde nu mirosea aşa de oribil 
a tutun ca în localul acesta; unde se putea plimba în lung 
şi-n lat, când voia, şi unde, la această oră, ar fi fost deja 
întins în moalele şi frumosul lui pat franțuzesc. Acum se 
făcu întuneric. O lumină ţipătoare căzu, scoțând în relief 
un cerc de pe acest podium, şi dintr-o săritură repede 
Mademoiselle Marie fu sus. 

Genunchii ei erau la înălţimea feţei corpolentului şi 
astmaticului domn Cian-Fu. Ea avea pe corp o pelerină 
largă în formă de clopot. Se învârti în toate direcţiile, apoi 
se opri în faţa bunului domn Cian-Fu şi lăsă să-i cadă 
pelerina. Era goală!... Se făcu tăcere în local. 

E drept că, mai spre fund, la bar, erau vreo doi 
englezi, pe care această femeie goală îi lăsă complet reci. 
Chinezii însă, care se aflau aici, nu-şi luară ochii de la 
această femeie, şi bancherul Cian-Fu nu fu mai prejos! El 
îşi şterse fruntea de sudoare cu o batistă de mătase bine 
parfumată, şi era aşa de preocupat de dansul domnişoarei 
Marie, încât îi scăpă batista pe jos. Era tocmai în clipa unui 
vârtej de timbale şi Mademoiselle Marie începu o mică 


improvizație. Se trase brusc îndărăt şi, uşoară ca pana, fu 
dintr-o săritură în genunchi. Îşi aplecă jumătatea corpului 
peste marginea podiumului, apucă batista, şi pe când 
gleznele ei albe şi superbe aproape atinseră pe domnul 
Cian-Fu, îi puse batista pe masă. S-a isprăvit cu domnul 
Fu! 

În dimineaţa următoare, şeful localului, un chinez, 
primi ordinul să se prezinte bancherului. Duzini de 
meseriaşi pătrunseră în mica lui casă din oraşul chinezesc. 
Erau o mulţime de transformări de făcut! Cian-Fu, în 
plenitudinea corpolenţii lui, sta cu mâinile la şold, în 
mijlocul meseriaşilor, şi comanda. | se părea că totul 
mergea prea încet, că nimic nu era destul de bun şi aşa 
cum se gândise el. 

La miezul nopţii, domnul Cian-Fu se plimbă în sus şi- 
n jos prin casă. Câteva servitoare aşteptau în odăile mai 
îndepărtate, şi Cian-Fu blestemă întreaga lume că 
Mademoiselle Marie, a cărei prezenţă îi fusese promisă cu 
siguranţă, nu era punctuală. El se ducea mereu la micile 
ferestre ale casei şi privea afară, în strada cea 
întortocheată şi strâmtă, din care îi venea la ureche 
zgomotul neîntrerupt al acestui cartier. Dar nu se ivea 


A 


nicio trăsură, niciun automobil! El îşi aştepta iubita şi 


înjura. 
x 

În seara acelei zile, doctorul Wu avu o surpriză. Când 
s-a îmbrăcat şi vru să iasă, iată că în holul hotelului îl 
aştepta un înalt funcţionar chinez al guvernului legal şi un 
ofiţer englez îmbrăcat civil. Doctorul Wu fu consternat, 
fără s-arate însă, iar funcţionarul chinez îi spuse că 
englezii ar dori să primească un sfat de la el. Doctorul Wu 
era rugat de străini să aibă gentileţea să-i asiste cu 
isteţimea şi experienţa lui. 

Englezul trecu apoi într-o odaie de conferinţe, unde 
avu o convorbire între patru ochi cu doctorul Wu, căruia îi 
spuse că voiau de mult să-l întrebe despre unele lucruri, şi 
anume Ce era cu bancherul Cian-Fu? Se putea oare acorda 
încredere acestui om, ori simpatiza cumva cu ruşii. 

Doctorul Wu se sperie de tot! Ce să-nsemne asta? El 
rămase foarte rezervat şi întrebă de ce i se adresează 
tocmai lui, pentru obţinerea acestor referinţe? Răspunsul 
fu, deoarece se ştia că el, doctorul Wu, avea multe legături 
cu bancherul chinez. 

Va să zică, englezii şi aflaseră!... El spuse câteva 
cuvinte de convenienţă, şi anume că era foarte plăcut să 


facă afaceri cu Cian-Fu, deoarece era un om bun şi cinstit. 


Atunci i se păru că englezul deveni ceva mai jenat. 
Cu fraze foarte întortocheate şi ezitând, el spuse 
doctorului Wu că autorităţile engleze din Sanghai ar fi fost 
prevenite asupra doctorului.  Denunţul nu fusese 
bineînţeles luat în seamă, căci în toată această afacere era 
vorba numai de o scrisoare anonimă. Dar, spre 
surprinderea lor, se stabilise cu oarecare certitudine că 
scrisoarea nu putea să provină de la nimeni altcineva 
decât de la bancherul Cian-Fu. Oare era cu putinţă lucrul 
acesta? De asemenea, era adevărat ce era scris în 
scrisoare, şi anume că el, doctorul Wu, ar fi fost un agent 
de ai lui Borodin? 

„Nu te poţi încrede în nimeni! Era o potlogărie de 
necrezut a lui Cian-Fu, care încasase bănuţii noştri!” - se 
gândi doctorul Wu, dar zise: 

— Nu se poate ca Cian-Fu să fi scris un asemenea 
neadevăr! E inexact că aş fi avut vreodată legături cu Boro 
din; totul e minciună, şi nu-mi pot explica toată 
împrejurarea. 

Englezul făcu o mină foarte mulţumită şi zise: 

— Dar nici nu credem, domnule doctor Wu! Probabil 
că l-aţi jignit vreodată pe domnul Cian-Fu, care e un om 


răzbunător, şi nu vă mai amintiţi! 


Doctorul Wu clătină din cap. Acum englezul îşi dădu 
osteneala să-l facă să uite această afacere neplăcută, şi-l 
rugă să-i fie oaspete. Se duseră într-un local, un varieteu 
unde apăru o dansatoare. Era Mademoiselle Marie, care, 
după ce-şi încheie numărul, se apropia de barul la care 
şedeau în momentul acela englezul şi doctorul Wu. Era 
clar că-l plăcea pe doctorul Wu, căci şezu tot timpul lângă 
dânsul vorbindu-i mereu. Cei trei rămaseră până tărziu, 
spre miezul nopţii, în bar. 

La casa cea mică din oraşul chinez, în care 
bancherul Cian-Fu aştepta pe Mademoiselle Marie, sosi un 
comisionar. 

El aducea un bilet prin care Mademoiselle Marie îi 
arăta că ar fi răspuns cu punctualitate la invitaţia 
domnului bancher Cian-Fu, dacă nu ar fi venit deodată în 
restaurant doctorul Wu, care o împiedicase să plece. „Dar, 
domnule bancher Cian-Fu. Voi sosi în curând”, încheia 
biletul. 

După ce mai trecu o jumătate de oră, sosi şi 
Mademoiselle Marie. Era dezolată că-l făcuse s-o aştepte, 
dar îi povesti că doctorul Wu apăruse deodată, şi că 
devenise un om cu totul insuportabil, când voise să plece. 


Acum venise să se plângă bancherului Cian-Fu în contra 


purtării lui, care fusese atât de indiscretă. Căci doctorul 
Wu ştia că avea întâlnire cu Cian-Fu, şi voise s-o facă să 
nu-şi ţină promisiunea, ci să-şi petreacă restul nopţii cu 
dânsul. Afară de asta, vorbise despre Cian-Fu în nişte 
termeni, pe care o femeie nu-i putea reproduce. Ce soi de 
om mai e şi acest doctor Wu! 

Prima mişcare a lui Cian-Fu se traduse prin urlete şi 
blesteme... El dori toate chinurile imaginabile doctorului 
Wu. 

Apoi începu să înjure, cu o grijă deosebită, pe fiecare 
în parte din membrii familiei doctorului Wu. Abia la sfârşit 
se preocupă de domnişoara Marie. 

Ziua următoare, doi oameni se duşmăneau de 
moarte. Doctorul Wu, care-l blestema pe bancherul Cian- 
Fu, fiindcă crezuse povestea cu totul imaginară a scrisorii 
anonime. Şi bancherul Cian-Fu, care-l ura pe doctorul Wu. 
Mademoiselle Marie îi povestise că doctorul Wu discutase 
cu un englez în barul în care dansa ea, nişte lucruri foarte 
ciudate, şi adesea fusese pomenit numele lui Cian-Fu, în 
legătură cu nişte chestiuni politice, în nu ştiu ce legătură 
cu sovietele şi cu războiul civil chinez. Când Mademoiselle 
Marie ajunse la punctul acesta al istorisirii ei, bancherul 


avea broboane de sudoare pe frunte. Acum se gândea ce 


trebuia să facă, spre a ieşi din această combinaţie, adică 
din afacerea cu doctorul Wu fără să-şi pericliteze viaţa. Nu 
era un lucru prea uşor, întrucât armele se aflau deja pe 
bordul a numeroase vapoare, jonci şi camioane, în drum 
spre Sanghai, şi se grămădeau spre oraş, venind pe toate 
căile posibile. Bancherul Cian-Fu se gândea, pe când 
Mademoiselle Marie, „care-şi terminase numărul”, îl 
mângâia pe obraji-i graşi. 

În vreme ce Serviciul englez de spionaj voia să lase 
să se încordeze şi mai mult relaţiile dintre domnul Cian-Fu 
şi doctorul Wu, situaţia deveni deodată critică. În diferite 
împrejurări se găsiră tot mai multe arme în mâinile 
chinezilor, ce erau fără nicio îndoială de provenienţă rusă. 
Existau semne că se găseau în preziua unor mari tulburări 
în oraş provocate de agenţii sovietici. 

Englezii erau încredinţaţi că bancherul Cian-Fu şi 
doctorul Wu aveau să joace împotriva lor un joc important, 
dar nu ştiau de ce natură erau cărţile pe care cei doi 
intenționau să le azvârle de pe masă. Dar problema se va 
lămuri desigur şi cel mai bun lucru era să nu se ia nicio 
măsură mai drastică contra revoluţiei ce ameninţa oraşul 
şi a urmărilor ei, mainainte de a-i cunoaşte taina. Desigur 


că domnişoara Marie va şti s-o smulgă bancherului, care 


acum îl ura pe doctorul Wu. 

Atunci surveni un eveniment, ce împiedică 
rezolvarea chestiunii prin intermediul dansatoarei. Poliţia 
chineză primi o telegramă prin radio. Expeditorul era un 
radiotelegrafist de pe un vapor chinezesc, care era un om 
de încredere al ei. Depeşa sosise la prânz, iar seara în tot 
portul Sanghai mişunau agenţii secreţi ai puterilor militare 
din Sanghai şi funcţionarii poliţiei chineze. Vaporul 
aruncase punţile şi o duzină de oameni pătrunse pe vapor. 
Arestară şase bărbaţi şi o femeie, care era chiar soţia lui 
Borodin. Toţi veniseră la Sanghai ca să rezolve anumite 
instrucţiuni ale Sovietelor, şi toată lumea îşi da seama că 
sosirea unei personalităţi atât de active ca doamna 
Borodin, vestea zorile unor evenimente importante. 

Poliţia chineză o instală pe d-na Borodin într-un 
automobil şi porni cu ea spre cartierul general. În timpul 
acesta, agenţii şi funcţionarii poliţieneşti, precum şi agenţii 
englezi, vegheară ca nu cumva să se poată arunca nici cea 
mai neînsemnată bucăţică de hârtie. La cartierul poliţiei 
chineze, rusoaica fu dată pe mâna unei bătrâne matroane 
chineze, care trebuia să-i facă percheziţie, spre a se vedea 
dacă n-avea niscaiva mesaje ascunse prin haine, sau pe 


corp. În primul moment, când d-na Borodin se găsi cu 


chinezoaica, ea-i oferi o bancnotă de valoare, şi-o imploră 
pe bătrâna femeie să declare că nu se găsise nimic la 
dânsa. Chinezoaica zâmbi politicos, împinse cu dispreţ 
banii la o parte, şi începu prin a-i revizui geanta de 
călătorie. Atunci rusoaica îi sări de gât şi-o strânse de 
beregată. Bătrâna chinezoaică, surprinsă fără veste, se 
clătină ameţită, ghemuindu-se într-un colţ. Dar doamna 
Borodin, care se repezi la uşa celulei, suferi o decepţie! 
Celula fusese încuiată pe dinafară în urma lor. Chinezoaica 
ţipă din colţul ei, ca şi când ar fi omorât-o cineva; ea ţipă 
fără întrerupere pe un ton asurzitor. Ca urmare, după 
câteva clipe, uşa se deschise cu violenţă şi mai multe 
agente chineze năvăliră în odaie. Doamna Borodin se lăsă 
atunci în voia sorții. Patru-cinci chinezoaice se năpustiră 
asupra ei picioarele şi braţele îi fură imobilizate, şi fiind 
percheziţionată, se găsiră în rufăria ei câteva documente. 
lată primul: 

Cifrată. 

„Către Galin, 

Canton. 

Tovarăşul Javorski transmite că: 1) valoarea mărfii 
expediate la Canton, până în decembrie, e de 2.500.000 


ruble; 


2) la Vladivostok sunt concentrate 5.250.000 
cartuşe, 20 mitraliere, 2 tunuri Arisaka, 2000 proiectile 
pentru ele, 7 tunuri de munte de trei țoli, cu 7.000 
proiectile; 10.000 guri de foc chimice de trei țoli, 9 tunuri 
Rosenberg, cu 6.000 proiectile; 40 aruncătoare de bombe 
cu 4.000 bombe, 9 aeroplane. Valoarea totală două 
milioane ruble. Cea mai mare parte din această sumă v-a 
fost deja remisă; 

3) Transportul de la Vladivostok la Canton trebuie să 
fie imediat plătit de guvernul Cantonez; 

4) Trebuie insistat la Canton ca marfa predată, şi 
ceea ce urmează să fie predată, să fie plătită şi ca 
termenele de plată să fie fixate; 

5) De aici înainte comenzile de la Canton trebuie 
lichidate, pe cât posibil, contra bani gheaţă. 

„Indicaţiile lui Javorski, privitoare la valoare, conţin 
unele nelămuriri. Aşa de pildă, s-au expediat diferite 
documente la Vladivostok, care nu sunt acoperite cu suma 
de două milioane. Situaţia generală nu se schimbă prin 
aceasta; vor urma explicaţii ulterioare”. 

4. VII. 

Şi al doilea: 

„Către Borodin, 


Canton 

1. Concentrat la Vladivostok: 1.300.000 cartuşe 
ruseşti. 

1.200.000 japoneze, 8.200 proiectile pentru tunuri 
de 3 țoli. Ne lipsesc indicaţii mai precise. În vreo 
săptămână vor fi concentrate 7.000.000 de cartuşe 
germane, 250 puduri praf de puşcă V-la, 8.000 proiectile 
pentru tunuri de munte de 3 țoli, piese de schimb şi 
muniții pentru 15 tunuri. Valoarea totală a mărfii ce 
trebuie concentrată, în afară de piesele de artilerie şi de 
muniții, 546.148, trebuie plătită contra livrării mărfii. 

2. Comunicaţii imediat situaţia la graniţa de la 
Kiangsi-Fulden, precum şi, rezultatele tratativelor pentru 
trecerea unor fracțiuni de trupe de partea guvernului 
naţionalist”. 

Din toate aceste documente reieşea în mod clar de 
ce se temuseră englezii şi, în sfârşit, şi poliţia chineză; era 
iminent un atac general al forţelor sovietice în China, cu 
trupele ce erau la dispoziţia ruşilor. O cantitate 
fenomenală de arme era concentrată. 

Din acest punct de vedere trebuia să se acorde o 
atenţie  grabnică afacerii bancherului Cian-Fu şi a 
doctorului Wu. Din documentele doamnei Borodin, aflară 


cu aproximaţie cam ce-i ameninţa din afară, şi englezii 
erau încredinţaţi că, îndată ce vor fi lămurit chestiunea 
Cian-Fu-doctorul Wu, ei vor şti cu precizie şi ce-i ameninţă 
din lăuntru. Sunt puţine lucruri în lume, pe care te poţi 
bizui cu atâta siguranţă ca pe instinctul precis al 
Serviciului de spionaj din Londra. Acesta ştia că avea de-a 
face cu doi oameni. Unul era domnul Cian-Fu. Pe acesta îl 
păzea actualmente Mademoiselle Marie. 

Apoi era doctorul Wu, care părea să fie personajul 
cel mai important dintre cei doi. Dar omul care va 
destăinui mai uşor, având riscuri mai mari, nu era doctorul 
Wu, ci bancherul. Şi acesta, trebuia să rămână în viaţă. 

Ofițerii poliției chineze vorbeau în şoaptă pe 
coridorul închisorii din Sanghai. Erau agitaţi şi vorbeau toţi 
odată. Seânghesuiau pe gang ca găinile, şi din când în 
când erau apostrofaţi deun englez, care sta între ei cu pipă 
în gură şi cu mâinile în buzunare. Dar planul ce trebuia să 
se execute acum nu era născocit de creierul unui englez, 
ci provenea de la un cap, pe care un chinez îl purta pe 
umeri. 

Deodată un ofiţer de poliţie pătrunse în celula în 
care era închis unul din ruşii care fuseseră arestaţi odată 


cu doamna Borodin. El îl aduse pe prizonier din celula lui 


într-o odăiţă, ce părea foarte primitoare, şi în care nişte 
scaune erau aşezate în jurul unei mese. Apoi îl pofti pe rus 
- un băiat foarte tânăr - să şadă la masă lângă el... El puse 
cu grijă nişte hârtii în faţa lui, luă pentru circumstanţă un 
creion şi începu să-i ia rusului un interogatoriu. 

Tânărul nu zise nicio vorbă. El privi la ofiţerul chinez 
de poliţie cu teama pe care o au toţi oamenii” când sunt în 
preajma morţii, şi ascultă întrebările chinezului, care 
vorbea o rusească ireproşabilă, fără să răspundă nimic. 
Gândul lui era la spânzurătoarea de care va atârna a doua 
zi. 

Dar chinezul zâmbi. El se aşeză apoi aproape de tot 
de rus. Şi anume aşa ca tânărul să fie în dreapta lui. Mâna 
chinezului, o mână mică şi îngrijită, plimba creionul pe 
hârtie, iar creionul desena nişte cercuri, triunghiuri şi linii. 
Această mână ieşea din mâneca hainei -, iar de sub 
mânecă se ivi manşeta unei cămăşi europeneşti, o 
manşetă albă, scrobită. 

Chinezul întreba mereu, iar rusul tăcea. El tăcea şi 
se uita la mâna pe care chinezul o plimba pe hârtie, 
dinaintea ochilor lui. Deodată rusului i se urcă sângele la 
cap şi apoi avu senzaţia că-n clipa următoare va cădea de 


pe scaun. Mâna chinezului ieşea din mâneca hainei, iar de 


sub mânecă se ivea manşeta unei cămăşi europeneşti, o 
manşetă albă şi scrobită: 

Şi această manşetă era scrisă. Căci era scris pe ea 
cu creionul: 

„Vechiul nostru om de încredere doctorul Wu, 
anunţă tocmai' acum sosirea doamnei Borodin, dimpreună 
cu şase agenţi sovietici, cu vaporul următor”. 

Rusul îşi închise ochii şi văzu în jurul lui un ocean de 
trădare: doctorul Wu era omul în care Borodin avea cea 
mai mare încredere. 

Dar se părea că ofiţerul de poliţie chinez se 
plictisise. El avu un acces de furie. Zbieră la rus, bătu cu 
pumnul în masă şi apoi ieşi din odaie. El trânti uşa după 
dânsul şi paşii i se pierdură în coridor. Tânărul rus se uită 
în jurul lui. Dintr-o săritură el fu la fereastră, şi constată că 
n-avea, gratii, care să-i împiedice fuga. Fereastra se putea 
deschide cu uşurinţă, iar la trei-metri dedesubtul ei era 
strada. 

Atunci fereastra fu deschisă şi rusul se urcă pe glaful 
ei. Era cel mai mare noroc pe care-l avusese în viaţă, şi 
slavă Domnului ştiu să se folosească de el. Acum el sări şi 
alergă pe Stradă”. Ajungând la un colţ, după o „a doua 


cotitură, el alergă mereu înainte, până ce se pierdu în 


masa trecătorilor, ca un om care merge fără nicio grijă 
printre ceilalţi oameni paşnici. Fără grijă şi neobservat, 
căci se credea neobservat. 

Dar iată că, tocmai în ultimul moment, poliţia 
chineză găsi ce căuta de atâta vreme: O casă chinezească, 
cumsunt atâtea mii în oraşul acesta, dar în care omul 
dispăru tocmai când se credea neobservat. 

Doctorul Wu sta întins pe patu-i de odihnă din odaia 
lui de hotel, cu ochii aţintiţi în tavan. Aştepta chiar în 
noaptea aceea o ştire de la Cian-Fu, care să-i confirme că 
primele transporturi de muniții sosiseră la marginea 
oraşului. Când va primi această ştire, va avea de împlinit o 
mulţime de treburi importante. Dar auzind bătând în uşă, 
sări din pat şi luă scrisoarea ce i se adusese. 

El rupse plicul şi găsi înăuntru o bucată de hârtie, pe 
care erau numai câteva cuvinte trase în caractere 
chinezeşti. Aceste cuvinte cuprindeau un ordin urgent să 
se prezinte într-o casă, dintr-o anumită stradă, cât se 
putea de curând. Era aceeaşi casă, în care dispăruse 
tânărul agent rus, după fuga lui de la închisoare. 

Doctorul se îndoi că această comunicare, ce nu 
purta nicio semnătură afară de text, provenea de la 


bancher. Dar aceasta îi era indiferent, căci era convins că 


ea venea cu siguranţă de la o persoană însemnată, iniţiată 
în această întreprindere, căci numai iniţiaţii cunoşteau 
această adresă. Slavă Domnului, că n-o cunoşteau decât 
cei mai iniţiaţi! 

Doctorul porni în grabă de la hotel, merse apoi o 
bucată cu maşina şi o luă din nou pe jos, toate acestea 
numai ca să scape de a fi urmărit. lată-l în sfârşit ajuns la 
căsuţa chinezească, ce-i era ţinta, şi dispăru înăuntru. 

Pe stradă se adunau atunci grupuri de chinezi, ce 
stăteau de vorbă. Printre ei erau şi câţiva europeni, ce 
păreau să aibă şi ei pe aici niscaivai treburi ce nu priveau 
de altfel pe nimeni. Dar nu numai casă, ci întregul cartier 
fu încercuit de aceste grupuri de chinezi şi de Europeni. 
Toţi aşteptară până ce se împlini exact o jumătate de oră, 
după care se auziră deodată pe uliţe nişte fluiere ascuţite, 
din acelea utilizate de ofiţerii de poliţie, şi o lovitură de 
topor sparse uşa casei, în care dispăruse agentul rus şi 
apoi doctorul Wu. 

Chinezii luaseră cu ei un câine, căruia i se dăduse să 
miroasă şapca agentului rus, rămasă în închisoare. Câinele 
scoase limba şi porni în jos, urmat de ofiţerii de poliţie cu 
revolverele scoase, pe o scară de pivniţă, chelălăind şi 


lătrând la un perete. Umerii urmăritorilor împinseră 


peretele, iar un topor îl abătu: o uşă de lemn, căptuşită cu 
piatră, se prăbuşi cu zgomot, iar în clipa în care poliţiştii 
alergau printr-un gang lung şi întunecos, răsunară mai 
multe împuşcături într-altă parte a blocului de case. 

Oamenii care vrură să fugă din casa împresurată, 
mainainte ca poliţia să dea peste ei, căzură sub lovituri. 

Prin gangul întunecos, poliţiştii pătrunseră într-o 
boltă de pivniţă, care da într-o altă casă a blocului de 
construcţii, şi aici arestară o duzină de bărbaţi, toţi agenţi 
sovietici, căutaţi de mult, printre care şi rusul, căruia 
libertatea-i zâmbise pentru aşa scurtă vreme! 

Poliţiştii nu-l arestară însă pe doctorul Wu. 

Acesta trăise sfârşitul unei tragedii, pe care n-a 
înţeles-o şi la care se gândise cu disperare în timpul celor 
câteva clipe în care ea se săvârşise şi a cărei soluţie nu 
izbuti s-o mai aibă în viaţă. 

Când doctorul Wu, atras în cursă prin acea scrisoare, 
intră în casa prin a cărei poartă se pătrundea în casa 
conspirativă, el găsi întruniţi în această încăpere pe 
conducătorii mişcării sovietice din Sanghai. Spre mirarea 
lui, văzu printre conducători pe tânărul agent, care era 
bine apreciat de Borodin, pentru curajul pe care-l arăta. El 
nu ştiuse că tânărul, pe care-l cunoştea prea bine, se afla 


la Sanghai. Dar abia intrase doctorul Wu şi lumina 
mizerabilă a unei lanterne căzu pe faţa lui, şi tânărul sări 
în sus. El îl luă de gât, cu iuţeala fulgerului, pe doctorul 
Wu. 

Cu totul surprins de violenţa atacului, doctorul căzu 
jos. 

Dar şi el era un bărbat puternic! Şi el avea mâini, 
care puteau cuprinde un adversar! 

Surprins, fără să-nţeleagă nimic din toată această 
situaţie, el scoase în mod instinctiv un mic revolver din 
buzunar, dar alte mâini îl împiedicară să uzeze de el. 
Chinezii, prietenii lui, îl ţinură bine, îi smulseră revolverul 
şi-l împinseră pe podele până ce rusul îşi descleştă 
mâinile. Şi-atunci, doctorul Wu nu mai trăia! lar oamenii 
aceştia erau încredinţaţi că au executat un trădător! 

Apoi se auzi apropiindu-se nişte paşi, printr-un gang 
pe care ei credeau că nimeni nu-l cunoştea. Doi din ei 
năvăliră afară printr-o a doua ieşire, şi căzură sub 
gloanţele poliţiştilor. Ceilalţi se predară şi fură încătuşaţi. 
O revoltă neaşteptată, ce se produse în cartierul acesta 
blestemat, fu înăbuşită de focul unei singure mitraliere. 

La închisoare, în celula în care fusese readus tânărul 


rus, o jumătate de duzină de ofiţeri chinezi de poliţie 


stăteau cu mâinile în şolduri, râzând zgomotos. Unul din ei 
îşi arătă manşetele pe care era scris ceva cu creionul, şi 
acesta râdea mai tare decât toţi. 

În dimineața următoare, direcţia închisorii fu 
anunţată că, din nefericire, unul din cei şase agitatori ruşi 
se spânzurase în timpul nopţii. 

La aceiaşi oră, când doctorul Wu era sugrumat, 
bancherul Cian-Fu şedea în casa lui, în frumoasa-i casă 
oficială, şi aştepta clipa plecării musafirilor. Seara primise, 
în urma unui apel telefonic, vizita englezului, pentru care 
trebuise să execute nişte comenzi şi-n a cărui prezenţă 
văzuse pentru prima oară pe Mademoiselle Marie. Odată 
cu el mai sosiră doi domni, care îl cunoşteau prea bine pe 
Cian-Fu. Erau nişte oameni mai în vârstă, care se aflau 
demult în Sanghai şi care reprezentau interesele unor mari 
firme engleze. 

Aceşti trei oameni şedeau cu el în bibliotecă şi se 
întreţineau despre lucruri mai depărtate, sau mai recente. 

N-aveau deloc de gând să plece şi sorbeau un 
whisky după altul. 

Bancherul, care tocmai făcea nişte descrieri pe larg 
ale posibilităţilor de desfacere a unor mărfuri străine în 


China, se opri deodată. Auzu-i ascuţit surprinsese nişte 


zgomote, pe care casa lui tăcută, asemeni unei maşinării 
bine unse, nu le producea de obicei. Parcă pe undeva 
răsuna o voce iritată şi acum... 

Dar ce să fie asta? Oare nu vorbea... Nu tipa 
Mademoiselle Marie cea adorată?... Cum ajunsese această 
femeie aici? 

Dar, pentru Dumnezeu! Ce să fie asta? - Era un 
tumult! Bancherul se ridică. Dar n-apucă s-ajungă până la 
uşă, când aceasta fu deschisă de către un servitor speriat, 
şi Cian-Fu o văzu apărând pe domnişoara Marie. Femeia se 
repezi la el, îl luă de mână şi-l trase într-o odaie de alături; 
aici bancherul, speriat şi el, văzu că femeia îşi ieşise din 
fire. Dansatoarea se lupta să-şi recapete graiul; apoi se 
stăpâni şi-i povesti că-n oraş se petreceau grozăvenii! 
Mitralierele răpăiau la periferii! 

— Toţi au fost împuşcaţi! Poliţia chineză şi englezii i- 
au răpus pe toţi! Doctorul Wu a murit! mai-nainte însă de 
a-şi da sfârşitul a mărturisit poliţiei lucruri 
înspăimântătoare! 

A fost împuşcat în stradă. Ai ceva de-a face cu toate 
acestea? 

Pentru Dumnezeu, mi-e aşa de teamă pentru tine!... 


Spune-mi dacă ai vreo legătură cu această afacere! 


Bancherul se clătină şi căzu într-un fotoliu. 

— Dumnezeule, de ce taci? Vorbeşte odată! Spune- 
mi dacă ai avut vreo legătură cu afacerile doctorului Wu. 
Dacă-i aşa, atunci vino repede, până nu te vor aresta, 
până ce nu te vor omori! Trebuie să fugim. Poate că putem 
s-ajungem în port! 

În momentul acela, tânărul englez, pe care 
bancherul îl cunoştea de curând, apăru în odaie. 

— Oh! - zise el - what's the matter? Bancherului 
Cian-Fu nu-i e bine! Doamnă vă rog să-l lăsaţi pe domnul 
Cian-Fu singur cu mine; îl voi ajuta eu! 

Peste un ceas, Mademoiselle Marie plecă din 
Sanghai, pe un vapor englez. 

— Dar, Doamne, de ce v-aţi speriat aşa de tare, 
domnule Cian-Fu?... Să vă dau un pahar cu apă?... Ce pot 
face pentru D-voastră?... Sunteţi bolnav? 

Cian-Fu îşi strânse cu disperare toată puterea-i de 
gândire. Trebuie să se salveze de la spânzurătoare. 

— Stăpâne - zise el - stăpâne! Ajută-mă! Scapă, mă! 

Domnul  Cian-Fu povesti tânărului englez cum 
decurseseră afacerile cu doctorul Wu. El avu însă acuma 
destulă minte, ca să nu istorisească lucrurile tocmai după 


cum era adevărul, ci spuse şi se plânse că abia în clipa 


aceea aflase că în lăzile al căror transport îl preluase, se 
aflau arme! 

Englezul îi vorbi liniştindu-l. El îi era un adevărat 
prieten, care-i voia binele; îl aşeză frumos într-o trăsură pe 
Cian-Fu, care tremura de frică, ducându-l la poliţaiul şef 
chinez. Aici i se confirmă că doctorul Wu. Murise. Deci 
doctorul Wu nu mai putea să vorbească. Domnul Cian-Fu o 
ştia prea bine! 

Şi atunci declară cum fusese „înşelat”, totuşi mereu 
cu teama să nu-şi piardă viaţa. El indică, prin declaraţia sa, 
unde se aflau în clipa aceea toate marile transporturi de 
arme. Toate aşteptau în împrejurimile Sanghaiuiui, ca 
doctorul Wu să le descarce, şi Cian-Fu trădă întreg 
transportul de arme. 

Şi astfel fu distrusă o mare şi hotărâtoare speranţă a 
lui Borodin, şi prin urmare a Rusiei. 

Când Cian-Fu îşi termină declaraţia, iar poliţaiul-şef îl 
asigură că nu i se va întâmpla nimic, şi că, din contră, i se 
datorau mulţumiri, atunci bancherul îşi aminti ceva, dintr- 
un articol pe care-l citise cândva. El îşi aminti că guvernul 
chinez oferea un premiu pentru fiece puşcă, pentru fiece 
revolver şi fiece cartuş de provenienţă sovietică, ce-i va 


cădea în mână, mulţumită vreunei persoane. 


Domnul Cian-Fu ajunsese deja la uşa cabinetului de 
instrucţie, când îşi aminti acestea. Deci făcu stânga- 


mprejur şi-şi formulă pretenţiile. 


VIII 
SALONUL DORA GRUN 


La New York există un domn Osaki. E un foarte 
respectabil comerciant, care se ocupă cu desfacerea en 
gros de mărfuri japoneze, trăieşte foarte retras şi se 
bucură, în cercul negustorilor americani, cu care are de-a 
face, de renumele unui om de o înaltă moralitate 
comercială şi de moravuri austere. 

La San-Diego, port al marinei americane, există o 
doamnă cu părul roşcat, în vârstă de 30 de ani, care are 
nişte ochi pătrunzători şi e de-o statură relativ zveltă, şi 
care trece în ochii cunoscuţilor ei drept o fiinţă ducând o 
viaţă extrem de uşuratică. Ea îşi câştigă existenţa 
ducându-se cu marinarii vaselor de război prin baruri 
clandestine, unde-i antrenează la băutură. Dar izvorul ei 
principal de câştig rămâne tot acordarea de favoruri de 
natură intimă marinarilor. Prenumele acestei doamne e 
Daisy. Amănunt cam necunoscut, întrucât în cercurile ei 
era numită „roşcovana”. 

Roşcovana fusese mai-nainte o dansatoare care-şi 


agitase picioarele pe cele mai mari scene de varieteu ale 


Americii. 

Într-o seară însă se vede că le agitase prea tare, căci 
îşi rupse osul de la gleznă. Fractura nu se vindecă pe 
deplin. 

Când mergea, micul accident trecea neobservat, dar 
cu dansul se isprăvise pentru totdeauna! 

Şi cu aceasta se cam încheiase povestea, căci avea 
mania să se plimbe prin marile magazine şi a fost un 
ghinion să i se găsească, într-o zi, sub haină, o bucată 
mare de mătase. 

Tocmai această bucată de mătase lipsea din marele 
magazin şi aceasta a fost, după cum am spus, ghinionul ei. 
Dar fu o adevărată nenorocire, când, cu această ocazie, se 
mai găsi şi un inel preţios, ascuns sub jartiera ei. Căci se 
stabili, fără multă greutate, că şi inelul acesta lipsea din 
magazin, şi cum roşcovana nu putu să găsească 
nicidecum bonurile de casă ale acestor două obiecte, 
Daisy Green intră în puşcărie. Ea se jură, până-n clipa din 
urmă, că era nevinovată, şi se jură chiar pe părinţii ei 
morţi! Dar se vede că n-o luase prea în tragic cu 
jurământul acesta, deoarece părinţii îi mai trăiau încă în 
vremea aceea la Cernăuţi. 


Dar nimeni pe lume nu se interesa de faptul că 


aceştia trăiau aici, şi anume sub numele de Grim... Nimeni, 
în afară de respectabilul comerciant Osaki, şi acesta avea 
motive serioase să se intereseze. jJaponezul căuta de timp 
îndelungat o făptură, care să ducă la San-Diego viaţa unei 
fete uşuratice şi destrăbălate, şi pusese pe unul din cei 
cinci agenţi ai lui să-i descopere o asemenea fată. Afară de 
un trecut pătat, această creatură trebuia să mai posede şi 
oarecare „sex appeal”. 

Şi Daisy Green întrunea toate aceste calităţi. Osaki 
stabili, prin mijlocirea unui birou de  informaţiuni, 
relaţiunile ei, şi când mai află că ea n-avea în America nici 
rude, nici prieteni, atunci o luă în seamă pentru realizarea 
planurilor sale. 

N-ar avea niciun înţeles s-ascundem faptul că 
onorabilul comerciant Osaki nici nu era comerciant. În 
realitate el avea în statul major al amiralităţii japoneze, 
rangul şi postul de căpitan al marinei de război japoneze, 
şi nu-şi dăduse demisia din serviciu decât în deplin acord 
cu superiorii săi, care găseau, ca şi dânsul, că era 
important pentru Japonia, să aibă informaţii permanente, 
pe care să se poată întemeia în privinţa diferitelor acţiuni 
militare, şi mai cu seamă diplomatice, ale Americii. 


Osaki îşi schimbă numele şi cum, după concepţia 


albilor, un japonez se aseamănă cu altul, se gândi că nu 
era deloc primejdios pentru el să se ducă la New York, ca 
să facă aici un negoţ oarecare. Aici vindea deci mărfuri 
japoneze en gros, iar mărfurile lui erau bune şi ieftine. 
Astfel afacerile prosperară. Adusese de altfel cu dânsul, 
din Japonia, un om de ispravă, care să-i conducă afacerile. 
Cu timpul câştigă câţiva agenţi, care îl informau destul de 
bine despre mişcările militare. Fata roşcată corespundea 
planurilor sale, şi de aceea se gândi să o angajeze şi pe 
dânsa în statul lui major. Bineînţeles că, la început, nu 
trata cu dânsa personal. Unul din agenţii lui trebuia să ia 
asupră-şi riscul şi să explice fetei ce i se cerea. Ea trebuia 
să intre în legături cu marinarii, ca să le smulgă 
informaţiile de care avea nevoie. Trebuia să i se comunice, 
pentru fiecare caz, în mod precis şi amănunţit, ce trebuia 
să afle, iar ca plată a activităţii ar fi primit o sumă 
frumuşică, ce s-ar fi adăugat în fiecare lună la livretul ei de 
economii. 

Când i se făcu propunerea, tocmai ieşise de la 
închisoare, fără nicio para, lipsită, de o îmbrăcăminte 
cumsecade şi hotărâtă, în orice caz, să-şi caute adăpost 
într-una din casele întunecoase din port. Ea găsi mai bună 
această soluţie, decât să moară de foame. 


Bineînţeles, oferta ce i se făcu de Osaki era 
preferabilă, şi astfel primi să plece la San-Diego. A face 
spionaj militar în America, este o treabă ce se deosebeşte 
cu totul de spionajul militar european. Americanii sunt cu 
mult prea mândrii de armata şi-n special de flota lor, ca să 
facă prea mari rezerve în arătarea puterii de luptă a 
armatei şi flotei. Ba chiar trâmbiţează în lumea largă, că 
pot să întreprindă tot ce vor cu aceste două instituţii. 
Generalul Mitchell, care conducea aviația americană, 
asigura, cu exces de publicitate, că putea să distrugă, cu 
gaze otrăvitoare şi bombe colosale, de construcţie nouă, 
flota maritimă a oricărui stat. Această reclamă 
pretențioasă era absolut necesară, pentru ca fiecare 
cetăţean american să ştie că mijloacele de apărare ale 
țării se perfecţionau mereu, şi pentru ca să ştie toată 
lumea că banul dat nu era risipit, fără folos! 

Din punct de vedere japonez, singurul lucru pe care 
Japonia avea interes să-l afle din America era jocul 
amănuntelor mărunte. În timpul acela se construiseră, 
pentru întâia oară în America, mine cu antene. 

Daisy Green se apropie de marinarii care se ocupau 
cu acest fel de operaţii, şi cum aceştia erau mai toţi băieţi 
tineri, care nu ştiau decât de serviciul şi de drăguţa lor, îi 


fu uşor să capete, informaţiile necesare. Mai trebuia să 
afle doar dispoziţia exactă a diferitelor tancuri cu materii 
inflamabile din San-Diego, deoarece, într-un eventual atac 
aviatic nocturn, se obținea un efect deosebit, dacă aceste 
tancuri săreau în aer. 

După cum am spus, Osaki trăia la New York, liniştit 
şi retras. El locuia într-o casă americană, tipică pentru 
burghezime, în care ocupa un apartament. Singurul lucru 
ce ar fi putut bate la ochi, era că cele două locuinţe, din 
dreapta şi din stânga lui, erau închiriate agenţilor săi. 
Aceste două locuinţe din flancuri erau în realitate 
nelocuite, dar cum chiria era plătită cu punctualitate, 
nimeni nu se interesa de rest. Pereţii subţiri dintre aceste 
locuinţe fuseseră sparţi, pentru ca Osaki să aibă mijlocul 
cel mai uşor de a putea fugi, în caz de primejdie serioasă. 

Cu toate că Daisy Green lucrase în chip mulţumitor, 
timp de un an de zile la San-Diego, Osaki n-o văzuse încă 
personal. 

Toate ordinele primite de la autorităţile lui 
superioare le executa în chip mulţumitor, şi tocmai 
începuse să se gândească a se reîntoarce în Japonia. 

Aparatul pe care-l montase, funcţiona acum aşa de 


bine şi fără zgomot, că se putea gândi să predea vreunui 


urmaş această maşinărie de precizie, Dar tocmai când era 
preocupat de aceste planuri, îi veni un ordin, a cărui 
executare îl punea în faţa unor mari greutăţi. 

Era un ordin extraordinar de important pentru ţara 
lui, şi toate căile pe care apucase până acum, pentru 
executarea lui, fuseseră zadarnice! 

Era vorba de următoarele: în statele sud-americane, 
America avea interese comerciale enorme. În sursele de 
petrol nou descoperite aici se afla înglobat marele capital 
nord-american, şi nu era mână, nu era fabrică mare de 
maşini, sau vreo întreprindere industrială în genere, în 
aceste state, la care finanța nord-americană să nu 
participe. 

Dar muncitorii-întrebuinţaţi în aceste întreprinderi 
erau în mare număr japonezi. Aceste puteri de muncă sunt 
totdeauna mal ieftine decât cele nord-americane. ŞI 
aproape întotdeauna mai ieftine decât cele indigene. În 
cercurile celor care finanţau asemenea întreprinderi, se 
pornise o mişcare puternică împotriva acestor muncitori 
japonezi. Aceşti japonezi comiteau o crimă, pe care 
capitalul american n-o putea lăsa nepedepsită! 

lată cum sta chestiunea. 


Când în America se iveşte vreo întreprindere nouă, 


când se descoperă vreo sursă de petrol, sau vreo mină, 
atunci se pornes într-acolo mii de lucrători, care îşi 
durează barăci pe loc; totodată cu ei sosesc şi agenţii. 
Vine un agent pentru topometrie, un agent de automobile, 
de maşini de cusut, de biciclete, de radio, şi încă o 
mulţime de alţi agenţi de toate branşele. Ei se năpustesc 
asupra muncitorilor, ca albinele asupra florilor, şi le sug 
contractele de plată, dându-le, în schimb, mărfurile lor. Şi- 
atunci banul pe care Americanul întreprinzător îl plăteşte 
sub formă de salariu, se-ntoarce fără să mai facă vreun 
ocol, în mâinile marelui capital american. Şi acesta e un 
lucru normal, pe care desigur că Dumnezeu l-a prevăzut la 
creaţia lumii. 

Dar aceşti agenţi se izbesc de rezistenţa mâinilor de 
muncitori japonezi. Căci japonezii obişnuiesc să 
economisească banul câştigat. După ani de zile, când şi-au 
făcut suma, ei se întorc cu un vapor de clasa a treia în 
patria lor, ducând cu dânşii banii câştigaţi, ca să deschidă 
la ei vreo ceainărie, vreun restaurant, ori ceva 
asemănător. Astfel baânul american nu rămâne în ţara lui, 
ci trece în Japonia. Deci e o stare de lucruri ce nu este în 
ordine, şi pe care desigur că Dumnezeu n-a prevăzut-o la 


crearea lumii! 


Lucrătorii japonezi sunt atât de numeroşi în aceste 
uzine, încât diferenţa în plasarea mărfurilor, rezultată 
pentru producătorii nord-americani, devine colosală! Astfel 
potentaţii banului începură mai întâi să intervină pe lângă 
direcţiunile lucrărilor finanţate în parte de ei, dar nu 
obţinură niciun rezultat serios. 

Când marele capital nu-şi mai poate ajunge ţinta în 
desfăşurarea normală a lucrurilor, atunci se pricepe să-şi 
facă legi, respectiv pune pe deputaţii parlamentelor în 
chestiune să le facă, spre a le veni în ajutor. Aici situaţia 
era dificilă. Trebuiau create legi nu numai în America de 
Nord, ci şi în statele sud-americane, adică era necesar un 
mănunchi întreg de legii, ce să-i gonească pe japonezi de 
la munca lor. 

Osaki avea misiunea să-mpiedice trecerea unor 
astfel de legi, şi ordinul acesta îl deznădăjduia fiindcă, la 
început, habar n-avea despre ce trebuia să-ntreprindă ca 
să ajungă la un rezultat. Era în favoarea lui, că nu trebuia 
să dea lucrurile peste cap, ci avea dinaintea lui aproape un 
an de zile, timp ce-i fu foarte preţios. 

În timpul acesta, capitalul industrial american avea 
să agite în contra acestor oameni opinia publică, căreia 


pân-aci prezenţa muncitorilor japonezi îi era cu totul 


indiferentă. Şi capitalul american intră repede în luptă. Se 
formă un comitet secret, al cărui secretar era un diplomat, 
un om tânăr de tot, care mai era şi secretar al Oficiului 
Marinei de la Washington. 

Era prima descoperire a inamicului pe care Osaki o 
făcu, puţin lucru, dar de ajuns ca să pună jocul în mişcare. 

Daisy Green îşi continuă activitatea la San-Diego, 
dar viaţa pe care era nevoită s-o ducă acolo începuse să-i 
macine nervii. Singura ei mângâiere era livretul de 
economi, ce creştea sigur, dar foarte încet. Ea tocmai sta 
pe gânduri dacă trebuia să mai urmeze cu această 
întreprindere, şi dacă nu era mai bine să-ncheie relaţiile cu 
patronul ei, când sosi la ea agentul cu care tratase pân- 
atunci. Acesta o urcă, împreună cu micul ei avut, într-un 
tren şi porni cu ea la New York. 

Daisy Green nu ştia că-n aceste două zile, petrecute 
la New York, fusese supravegheată în mod intens şi precis. 
Fiece vorbă pe care o rostea, ajungea la urechea 
japonezului. Acesta voise să ştie, dacă nu cumva Daisy 
Green avea să povestească cuiva despre adevărata 
activitate pe care o desfăşurase. 

Dar Daisy Green rămase discretă, spre marea 


mulţumire a patronilor ei. Graţie acestei purtări, ea fu 


acostată într-o zi de agentul pe care-l cunoştea, în faţa 
intrării unui cinematograf. 

Agentul o apucă de braţ şi o pofti, de astă dată, să 
urce într-un automobil. Fiindcă fusese discretă, fu condusă 
până în faţa casei lui Osaki, şi după ce agentul se retrase 
la intrare, japonezul o pofti în odaia lui de lucru. 

Era odaia cea mai mare a locuinţei. Pe pereţi erau 
dulapuri cu cărţi, iar restul mobilei era format dintr-o sofa, 
câteva scaune şi un birou mare. 

Căpitanul Osaki era mărunt, ca toţi japonezii, şi când 
Daisy se văzu în odaia cea mare, în care nu ştia ce căuta, 
şi îl zări pe Osaki, care se retrăsese după birou, găsi că 
acesta semăna perfect cu o maimuţă care se ascunsese 
după o bucată de lemn. Japonezul se uita mereu la dânsa, 
fără să zică vreo vorbă. Observând că era examinată, 
primul ei gând fu să i se mărească salariul. 

— Dezbracă-te! - îi zise japonezul. 

Daisy Green îşi zise că desigur discuţia urma să fie 
lungă, şi-şi scoase pălăria şi mantaua, pe care le aruncă pe 
sofa. 

Când îşi ridică privirea, constată că japonezul era tot 
ghemuit după birou. lar când se apropie, el îşi ridică 
repede ochii de pe nişte hârtii, pe care le avea dinainte, și- 


i zise: 

— Nu-nţelegi să te dezbraci? 

Daisy Green rămase uimită. Va să zică, pentru asta o 
aduseseră la New York?... lată ce nu putea să priceapă! 
Privi la japonez, care sta departe de ea, la birou, într-un 
colţ al odăii, şi mâăzgălea pe hârtiile lui. Cum ea ezita să 
execute ce i se ordonase, observă că între sprâncenele 
acestui om se ivi o cută de încruntare, Daisy Green îşi 
spuse repede că, în defininitiv, acesta era omul care-i 
plătea renta lunară, şi se gândi că era cu totul indiferent 
dacă se dezbrăca odată mai mult” sau odată mai puţin. În 
ce scop? Asta urma s-o afle... Se aşeză pe sofa, începu să- 
şi scoată rochia şi zise: 

— Să mă dezbrac de tot? 

— Mi-amintesc lămurit, că ţi-am mai spus-o o dată! - 
bombăni japonezul morocănos. Şi Daisy Green se gândi: 

— Bine, puişorule, dacă vrei tu, n-am nimic contra! 

Daisy se dezbrăcă. Ea se simţi cam prost când îşi 
trase rochia peste cap: apoi îşi scoase ciorapii şi rămase în 
sfârşit goală, pe sofa, fără ca japonezul să-i arunce vreo 
privire. 

— Sunt gata! - zise ea. 


Osaki o sili să se ridice şi se învărti în jurul ei, 


examinând-o, ca şi cum ar fi fost vreun cal de vânzare la 
iarmaroc. 

Fu mulţumit! Viaţa pe care o dusese Daisy n-o 
alterase încă. 

Osaki, după ce-o ocoli, se retrase spre birou. De astă 
dată, Daisy Green începu să scâncească precum un câine 
bătut. O neliniştea societatea acestui mic bătrân japonez, 
despre care nu ştia ce-i cerea, şi era umilită că un bărbat o 
silise să se dezbrace, fără ca s-o dorească. 

Osaki scoase un pachet dintr-un dulap. Era un 
pachet mare, legat cu panglici; apoi încă o legătură şi încă 
una, şi iarăşi câteva pachete, şi din ce în ce mai multe 
lucruri, pe care le puse pe sofa. 

— Acum îmbracă-te cu astea! - îi zise el. 

Aduse nişte foarfece, iar dânsa, continuând să verse 
şiroaie de lacrimi, tăie sforile, scoțând din pachete rochie 
după rochie, pantofi fini, pălării şi rufărie de mătase. Erau 
numai lucruri pe care nu le puteai cumpăra în niciun 
magazin din New York! Erau lucruri fine şi de o eleganţă 
rafinată, ce presupuneau o mică avere, ca să poată fi 
cumpărate în America. Fiece obiect, pe care-l scotea 
Daisy, era prevăzut cu inițialele ei, şi priveliştea atâtor 


lucruri bune şi frumoase reuşi să-i şteargă lacrimile repede 


şi fără urmă. Ea se îmbrăcă, şi Osaki fu foarte mulţumit de 
transformarea ei. În faţa lui nu mai era acum o americană 
tipică, nu mai era o femeie îmbrăcată cu obişnuita lipsă de 
gust americană, ci o doamnă originară din Paris, sau care 
sosea acum de-a dreptul din capitala Franţei. 

Daisy Green se privi în oglindă, mal-ales că găsi şi o 
poşetă, printre aceste daruri, ce conţinea pudră, roşu de 
buze, parfum şi tot ce-i trebuia, toate de provenienţă 
pariziană. 

Era fericită şi entuziasmată şi se gândi un moment 
serios, dacă nu s-ar cuveni să cadă-n braţele japonezului, 
recunoscătoare. Dar se abţinu, şi se plimba în lung şi-n lat 
prin faţa unei oglinzi, stabilind că, în noua ei 
îmbrăcăminte, era o femeie nespus de frumoasă. 

Când japonezul o văzu atât de mulţumită la oglindă, 
deschise gura într-un rânjet; apoi o duse pe fată la un 
scaun de lângă birou şi începu să-i vorbească: îi spuse că 
era omul la ale cărui „ordine” lucrase până atunci; dar că 
acum dorea să-i prescrie o altă activitate de aci-nainte. 
Astfel trebuia să se ducă mai întâi la Washington, unde să- 
şi deschidă un salon de mode. Prăvălia era deja închiriată, 
rochiile şi stofele fuseseră pregătite, iar ea avea să fie 


proprietara magazinului, pe care trebuia să-l ia în 


stăpânire cu cât mar puţină vâlvă. 

— Ai făcut bine - zise japonezul - povestind 
pretutindeni c-ai' mai avut un salon de mode. Acum vei 
adăuga că rămâi în branşa dumitale. 

Daisy simţi un fior, aflând că tot ce vorbise despre 
cunoştinţele ei, ajunsese repede la urechea japonezului. 
Reflectând asupra acestei împrejurări, putu să stabilească 
că avea motiv să se teamă. Ea-şi zise, cu drept cuvânt, că 
pentru a pune să spionezi o biată fată ca dânsa, însemna 
să te aştepţi ca ea să-ţi poată face niscaiva servicii 
considerabile. Dar i se păru şi mai ciudat, când japonezul 
continuă să-i spună că, de Aci încolo, ea avea să 
pornească prin lume cu adevăratul ei nume, Dora Grun, 
cum era trecută de-altfel şi în paşaport, adică numele ei 
nemtesc. De asemenea, să nu mai vorbească niciodată 
despre părinţii ei morţi, deoarece putea să-i dea ştirea 
îmbucurătoare că ambii ei părinţi trăiau încă şi că-şi 
conduceau mai departe, cu bine, spălătoria lor. Apoi, primi 
ordin să se ducă în stradă, unde o aştepta agentul pe care- 
| cunoştea. După ce-i spuse toate acestea, japonezul tăcu 
chitic, fără să mai scoată o singură vorbă. Apoi trecu în 
camera de alături, de unde aduse două valize de piele, 
prevăzute şi ele cu inițialele D. G., şi care erau parte 


goale, parte, pline cu rufe şi cu rochii. Japonezul puse cele 
două valize, cu un Gest autoritar, dinaintea fetei. Ea pipăi 
noile lucruri, aruncă o privire lui Osaki, care nu se mai 
interesa de ea, ci se reaşezase la birou, şi apucă cu 
braţele-i puternice cele două valize, pe care le împinse 
afară. 

Când Osaki îşi ridică ochii, văzu cel din urmă gest al 
femeii, care părăsea odaia: împinse cu piciorul vechile-i 
vestminte, înghesuindu-le într-un colţ. 

Jos, agentul o aştepta. El pregătise o trăsură, în care 
încărcă valizele, şi porni îndată cu Daisy. Şi o conduse într- 
unul din marile hoteluri bune şi aşteptă în hol, până ce 
aceasta se întoarse. 

Daisy simţi nevoia de neînvins să stea de vorbă cu 
cineva, să-şi dezvăluie inima faţă de cineva, şi deci se 
năpusti asupra agentului. Nu ştia nimic altceva despre el, 
decât că până acum se purtase relativ bine cu ea, şi că se 
numea Thomas. Omul întâmpină cu resemnare atacul lui 
Daisy. O lăsă liniştit să-şi spună păsul şi lăsă să treacă 
valul ei de întrebări, de temeri, de speranţe şi de-nfiorări, 
fără să crâcnească. Dar când văzu că devine prea agitată, 
şi că era cu totul îngrozită de toată această afacere, atunci 


el o îmbună, mângâindu-i braţul întreg şi vorbindu-i blând 


şi liniştitor. El îi aminti că nici activitatea de la San Diego 
nu fusese cu totul lipsită de pericole, şi că acum i se 
cereau servicii cu mult mai puţin primejdioase. Dacă pân- 
aci avusese de a face cu mulţi bărbaţi, acum i se punea 
problema să-şi câştige dragostea unui singur bărbat, şi 
pentru o vreme mai îndelungată. Daisy Green ascultă cu 
luare aminte. 

— Vezi tu, copila mea - îi zise agentul - ne-am dat 
seama că, o femeie frumoasă şi inteligentă ca tine, n-are 
ce să caute la San-Diego. Cu darurile tale naturale şi după 
cum te prezinţi acum, nu va mai fi nevoie s-alergi după 
marinari, ci te vei strădui să atragi un gentleman. Îţi vom 
plăti acum un salariu rezonabil, îţi vom împătri sumele pe 
care ţi le depunem lunar în carnetul tău de economie, şi 
deocamdată n-ai altceva de făcut, decât să pleci la 
Washington, să-ţi deschizi magazinul, şi să aştepţi câteva 
săptămâni, până ce-ţi vom da indicaţii cum trebuie să 
lucrezi. 

Daisy Green se linişti, iar când, a doua zi dimineaţă, 
urcă cu agentul în trenul de Washington, era bine dispusă 
şi chiar puţin fericită. Găsi într-o stradă a cartierului 
elegant un magazin cu firma „Salon Dora Grun, Paris”. 


Magazinul nu era încă deschis pentru cumpărători, 


dar odăile erau deja mobilate cu o eleganţă rafinată. 
Thomas mai angajă, în aceeaşi zi, manechine şi 
vânzătoare, şi peste 48 de ore prăvălia îşi deschidea 
porţile, după o reclamă bună prin gazete. 

La început, manechinele şi vânzătoarele avură tot 
timpul să se plictisească lustru indu-şi unghiile, căci 
deocamdată nu venea nimeni... Thomas, care se tot 
învârtea prin Washington, şi care venea o dată pe zi să 
vadă cum mergeau treburile, ordonă, a treia zi, ca 
modelele pariziene, superbe şi de-o eleganţă aleasă, ce se 
aflau în vitrină, să poarte şi etichete cu preţuri. El hotărî 
singur preţurile, iar Daisy, care era de faţă la această 
operaţie, rămase perplexă. Acestor rochii costisitoare el le 
puse nişte preţuri de chilipir. 

Odăile cele goale până atunci, se umplură îndată de 
clientelă feminină şi magazinul începu să prospere. Dar, 
odată cu fiece rochie şi cu fiece piesă vândută, domnul 
Osaki arunca din buzunar şi ceva parale. Cu toate că 
pierderea trebuia să-i fie indiferentă, nervii lui Daisy Green 
nu putură să-ndure o asemenea batjocură. Abia după ce 
Thomas dispăru din Washington, Daisy începu să urce 
puţin câte puţin preţurile, până ce ele corespunseră, după 
părerea ei, valorii reale a mărfii. 


După vreo două săptămâni de activitate, Thomas 
reveni, se retrase cu Daisy în birou, şi-i ordonă să facă 
ceva, ce i se păru, la început, o nebunie curată. O puse 
anume să trimită unui secretar din Oficiul Marinei o notă 
de plată kilometrică. 

Thomas dispuse personal ce avea să cuprindă nota, 
şi, după indicaţiunile lui, Daisy scrise o întreagă colecţie de 
lenjuri de damă, din cele mai intime. Şi cum i se păru că 
nu era încă destul, el mai adăugă o pălărie, o rochie şi 
nişte mănuşi, aşa că totul făcea laolaltă mai multe sute de 
dolari. După ce expediase nota, Thomas ţinu complicei 
sale un discurs instructiv. 

După expedierea notei, nu interveni la început 
nimic, aşa că Daisy se văzu nevoită, potrivit instrucţiunilor, 
să scrie secretarului o scrisoare energică, prin care-i 
pretindea achitarea facturii. De astă dată, obţinu ce voise. 

Într-o bună dimineaţă apăru în magazin un tânăr 
drăguţ, îmbrăcat impecabil, cu o pălărie fină de paie pe 
cap, care ceru să vorbească cu miss Grun. Miss Grun se 
afla în biroul ei privat şi vizitatorul se duse înăuntru, 
aruncă factura şi scrisoarea primite pe masă şi-ntrebă, 
indignat, ce înseamnă această absurditate? El nu 


cumpărase niciodată ceva asemănător! 


Dora Grun îl rugă să ia loc, răsfoi, pentru 
circumstanţă, câteva registre, îşi ridică sprâncenele şi zise 
că nu-nţelegea această afacere. 

| se prezentase în magazin o tânără domnişoară, 
care-i declarase că era logodnica domnului secretar de la 
Oficiul Marinei. Cumpărase de toate, şi rugase să se 
trimită factura domnului secretar. 

Americanul o privi cam ironic şi zise: 

— Şi-n schimbul unei simple declaraţii de felul 
acesta, d-ta dai primei venite de pe stradă marfă pe 
credit? 

Miss Grun zâmbi. Era primul ei surâs, în această 
afacere, şi primise ordin să surâdă cât mai des. Răspunse, 
lămurind că, bineînțeles’ lucrurile nu stăteau tocmai aşa 
cum le descrisese în ironie vizitatorul. Dar că doamna 
declarase cu atâta precizie că era logodnica domnului 
secretar, şi afară de asta, mai prezentase şi o scrisoare... 

— Ce fel de scrisoare? întrebă secretarul făcând 
nişte ochi speriaţi. 

— Da, scrisoarea era foarte drăgălaşă! zise Daisy, 
punându-şi în voce tot farmecul de care dispunea. 

— Era o scrisoare atât de dulce! şi mai era scris în 


ea, că în curând vă veţi căsători, iar dedesubt se afla 


semnătura dumneavoastră, în caractere mari şi desluşite. 

— Unde e scrisoarea? întrebă americanul, pe care-l 
trecuseră toate sudorile. 

— Dar unde aţi vrea să fie?... Bineînţeles că doamna 
a Reţinut-o. N-ar fi consimţit niciodată să se despartă de o 
scrisoare aşa de drăgălaşă... 

Secretarul ştia prea bine că, nu scrisese niciodată o 
asemenea scrisoare, prin care să promită căsătoria 
vreunei tinere fete. Dar tot aşa de bine ştia că se afla într- 
o situaţie foarte Neplăcută. Dacă refuza plata notei, dacă 
era dat în judecată, şi dacă avea să apară acea scrisoare 
care era desigur falsă, cum şi fata care pretindea că o 
primise, scandalul era gata! Şi ca secretar al Oficiului 
Marinei, care avea la activul său un scandal, în care erau 
amestecate şi femei, îşi vedea situaţia periclitată!”: 

Tânărul Era bogat, tatăl său făcea parte din magnații 
care finanţau puţurile de petrol şi cum era foarte tânăr, iar 
calitatea lui principală era ambiția, scoase carnetul de 
cecuri. El îşi propuse să achite factura, pretinzând o 
declaraţie scrisă, că niciodată nu se va mai da pe credit 
cuiva, care s-ar prezenta în Numele său. 

Luă tocul să completeze formularul cecului. 


Dar acum Daisy Green îşi plasă lovitura-i cea mare. 


E drept că, pentru propriul ei pont, ar fi acceptat cu 
plăcere cecul, întrucât calitatea ei principală nu era 
ambiția, ci setea de bani. Dar nu-i era îngăduit să ia cecul. 

Ea luă tocul din mâna secretarului şi zise: 

— Nu, domnule! dacă d-voastră n-aţi comandat 
aceste obiecte, care sunt trecute în notă; dacă doamna 
era o înşelătoare, care s-a servit pe nedrept de numele, d- 
voastră - atunci se-nţelege de la Sine că nu d-voastră veţi 
avea de suportat paguba, ci eu... 

Şi continuă pe tonul acesta... Îşi luă aerul unei 
doamne avute şi distinse, sta, frumoasă, şi-ntr-o poză 
avantajoasă, în faţa tânărului, jucându-şi cartea ce trebuia 
să-l dea gata pe secretar. 

Tânărul o găsi' într-adevăr fermecătoare pe Daisy! 
Chestia cu nota, pe care nu mai trebuia s-o plătească, 
fusese scoasă din discuţie şi nu mai rămânea decât ceva 
plăcut şi anume o femeie frumoasă, care-i' făcea avansuri. 
Când părăsi biroul, îşi dădu o-ntâlnire cu Daisy Green”, 
pentru o plimbare. 

În aceeaşi zi, Thomas se ivi din nou. El îşi freca 
mâinile de bucurie. Inspectă personal locuinţa complicei 
sale, care în timpul acesta fusesE instalată şi mobilată cu 


gust; iar Thomas se rugă lui Dumnezeu, ca prima lor 


plimbare să se sfârşească în alcovul ei. 

Dar plimbarea se sfârşi cu un „rămas bun” 
ceremonios la un colţ de stradă. Căci, dacă la primul asalt- 
tânărul fusese dat gata de Daisy, exploatarea manevrei 
dăduse greş. Tânărul-frecventa-cu totul altă lume decât 
Daisy. El n-avea prejudecăţi în materie de femei, 
pretinzând că acestea, să fie din aceiaşi clasă socială cu 
el, dar dorea ca femeia să se intereseze de lucrurile ce-i 
ocupau gândul său. Şi aci afacerea se împotmoli pentru 
Daisy! 

Ea n-avea habar de importantele şi istoricele 
amănunte ale sportului, şi chiar când se întâmpla s-ajungă 
la vreun punct comun, vederile lor nu se potriveau! El era 
un adorator al tinerelor fiinţe sportive pe care le cunoştea, 
care discutau despre tenis şi box, pentru care dragostea’ 
era un subiect plăcut şi uşor. Daisy însă intra în luptă cu 
atitudinea unei cocote de lux, adică aşa cum îşi închipuie 
ea că trebuia să se prezinte o asemenea femeie. Cuvintele 
ei erau prea voluptuoase. Erotismul pe care-l exala prin 
vorbă şi atitudine, întregul fel de a fi al femeii, pentru care 
drăgălăşeniile dragostei erau o ţintă permanentă, iar nu un 
joc întâmplător, displăcură americanului. El nu voia aşa 
Ceva! 


Daisy îşi pregătise rolul în timpul atâtor nopţi de 
insomnie, şi iată că acum fusese debitat în chip greşit. 
Când îşi luară rămas bun, ea realiză că pierduse bătălia. 
Încercă printr-o scrisoare să obţină o a doua întâlnire, dar 
nu primi niciun răspuns! 

Îi telefonă, îi scrise; dar totul fără succes! Toată 
instalaţia salonului Dora Grun fusese inutilă şi fata se 
cutremură la gândul urmărilor, când avea să raporteze că 
trebuise să renunţe! 

Pe când se afla, după amiaza, în mijlocul rochiilor ei 
Thomas sosi la magazin. Ea se duse cu el în biroul ei, 
respiră adânc şi i se spovedi. 

Thomas ascultă în tăcere; apoi i se urcă sângele în 
cap şi-ncepu să strige. El zise că o anume Daisy Green era 
cea mai tâmpită fiinţă ce exista pe lume. 

Ar mai fi spus el şi altele, dar atunci izbucni şi Dora 
Grun, originară din Cernăuţi. Cuvintele ei cădeau ca o 
cascadă pe capul agentului, ca un potop năprasnic! Ea-i 
aruncă în faţă că se săturase de mult să mai lucreze 
pentru „banda lui”. Şi rosti cuvântul „bandă” cu un accent 
de dispreţ! 

Agentul era un gentleman. Şedea pe o sofa joasă, 


ţinând în mână un baston, şi se gândea cu disperare cum 


s-o scoată la capăt cu această femeie. Dar când o văzu pe 
Dora Grün dinaintea lui, cu pumnii ameninţători, 
asemenea unei vrăjitoare, gata să sfâşie tot, atunci avu 
impresia că găsise mijlocul cel mai nimerit cu care trebuia 
s-o trateze în momentul acela. Cu părere de rău şi cu un 
suspin adânc, el se ridică de pe sofa şi, cu iuţeala 
fulgerului, îşi ridică dreapta şi-i trase Dorei Grün o palmă 
ce răsună în odaie. Apoi se reaşeză speriat, aşteptând cu 
interes să vadă urmarea. 

Dar nimerise coarda cea justă. Dora Grun se 
repezise prin odaie şi se ghemuise într-un colţ, unde 
plângea cu sughiţuri. 

Când începu să vorbească de nerecunoştinţă, şi 
încheie jelinduse că era o biată fată bătută şi oropsită, pe 
care n-o iubea nimeni pe lume, atunci agentul înţelese că 
lucrurile erau în ordine. Se aşeză lângă ea, o consolă şi o 
îmbună, iar seara vizită pentru a doua oară casa în care 
locuia Dora Grun... 

Thomas plecă la New York. Se dusese să dea 
raportul lui Osaki. Lipsi câteva zile, după care apăru din 
nou, pe neaşteptate, la Washington. El şi câţiva din 
oamenii lui Osaki, veniţi odată cu dânsul, începură să îl 


supravegheze pe secretarul de ambasadă, care rezistase 


cu atâta bravură în faţa lui Daisy Green. 

Unul din ei făcu o vizită ataşatului la Oficiul lui. Se 
deghizase în fiul unui proprietar de mine din statele de 
Sud care voia să discute cu secretarul o chestiune 
confidențială. Intră în odaie, văzu că, la o masă, lângă 
secretar, şedea o dactilografă, care părăsi odaia când el 
intră. Era o fată tinerică, subţirică; avea aerul unui băiat şi 
era o plăcere s-o priveşti cum străbătea odaia cu 
picioarele-i fine. Vizitatorul nu rămase mult timp la 
secretar. Îi spuse numai că tatăl său dorise să se 
intereseze de chestia cu japonezii, şi că-i transmitea 
totodată un cec de 500 de dolari, care să fie vărsaţi la 
fondul realizării acestei întreprinderi. Nimic important nu 
se mai rosti între cei doi cu prilejul acesta. 

Dar omul care îl vizitase pe secretar, îşi pricepea 
meseria. 

El era obsedat de apariţia dactilografei, pe care o 
găsise în birou, şi avea impresia că fata aceasta putea fi 
câştigată într-un chip oarecare. 

Oriunde se ducea acum dactilografa, era urmărită. 
Thomas îi cunoscu în curând tot cursul vieţii, cunoştea 
micile şi marile întâmplări ale existenţei ei, şi astfel află că 


fata nu era nici mai bună, nici mai rea decât majoritatea 


tinerelor care exercitau profesiunea ei în S. U.A. 

El stabili că fata era înclinată spre cochetărie, că-i 
plăceau rochiile şi bijuteriile şi că n-avea un creier 
construit pentru gânduri adânci. 

Fata aceasta de 18 ani, cu numele Betty, avu în 
curând o mică aventură. Domnul al cărui tată finanța 
puțuri de petrol în Statele de Sud, veni pentru a doua oară 
la Oficiu, şi o-ntâlni pe sală. Ea-l recunoscu, şi deci nu se 
codi să schimbe câteva cuvinte cu el. Cuvintele se 
prefăcură în propoziţiuni, iar acestea se încheiară cu o- 
ntâlnire. Tânărul tocmai cumpărase un mic automobil, 
care avea o viteză mare, şi o invită să-l încerce împreună. 
Când Betty se învoi, agentul înţelese că era pe calea cea 
bună. 

Când, peste câteva zile, fata avu nevoie de o 
mantilă, aceasta i se furniză de către „salonul Dora Grun”, 
şi însăşi proprietara veni să asiste la probă. Mantila, cu 
toate că era destul de scumpă, fu plătită pe loc! 

Dar Dora Grun mai avea la-ndemână şi o rochie, 
care-i venea de minune lui Betty, şi numai ei, ca şi cum ar 
fi fost croită special pentru dânsa. Trebuia numai să-i facă 
unele modificări neînsemnate. Betty trebuia să se întoarcă 


a doua zi. 


Ea sosi într-adevăr, şi fu primită de patroană, care 
găsi că semăna grozav cu sora ei cea mică. De astă dată 
lucrurile merseră uşor. Dora Grün se împrieteni cu fata, cu 
atât mai repede, cu cât dactilografa era încântată de 
această prietenie, ce-i aducea fel de fel de avantaje. După 
trei săptămâni, Dora Grun şi mica dactilografă erau cele 
mai bune prietene. 

Se stabilise, între-acestea, că Betty avea ca prieten 
un tânăr foarte prezentabil. Dar se mai aflase că era unicul 
post activ din registrul vieţii ei; că de-altfel era un pierde- 
vară, care trăia din punga mamei sale, iar aceasta se 
hrănea dintr-o rentă oarecare. Atunci fu uşor lui Daisy să 
ofere bani tinerei prietene, şi cum mititica era tot mai des 
în lipsă, cu toate că în fond nu era decât îngrijorarea de a 
nu câştiga destul pentru iubitul ei, ceasul lui Daisy bătu 
pentru a doua oară în această afacere. 

Într-o seară, la locuinţa ei, Daisy îi spuse lui Betty 
că-n lumea aceasta rea, tot omul trebuie să-şi caute rostul. 
După alte generalităţi, ajunse să-ispună că ar şti, pentru 
Betty, un serviciu accesoriu, ce i-ar îngădui, într-un sfert 
de an, să câştige atâta cât să nu mai fie silită, să rămână o 
biată dactilografă, căci îi va da putinţa să-şi instaleze un 
magazin în Oricare oraş i-ar plăcea. 


Betty, care era de obicei plictisită, ascultă cu luare 
aminte, şi când Daisy făcu o mică pauză, ea o-ndemnă să 
urmeze. 

Daisy îşi luă inima în dinţi şi începu să-i vorbească 
de faptul că dânsa era dactilografa unui anumit secretar al 
Oficiului Marinei din Washington. Or, secretarul acesta 
scria scrisori şi făcea acte, după care se trăgeau 
întotdeauna copii. 

Daisy socotea că, în definitiv era foarte uşor ca, în 
loc de o copie, să facă două... 

Fără ca Betty să fi înţeles încă despre ce era vorba, 
ea protestă, explicând că era ceva cu totul imposibil! Nu 
se puteau face două copii, fără ca să nu se observe cu 
timpul... 

— Bine! - zise Daisy; poate că se va găsi o altă 
modalitate. Eu' ştiu, în tot cazul, un domn, care ar plăti o 
sumă foarte mare pentru copiile celor scrise de secretar. 

Betty tăcu, scoase fum pe nas, privi în tavan şi se 
gândi. 

Daisy avea o teamă nebună ca prietena ei să nu se 
răzgândească, să nu i se fi părut primejdioasă această 
istorie, şi că-i va răspunde: „Nu!” 


Dar Betty nici nu se gândea să-şi chinuiască 


căpşorul cu astfel de probleme. Ea nici nu-şi închipuia ce 
urmări putea să aibă, pentru ea, împlinirea cererii 
prietenei ei. Nu făcea nici reflecţii asupra activităţii 
prietenei sale, care era preocupată numai de oferta 
ispititoare, de a primi atâţia bani, fără a fi nevoie să 
săvârşească vreo muncă. 

Ea zise în sfârşit: 

— Cât capăt pe lună? 

Daisy indică suma pe care i-o precizase Thomas, şi 
care era destul de mare, ca să cumpere trei fiinţe ca Betty. 

— All right! - zise Betty. Ştiu cum trebuie să 
procedăm! Introduc, pe neobservate, un carton întreg de 
indigo înăuntru, şi scriu fiecare scrisoare cu o foaie nouă 
de indigo! Apoi” nu ne rămâne decât să ţinem partea 
lucioasă dinaintea unei oglinzi. 

Daisy o îmbrăţişă pe Betty. 

Betty venea acum în fiecare seară la locuinţa Dorei 
Grun, unde făcu cunoştinţă cu Thomas, care, îndată ce 
fata îi înmână primul maldăr de hârtie indigo, îi plăti un 
avans însemnat. 

— Ca să ai să cumperi indigo nou! - zise el şi rânji. 

Mai târziu, Thomas fotografie colile de indigo, le 
descifră textul, le combină. 


Dăduse, astfel o lovitură' grozavă! E drept că nu 
pusese încă mâna pe ce voia, căci nu era corespondenţa, 
secretarului adresată comitetului de luptă în contra 
muncitorilor japonezi, dar erau nişte acte militare de o 
însemnătate extraordinară. 

El avea astfel dinaintea lui întregul plan după care 
avea să opereze flota americană împotriva Japoniei, în caz 
de conflict, amănuntele funcţionării apărării coastelor şi, în 
sfârşit, ansamblul operaţiunilor, în cazul când maşinăria s- 
ar fi pus în mişcare. 

Întâmplarea îi prilejui aceste importante descoperiri, 
căci secretarul era însărcinat cu distribuirea rapoartelor 
amiralităţii. El trebuia să facă copii după ele, destinate 
funcţionarilor superiori şi ofiţerilor Oficiului Marinei. Betty 
habar n-avea, că lucrul ei de copistă se învârtea în jurul 
unor afaceri atât de însemnate, şi secretarul avusese 
prudenţa să nu i-o spună. 

Corespondenţa referitoare la aceleaşi chestiuni, era 
de mai mică importanţă. A şaptea zi, Betty sosi cu nişte 
coli indigo, ce cuprindeau alt soi de corespondenţă. 

Secretarul părea a fi hotărât să lichideze toată 
corespondenţa restantă cu comitetul său. Thomas se 


aruncă cu un zel deosebit asupra acestui material. Dar 


când avu dinainte fotografiile, făcu ochii mari, căci nu 
pricepea nimic din cele cuprinse în ele. Erau scrisori foarte 
scurte către fiecare conducător al comitetului, concepute 
în expresii voalate, şi singurul fapt ce reieşea lămurit, 
părea să fie că se plătiseră bani la vreo treizeci de 
persoane. 

Ce însemna această comedie?... Thomas şedea pe 
un scăunaş tapetat cu mătase, din budoarul Dorei Grun, şi 
se gândea. 

Doamna sta întinsă într-un chaise-longue, îmbrăcată 
într-un kimonou de mătase, şi se gândea dacă Betty va 
putea duce la capăt ce i se cerea. Thomas întrebă: 

— la ascultă! Ce afacere comică mai e şi asta! Tu 
trebuie să cunoşti legătura în această chestie. Comitetul 
plăteşte la vreo treizeci de oameni bani, şi comunică 
faptul, aceasta în expresii voalate membrilor săi. Ce să fie 
asta? 

— Prostule! - răspunse Daisy - Desigur că cei care 
au primit banii, au fost mituiţi! 

— Drace! - exclamă Thomas, se aplecă asupra 
hârtiilor, şi i se păru că se deschidea cerul. 

Betty urmă să lucreze, şi nici vorbă nu era să i se 
oprească activitatea. Ea strânsese deja o mică avere, pe 


care o depusese la o bancă, şi acum începu să devină 
zgârcită. 

După ce urmări cu îndârjire corespondenţa timp de 
paisprezece zile, Thomas o interpelă într-o seară pe Betty, 
în locuinţa lui Daisy: 

— la să-mi spui - zise el - nu ştii cumva dacă există 
pe la voi vreo listă a oamenilor cărora comitetul le-a dat 
parale? 

Betty stătu un moment pe gânduri. Era obişnuită să- 
şi scrie lucrările în mod cu totul mecanic, fără să se 
gândească la ceva în timpul lucrului; dar în cele din urmă 
îşi aduse aminte. 

— Da - zise ea - a fost chiar o sumă imensă: s-au 
distribuit un milion de dolari! la stai puţin! Cui naiba au dat 
banii ăştia? Da, îmi amintesc; erau nişte bani pentru 
persoane ale căror nume apar mereu prin gazete şi care 
ţin pretutindeni discursuri politice. Dar cum îi cheamă pe 
fiecare în parte, bineînţeles că n-am reţinut! 

— Nu face nimic - zise Thomas, privind-o pe fată 
drăgăstos; - numai lista dacă mi-ai da-o. 

— De! - zise Betty; - nu-i un lucru aşa de uşor! O 
ţine-ncuiată în biroul lui, şi dacă observă că lipseşte, 
atunci scandalul e gata! 


Thomas îi luă un interogatoriu lung asupra 
moravurilor şi obiceiurilor secretarului, şi ca rezultat 
căzură de acord că trebuia să aştepte o conferinţă a 
tânărului cu şefii săi. Astfel de discuţii durau totdeauna 
mult, şi în timpul când ele aveau loc, Betty trebuia să 
rămână în odaie, ca să ia seama la telefon. 

Într-un asemenea moment, ea trebuia să pună mâna 
pe listă, luând-o din sertarul biroului, ce rămânea descuiat, 
şi s-o copieze la repezeală. 

Planul fu discutat în toate amănunţimile. Thomas 
află că lista celor care primiseră parale se afla în al doilea 
sertar de sus, în partea stângă a biroului, şi socotindu-se 
timpul necesar cu copiatul, ajunse la concluzia că planul 
trebuia să reuşească. 

Trei săptămâni de-a rândul, zi de zi, Thomas aşteptă 
în locuinţa Daisy Green clipa în care avea să pună mâna 
pe listă. El aşteptă în zadar trei săptămâni. Lucrurile 
ajunseră aşa de departe, încât chiar nervii solizi ai tinerei 
Betty începură să se tocească, şi declară că nu mai putea 
să îndure tensiunea. 

Dar iată că sosi şi ziua în care secretarul fu chemat 
în biroul şefilor săi, la conferinţă. Ziua veni, dar n-aduse 


succesul! Tânărul, mai înainte de a-şi părăsi biroul, 


încuiase toate sertarele. Tocmai în timpul din urmă 
sosiseră o grămadă de scrisori, ce fuseseră, toate, încuiate 
îndată. Desigur că printre ele se aflau hârtii importante! 

Thomas era gata să explodeze dar se linişti repede, 
gândindu-se că nu-i putea folosi la nimic să facă acum pe 
sălbaticul. 

De asemenea n-ar fi avut niciun rost să plece la New 
York, ca să se sfătuiască cu Osaki. Aci trebuia să acţioneze 
singur. 

Avea un vechi şi bun principiu, care, în profesiunea 
lui, merita toată atenţia. Unui agent cu adevărat mare nu-i 
este îngăduit decât în cazul extrem să întreprindă personal 
acţiuni, ce i-ar destăinui în mod neîndoios vinovăția, dac-ar 
fi prins. 

Aşadar, când există posibilitatea să fie prins, e mai 
bine să lucreze cu mâna altuia. Aci însă era vorba de 
spargerea unui birou, fapt pe care nu trebuia să-l 
întreprindă personal. 

Dimineaţa aranjă astfel lucrurile ca să se întâlnească 
cu Betty, înainte de sosirea ei la serviciu, şi stabili pentru 
seara aceea, o întrevedere între ea, prietena ei şi dânsul, 
care voia să pună acum totul pe o carte! În biroul salonului 


Dorei Grün, Thomas îşi azvârli momeala. El promise lui 


Betty şi amicului ei 50.000 de dolari, dacă făceau a doua zi 
ce le va arăta el. 

Secretarul venea întotdeauna la biroul lui cu un ceas 
mai târziu decât secretara. Tânărul trebu ia să vină cu 
zece minute după sosirea dactilografei şi să-ntrebe de 
secretar. Atunci secretara trebuia să apară pe sală şi, dacă 
era nevoie, să joace un fel de comedie. 

Ea trebuia să declare cu voce tare, că secretarul 
aştepta de mult sosirea tânărului şi că voia să-i telefoneze 
imediat acasă, ca să se grăbească. Apoi avea să-l 
poftească pe tânăr în odaie, arătându-i sertarul cu pricina, 
pe care el trebuia să-l spargă, luând toate hârtiile ce se 
aflau acolo, şi vârându-le în servieta pe care trebuia s-o 
aibă cu el. Thomas trebuia să ia în primire hârtiile, şi să-i 
înmâneze, în schimb, 50.000 de dolari. 

Bineînţeles că, după puţină vreme, dactilografa avea 
să părăsească biroul şi, întâlnindu-se peste câteva minute 
cu iubitul ei, să fugă împreună. În statele Sudului, când doi 
oameni se iubesc, pot duce acolo o viaţă plăcută, fără 
teamă de a fi arestaţi, când posedă 50.000 de dolari. 

Thomas observă, îndată ce-şi expuse planul, că 
tânărul era gata să-şi dea concursul ca să câştige cei 
50.000 de dolari. Dar agentul află, cu această ocazie, că 


Betty avea mai mult spirit practic decât prietenul ei. Fata 
declară, cu toată francheţea, că ea condiţiona executarea 
proiectului de un avans de 25.000 de dolari. Căci trebuia 
să conteze şi pe posibilitatea ca iubitul ei să fie arestat, 
risc pe care nu înţelegea să-l suporte decât în schimbul a 
25.000 de dolari. 

Thomas se opuse la început, dar Betty rămase 
neclintită, ba chiar stărui ca suma să fie exact cea arătată 
de ea, iar Thomas suspină şi completă un cec asupra unei 
bănci din Washington pentru suma de 25.000 de dolari. 

Apoi aduse un săculeţ de piele în care se găseau 
unelte pentru spargere, făcute din oţelul cel mai tare. 
lubitul Betty fu iniţiat în manipularea instrumentelor, după 
care apoi se despărţiră. Thomas plecă la hotel, având 
înainte-i o noapte de nesomn, iar în Urmă o convorbire ce 
nu fusese lipsită de primejdie. Betty, şi iubitul ei mai 
intrară într-un bar, şezură într-un colţ retras şi discutară în 
şoaptă ce aveau de făcut în ziua următoare. 

Locul în care Thomas trebuia s-aştepte predarea 
servietei fusese bine precizat. Agentul se duse, cu o 
jumătate de ceas mai înainte, la locul convenit, ca să 
aştepte servieta. După ce trecu un Sfert de ceas peste ora 
hotărâtă, el se nelinişti; când trecu o jumătate de oră, eră 


aproape disperat, iar peste un ceas, când secretarul 
trebuia să fie de mult la birou, el trase o-njurătură 
groaznică şi seduse la salonul Dorei Grun. 

O găsi ocupată cu nişte lenjerie de mătase şi-i făcu 
semn din ochi să vină în birou. Când află că nimeni nu 
fusese pe acolo, el aproape că îşi pierdu firea şi, pentru o 
clipă, nu ştiu ce trebuia să facă. Apoi se repezi până la 
Oficiul marinei şi făcu cercuri largi şi mici în jurul acestei 
instituţii, dar nu putu să dea de urma complicilor săi. 

Deodată fu cuprins de o bănuială grozavă. Luă în 
grabă un automobil şi se duse la banca lui. Bănuiala lui luă 
forme palpabile: cecul de 25.000 de dolari fusese 
prezentat de dimineaţă, la cinci minute după deschiderea 
casei, şi se plătise. Se întoarse în fugă-la salonul Dorei 
Grun, pe care o sili să se-mbrace, şi o duse până în faţa 
casei în care locuia Betty; aci avea să se intereseze de 
soarta ei. Dora cobori treptele cu informaţia dată de mama 
fetei. Aceasta căpătase concediu, şi plecase în călătorie 
pentru patrusprezece zile, cu o destinaţie necunoscută. 

Thomas era sigur că cei doi complici o şterseseră, 
fără să-şi îndeplinească misiunea lor primejdioasă! EI 
socoti că, cu banii pe care îi încasase până acum, Betty 


avea destul ca să-şi poată aranja viitorul. Şi se blestemă 


pe sine şi lumea întreagă. 

Acum era în situaţia disperată de-a trebui să 
raporteze lui Osaki ce se întâmplase. lar asta echivala 
pentru el cu o sinucidere! În plus era sigur că cei doi aveau 
să-i denunțe, atât pe el, cât şi pe şeful său Osaki! 

Când Thomas îşi perindă prin minte toate aceste 
împrejurări, îl trecură toate sudorile spaimei şi luă o 
hotărâre disperată. 

Porni drept spre Oficiul marinei. Era după-amiază; 
Voia să capete siguranţa dacă Betty fugise într-adevăr, 
sau ce se întâmplase pe acolo? O idee îi trecu prin minte 
ca un fulger. Voia să-ntrebe de Betty şi să declare că era 
trimis de familia mamei sale, ca să-i comunice că mama ei 
avusese un accident mortal! 

Voia deci să facă o anchetă chiar în cuşca leului... 

Pe când se afla pe sală, îl văzu pe secretar trecând 
pe dinaintea lui cu câteva hârtii în mână, şi intrând într-o 
altă odăiţă. 

Fără să mai stea mult pe gânduri, şi urmându-şi 
inspiraţia instinctivă, intră repede în biroul secretarului. El 
se văzu singur în odaie. Dintr-o săritură, fu la birou, găsi 
sertarul în care se aflau, după descripţia lui Betty, hârtiile 


cele importante, şi-şi vâri mâna în geantă. Scoase un 


instrument complicat din oţel pentru spargeri, desfăcu o 
lamă, şi-i puse vârful ascuţit în broasca sertarului, pe care- 
| trase afară fără greutate. Apucă apoi dintr-odată vraful 
de hârtii din sertar şi-l vâri în servietă, când fu izbit de un 
zgomot. În faţa uşii se auziră, nişte voci. El se lăsă pe 
covor şi cu paşi de pisică ajunse la uşă. Îşi lipi urechea la 
gaura cheii, dar ce auzi, îl lovi drept în inimă. Vocile 
şuşuiau chiar în faţa uşii, ziceau că „mai trebuiau să 
aştepte până ce va ieşi afară”. 

Atunci înţelese că teama, de a nu fi trădat de Betty, 
se adeverise! Desigur că fusese văzut intrând, şi desigur, 
jocul lui fusese descoperit! 

Dar poate mai era vreo şansă de scăpare! Poate era 
vina nervilor supraîncordaţi! Tot aplecat, şi cu urechea la 
uşă, era ferm hotărât să-ncerce să scape. Se duse din nou 
la birou. 

Luă de pe masa secretarei un plic mare, scrise în 
grabă adresa lui Osaki, pe care n-o cunoştea nici Daisy, 
aşa că Betty n-o putuse trăda, puse în el hârtiile, îl lipi şi 
aşeză apoi scrisoarea în vraful cel mare de Corespondenţă, 
ce se afla, pe masa secretarei, gata să fie expediată. Apoi 
se reîntoarse la uşă, cu revolverul în buzunarul hainei, şi o 
deschise repede. Patru oameni se aflau în sală, şi două 


revolvere fură îndreptate asupra lui. 

Atunci răsună primul foc slobozit de Thomas. Astfel 
rupse mâna unuia dintre paznici şi, dintr-o săritură, 
străbătu printre Adversarii surprinşi. Când ajunse la Scară, 
un glonţ de revolver îl lovi în spate, Căzu peste cap, pe 
trepte, şi arma i se descărcă în cădere. Când adversarii se 
aplecară asupra lui, Thomas era mort! 

Îi scotociră buzunarele, dar nu găsiră nimic! Aşadar 
nu furase nicio hârtie, sau cel puţin nu le avea asupra lui! 
Atunci pătrunseră în camera secretarului. Se găsi sertarul 
spart, şi un funcţionar superior blestemă, declarând că era 
foarte logic: 

Individul legase actele cu o sfoară şi le dăduse 
drumul pe fereastră, iar un complice de-al lui le luase 
desigur în primire. 

Pe când hârtiile şi complicii erau căutaţi cu 
înfrigurare de poliţie” corespondenţa ce trebuia expediată 
fu scoasă din camera secretarului şi trimisă la poştă. 

Se întâmplase aşa după cum prevăzuse Thomas. 

Betty fugise dis-de-dimineaţă cu iubitul ei, şi ca să 
se asigure în vederea oricărei eventualităţi, comunicase 
Oficiului marinei, printr-o scrisoare pusă încă în noaptea 


aceea la cutie, că un individ, cu prenumele de Thomas, 


încercase să-i convingă, pe ea şi pe iubitul ei, să spargă 
biroul secretarului şi să fure nişte acte. Dar bineînţeles, ea 
era o fată cinstită, care nu se putea preta la aşa ceva, şi 
denunța, prin urmare, toată afacerea. Dar cum se temea, 
plecase în călătorie. De altfel, mai era amestecată în 
această afacere şi o anume Dora Grun, proprietara unui 
salon de mode. Ea însă Betty, n-avusese nicio ştiinţă şi 
socotea că nu se va întreprinde nicio urmărire împotriva 
ei, care denunța afacerea cu toată sinceritatea. 

Această scrisoare sosise de dimineaţă la Oficiul 
marinei. 

Provocase oarecare senzaţie. Secretarul fu chemat 
telefonic. 

Nu lăsă decât corespondenţa comitetului împotriva 
muncitorilor japonezi, în al doilea sertar din stânga, 
acestora neacordându-li-se prea mare importanţă. Camera 
însăşi fu păzită în mod discret de detectivi, oamenii cărora 
Thomas le căzuse în cursă. 

Daisy Green fu ridicată de la magazinul ei, tocmai în 
clipa când se pregătea să tragă obloanele. Era revoltată, 
tuna şi fulgera. Dar funcţionarii poliţieneşti nu se prea 
lăsară impresionați. O conduseră la poliţie, unde fu pusă 


mai întâi într-o celulă individuală. Apoi se sfătuiră, căci nu 


ştiau singuri ce să facă cu această femeie, nici ce vină 
avea în definitiv. În buzunarele lui Thomas nu se găsi 
decât o notă de hotel achitată, iar în odaia lui nu se 
descoperi nicio bucăţică de hârtie, din care să se poată 
trage vreo concluzie asupra întregii afaceri. 

Situaţia, din punct de vedere criminalist, se prezenta 
deci astfel. Se primise o scrisoare a dactilografei Betty; ea 
însă, o ştersese peste ţări şi mări. Se ştia că un bărbat cu 
numele de Thomas era instigatorul unei acţiuni, pe care 
apoi o săvârşise chiar el însuşi. Omul acesta murise, deci 
nu mai putea să vorbească. Se mai ştia apoi că Dora Grun 
avea o legătură cu această afacere, dar nici prin minte nu 
le putea trece, care erau amănuntele chestiunii. 

Se făcu o percheziţie la magazin şi la locuinţa lui 
Daisy, dar nu se găsi nicio urmă. 

Nu mai rămânea deci altă soluţie decât să o supună 
pe Dora Grun unui interogatoriu, de gradul întâi, al doilea 
şi al treilea. 

Dora Grün tăcu însă. Orice încercare a poliţiei se lovi 
de un mutism absolut, care nu se dezise nici când poliţia, 
care expediase pretutindeni amprentele ei digitale, primi 
raportul că mai suferise o condamnare pentru furt, într-un 


magazin, sub numele de Daisy Green. Ea tăcu cu 


încăpățânare, şi aceasta spre ghinionul ei, căci nu-şi da 
seama cât era de avantajoasă situaţia ei. Din cauza tăcerii, 
poliţiei nu-i fu cu putinţă să dea de rostul afacerii, şi 
gazetele nu aflară nimic din cele petrecute la Oficiul 
marinei. 

În timpul acesta, se întâmplă următoarele. Osaki 
trimise, a doua zi după moartea agentului său să i se 
aducă poşta, şi când o avu în mână, el găsi, printre altele, 
un plic mare, cenuşiu, care purta pe faţă şi pe dos antetul 
Oficiului marinei. 

Când îl deschise cu băgare de seamă, ieşiră la iveală 
o grămadă de hârtii. Erau nişte scrisori şi documente, pe 
care le dorea de atâta vreme şi care îi dezvăluiau până şi 
cele mai intime resorturi ale comitetului anti-japonez. Doar 
un lucru nu-l putea înţelege: în ce mod plicul acesta 
ajunsese să poarte antetul oficial? 

Acum rămase să aştepte apelul telefonic al 
agentului său Thomas. Apelul nu sosi, iar el însuşi nu 
putea să cheme Washingtonul, întrucât nu stabiliseră 
niciun număr. Puse mâna pe gazete, şi nici din acestea nu 
află nimic. Cu hârtiile primite nu ştiu deocamdată ce să 
facă, neştiind cine i le trimisese, şi temându-se că ar putea 


fi niscaiva falsificări ale vreunui agent provocator. Situaţia 


dăinui astfel misterioasă şi primejdioasă. 
Dar Osaki îşi păstră tot calmul şi rămase la postul 


Bineînţeles că trimise pe toţi agenţii de care 
dispunea la Washington, ca să stabilească ce se 
întâmplase? 

Agenti aflară imediat că Dora Grün fusese arestată. 
Faptul fusese observat de un manechin, care-o ajutase la 
închiderea magazinului, şi tot manechinul acesta ştia că 
magazinul fusese percheziţionat de sus până jos de poliţie. 
Acesta îngăduise ca magazinul să continue a lucra şi cea 
mai  vârstnică dintre  vânzătoare conduce acum 
întreprinderea, ca să asigure” salariile personalului”. 

Când agenţii mai aflară la hotelul unde locuise 
Thomas, că şi odaia colegului lor fusese percheziţionată, 
făcură stânga-mprejur şi plecară la New York. Era clar că 
se făcuse vreo prostie, în urma căreia Thomas şi Daisy 
fuseseră arestați. Nu aflară nimic despre moartea 
camaradului lor, iar Thomas raportase despre Betty şi 
logodnicul ei nişte amănunte aşa de vagi că nu cunoşteau 
nici măcar numele fetei. 

Când se întoarseră cu aceste ştiri la New York, Osaki 


înţelese că momentul era grav. Îşi zise că probabil Thomas 


izbutise în clipa din urmă să-i trimită scrisorile şi 
documentele primite, şi se hotărî să se folosească de ele. 
Ştia prea bine că risca să fie arestat în orice moment, şi cu 
toate rugăminţile agenţilor săi, rămase în locuinţa lui. Aici 
se adresase întotdeauna apelul telefonic al agentului 
Thomas, şi el îşi zise „dacă omul scapă, trebuie să-i dau 
putinţa să mă găsească, ca să aflu ce s-a întâmplat şi să-l 
ajut”. 

El luă asupra lui o sumă mare de bani şi trimise 
departe pe ceilalţi agenţi, ca să nu-i pună în primejdie. 

Într-o seară cercetă în linişte materialul primit. Totul 
era important şi interesant, dar lucrul cel mai însemnat 
prin consecinţele sale era aflarea listeide” politicienii, 
cunoscuţi ale Statelor Unite şi ai Statelor de la Sud, din 
care reieşea că li se plătiseră sume mari de bani. Din 
scrisori complimentare se putea constata, fără urmă de 
îndoială, că era vorba de sume plătite spre a corupe pe 
aceşti oameni în sensul vederilor comitetului pentru 
depărtarea muncitorilor japonezi. 

— Şi-n America legile sunt făcute tot de politicieni! 

Osaki se gândi că n-avea mult timp de pierdut. Se 
aşeză la birou şi scrise fiecăruia din aceşti oameni câte o 


scrisoare! 


Aceste scrisori erau anonime şi prin ele li se 
comunica că o anumită persoană descoperise că erau 
nişte ticăloşi coruptibili; în plicuri puse şi copia scrisorilor 
pe care le Primise de la comitet, în legătură cu afacerea de 
mituire, şi o copie a întregii corespondențe fu adresată de 
Osaki către Casa Albă. 

Când japonezul termină, se iveau zorile. Puse toate 
scrisorile în buzunar şi părăsi casa. Când fu în stradă, îi ieşi 
înainte agentul lui cel mai vechi. Acesta-l luă de braţ şi-l 
sili să se urce într-un automobil. 

— Căpitane - îi zise el - trebuie să luăm primul 
vapor! Am auzit că azi se petrece ceva pe la poliţie! Eu n- 
am plecat, după cum mi-ai ordonat, fiindcă dacă d-ta 
înţelegi să-ţi rişti pielea, apoi a mea nu e mai scumpă! 
Acum însă, trebuie s-o ştergem degrabă! Ştii că lucrez de 
două luni la o gazetă, şi acum un ceas a sosit primul 
nostru reporter; se agita ca un maimuţoi şi ne-a spus că-i 
trebuia mai multe coloane din pagina întâia căci trebuia să 
se producă arestarea unui mare cuib de spioni! Dumnezeu 
să-l binecuvânteze pe idiotul de detectiv, care s-a apucat 
să-i spună această poveste iubitului meu coleg! Cum nu 
poate fi vorba, decât de afacerea noastră, tocmai veneam 
să te iau. N-aş prea vrea să văd numele d-tale şi pe al 


meu, tipărite cu litere groase. 

Osaki bătu în geamul automobilului. Şoferul întoarse 
şi porni înapoi, spre locuinţa lui. El îl lăsă să-l aştepte; apoi 
cobori treptele împreună cu o bătrână japoneză şi porniră 
spre port. Se mai opriră la un oficiu poştal şi apoi la un 
magazin, de unde se putea cumpăra cele necesare 
călătoriei. 

Când vaporul, pe care cei trei pasageri obţinură 
locuri în ultimul moment, ieşi din apele de sub jurisdicţia 
americană, Osaki urcă pe punte, şi se uită înapoi, peste 
mare: coasta Americii nu mai era de recunoscut. 

În ţara pe care o lăsaseră în urmă, acum exploda 
bomba! 

Acţiunea contra muncitorilor japonezi nu mai putea 
fi înscenată. Chiar în America e foarte prost pentru 
politicieni, când se dă în vileag că au fost mituiţi ca să 
voteze vreo anumită lege. Afară de asta, hârtiile originale 
erau în mâna duşmanului, care se putea folosi de ele într-o 
şedinţă a Ligii Naţiunilor, dacă ar mai fi vorba ca să se 
pună în practică aceste legiuiri. 

x 
Daisy Green se muiase în a cincea zi de detenţiune. 


Ea mărturisi totul, după ce i se arătase mai întâi scrisoarea 


lui Betty, după ce i se prezentase lucrurile ce aparținuseră 
lui Thomas, şi după ce i se mai spuse şi minciuna că şi 
Betty fusese arestată şi mărturisise totul. Ea destăinui cu 
volubilitate tot ce se petrecuse şi îl trădă şi pe căpitanul 
Osaki. Japonezul fugise, agentul Thomas era mort, iar 
Betty şi prietenul ei o şterseseră şi nimeni nu mai putea 
pune mâna pe ei! 

În urma propriilor ei mărturisiri, fu condamnată la 
doi ani închisoare. Nu-şi trădă activitatea de la San-Diego, 
căci altminteri i-ar fi mers mult mai rău! 

Dar şi aşa îi merse destul de prost, căci poliţia găsi 
la locuinţa ei livretul de economii de la bancă, îi confiscă 
tot ce poseda şi-i desfiinţă apoi şi magazinul. 

Când părăsi, la începutul acestui an, închisoarea, era 
îmbrăcată cu aceleaşi veşminte ca şi la intrarea în 
temniţă. Numai că acestea nu mai erau noi şi elegante, ci 
mototolite şi în dezordine. Părăsi închisoarea fără niciun 
ban. Străbătu agale drumul de la închisoare până la o casă 
deocheată din port. Se opri adesea în loc, în speranţa 
nebună că vreunul din oamenii lui Osaki o va lua de braţ, 
ca s-o urce în vreun automobil. Nu renunţă la această 
speranţă decât în clipa în care poarta casei de perdiţie din 


port se închise în urma ei! 


IX 
ARME INDIENE 


În momentul când a fost scrisă această carte, lupta 
era încinsă între cârmuirea engleză şi indieni. 

Totul a început la 5 Aprilie 1929, într-o zi când o 
bombă fu aruncată în sala de şedinţe a Parlamentului 
indian din Delhi. Bomba n-a explodat, nimeni n-a fost rănit, 
şi actul de protest al indienilor dăduse greş; nu s-au ridicat 
flăcări, spre a preface totul în foc şi sânge! 

Bomba fusese aruncată, fiindcă o zi mai înainte Sir 
George Simon îşi încheiase marea-i cuvântare asupra 
lucrărilor comisiei guvernului englez, condusă de el, pentru 
studiul chestiunii regimului indian, în aşa fel, încât 
naţionaliştilor indieni le rămăsese puţine speranţe pentru 
împlinirea dorințelor lor. Aceste dorinţe tindeau ca Anglia 
să acorde Indiei regimul unui dominion englez, în care 
indienii să se bucure de o libertate relativă. 

Încă de la sosirea lui Sir George Simon împreună cu 
comisia lui în India, se născură incidente. Şefii naționaliști 
indieni sabotară, sub conducerea lui Pandit Montilal Nehru, 


lucrările comisiei, şi-n curând izbucniră în diferite regiuni 


ale ţării tulburări sângeroase. Numai o parte a 
mahomedanilor indieni dădu concurs comisiei, punându-se 
într-o opoziţie pronunţată faţă de naţionaliştii indieni, şi 
prin întreaga lor atitudine erau filoenglezi declaraţi. 

Dar acest sprijin dat de mahomedani trăgea prea 
puţin în cumpănă faţă de marele ajutor pe care comisia îl 
primi de la prinții indieni. Aceşti prinți nu erau împinşi de 
partea Angliei de niscaiva motive morale, ci doar 
recunoaşterea că, fără protecţia Angliei, flacăra incendiului 
ar cuprinde în curând stâlpii palatelor lor. 

Bomba, pe care şefii naţionalişti indieni au aruncat-o 
ca protest împotriva discursului lui Sir George Simon, n-a 
explodat. Comisia îşi încheiase lucrările în India, şi era 
sigur că avea să dea un raport guvernului din Londra şi să 
facă propuneri, ce nu mulţumeau câtuşi de puţin dorinţele 
naţionaliştilor indieni şi care, în niciun caz, n-aveau să 
îmbunătăţească starea masei indiene. 

x 

Maharajahul din Oodeypore e unul din cei mai 
puternici prinți ai Indiei, un om bătrân, un partizan ortodox 
al religiei sale, un mare prinţ. El domneşte în capitala cu 
acelaşi nume a întinsei sale ţări, într-un palat, din care 


privirea lui se poate întinde peste un mare lac, creat 


artificial. Sute de femei trăiesc după zidurile haremului 
său, care formează un mic oraş. 

Se văd cele mai minunate clădiri, destinate cultului 
religiei şi cinstirea maharajahului. Pe străzile din cetatea 
palatului trec elefanții sfinţi, purtând în spinare nobili, la a 
căror cingătoare străluceşte sabia lată şi încovoiată, 
închinată prinţului lor. La serbări, la reprezentații, poporul 
cască gura în preajma palatului, ai cărui pereţi şi ziduri 
inspiră un respect adânc ochilor indienilor. 

O nenorocire îl lovise pe  maharajahul din 
Oodeypore, prinţul cel puternic. Fiul său, major şi purtând 
titlul de moştenitor al tronului, era schilodit! Picioarele-i 
sunt pocite, faţa e o strâmbătură. 

Moştenitorul tronului are două soţii şi doi copii, 
educați de o europeană. Casa în care locuieşte această 
englezoaică, Miss Edith Sholiwer, situată în afară de 
teritoriul palatului, e paşnică şi liniştită. 

Cu excepţia educatoarei, nimeni nu se îngrijeşte de 
cei doi copii, care se dezvoltă aici, care trebuie să-nveţe 
engleza, şi a căror inteligenţă trebuie să se îmbogăţească 
cu toate cunoştinţele pe care o guvernantă din apus le 
poate împărtăşi. 

Cât e de depărtată această căsuţă de palat, câte 


ziduri se interpun între englezoaică şi  locuitoarele 
palatului! Totuşi asta nu opreşte ca multe ştiri din cetatea 
palatului s-ajungă până la Urechile guvernantei. E rolul 
servitorilor de a duce numeroasele bilete şi scrisori, şi de a 
îndeplini fel de fel de însărcinări, căci la curtea din 
Oodeypore, ale cărei case adăpostesc sute de femei se ţes 
multe intrigi! 

Într-o seară, pe când cei doi copii dormeau, o 
motocicletă puternică opreşte în faţa verandei căsuţei. Un 
englez, un tânăr în costum alb de tropice, sprijină o roată 
de scara verandei, stinge farul şi-şi salută, cu mănuşa-i de 
motociclist,  compatrioata, care se apleacă peste 
balustradă. El obişnuieşte să treacă o dată pe săptămână. 
E un ofiţer englez al armatei de ocupaţie, un agent de 
informaţii, prin intermediul căruia Miss Edith Sholiwer a 
ajuns la curtea din Oodeypore. Ca să preîntâmpine orice 
bănuială, cei doi şi-au zis din capul locului văr şi verişoară, 
şi obiceiul e ca rudele să se viziteze mai des, când trăiesc 
laolaltă în aceeaşi ţară străină. 

Miss Edith Sholiwer era la postul ei. Ea-şi da raportul, 
mai ales că-n seara aceea tocmai avea de povestit o 
întâmplare, ce-o impresionase prin tragicul ei. Acum 


câteva zile, moştenitorul tronului din Oodeypore îşi luase o 


a treia nevastă. Ea era dintr-o familie egală ca rang, prin 
naştere, fiind fiica unui prinţ însemnat, şi Edith Sholiwer o 
văzuse la intrarea în palat. Era o fată foarte tânără, de 
statură frumoasă şi cu o faţă nobilă; o fiinţă delicată care 
acuma intra în haremul moştenitorului tronului, poreclit de 
englezi Baby. 

Edith Sholiwer primise informaţii exacte despre cele 
petrecute. 

Tânăra soţie îşi văzuse bărbatul, pentru întâia oară, 
când cununia se săvârşise deja, în haremul din Oodeypore. 
Moştenitorul tronului venise şchiopătând în odaia ei, şi 
când ea-l văzu, scoase un țipăt. Bineînţeles că nimeni n-ar 
putea spune cum s-au desfăşurat lucrurile; sentinelele 
palatului nu se adunară decât atunci când o femeie, urcată 
pe parapetul casei, se căţărase pe creasta zidului, strigând 
în noapte. Luna cădea pe veşmântul ei alb, şi sentinelele 
stăteau jos, privind speriate şi îngrozite, fără să ştie ce să 
facă. Strigătul femeii, al cărei accent era disperat, fu 
întrerupt de urletul unui glas de bărbat; apoi se făcu o 
clipă tăcere. După o ieşitură de zid, o umbră se căţără 
peste pervaz. Deodată se iviră pe zidul palatului două 
chipuri luminate de lună, şi mai înainte ca strigătul femeii 


să se fi stins de tot, ea fu înşfăcată ca un pachet şi trasă în 


interiorul palatului, printr-o scobitură a zidului. 

Urmarea tragediei a rămas necunoscută tuturor 
spionilor casei. Ea s-a consumat în noaptea, adâncă! 
Locuitoarele haremului din Oodeypore avură de lucru spre 
a împiedica pe cea mai tânără tovarăşă a lor de soartă să- 
şi împlânte un pumnal în inimă! Tovarăşele de soartă ale 
tinerei fiinţe unseră cu alifii vânătăile ce-i acopereau 
pielea, şi-i bandajară rănile. Ultima intervenţie, în soarta 
acestei fete, o făcură tăind la timp o frânghie menită să 
pună mai repede capăt vieţii acestei copile. 

Informaţiile pe care Edith Sholiwer le primise, arătau 
că tânăra femeie refuza şi acuma să mănânce şi să bea, şi 
zăcea pe patul ei. 

Englezului, căruia Edith Sholiwer îi istorisi aceste 
fapte, i se urcă sângele în obraz, şi-şi stinse ţigara în 
pahar. 

După o pauză lungă, el zise: 

— Şi altceva? 

— Se prea poate să-ţi povestesc în curând... Cineva 
pretinde că un lucru foarte important, ceva nemaiauzit s- 
ar fi petrecut de curând la Bombay. În cercurile studenţilor 
trebuie să se fi pus ceva la cale. Ştii calea pe care astfel de 
ştiri îmi parvin la ureche. Una din servitoarele mele are un 


fiu, care exercită la Bombay profesia de picolo. În slujba 
lui, el vine în contact cu tineri, care sunt şefi ai 
naţionaliştilor indieni. Trimit adeseori pe această femeie la 
Bombay. Faţă de ea am pretextul unei scrisori importante, 
pe care trebuie s-o ducă. De fapt, sunt câteva rânduri 
nevinovate, adresate unei prietene. În modul acesta obţin 
ca ea să-şi vadă băiatul, pe care-l idolatrizează, într-atât, 
încât îi păstrează toate cuvintele în memorie. Apoi, când 
îmi dă raportul, ştie orice cuvânt pe care el i i-a spus, şi e 
fericită să mi le reproducă. 

Englezul îşi aprinse o nouă ţigară şi apoi zise: 

— Chestiunea mă interesează. Cum ai făcut ca 
femeia să capete atâta încredere în dumneata? 

— N-a fost greu! Sunt încredinţată că sunt singura 
fiinţă pe lume care s-a purtat bine cu ea în viaţa ei. 

— Da - zise ofiţerul, aşa trebuie să fie, De altfel, îţi 
pot destăinui că bomba a fost aruncată încă de ieri! 

— Unde? 

— În parlamentul din Delhi... Dar n-a explodat şi n-a 
produs nicio pagubă! 

— Dac-ar fi explodat, aş fi avut veşnic remuşcări! Ar 
fi trebuit să te chem pân-aci, dar m-am zis că numai 


cuvântul „bombă” nu era destul, ca să întreprinzi ceva. Şi 


mai mult nu putusem să aflu. 

Cei doi vorbitori mai şezură pe terasă, la lumina unei 
lămpi tremurătoare, până la miezul nopţii. Era tăcere şi nu 
se auzea nicio şoaptă. Când ofiţerul îşi aprinse farul 
motocicletei şi încălecă, se întâmplă ceva. Un strigăt 
prelung şi dureros sfâşie tăcerea nopţii. Ofiţerul se uită 
îndărăt. 

În spatele lui, cu contururi întunecate, pe care nicio 
lumină nu le preciza, se ridicau zidurile palatului. În odăile 
cele mai de sus, o femeie striga, desigur. Ofiţerul puse 
maşina în mişcare. Miss Sholiwer se afla lângă el. Privindu- 
| în faţă, văzu că-şi muşcase buzele. Mai-nainte de a porni, 
el zise: 

— Nu e drept că se interzice unui locotenent al 
Majestății Sale să tragă un glonţ în burta acestui animal! 

x 

Servitoarea se întoarse din lunga ei călătorie şi îi 
comunică lui Miss Edith Sholiwer, strălucind de bucurie, că 
băiatul ei trăia şi era fericit! Ea povesti multă vreme, până 
ce ajunse să reproducă spusele băiatului, despre viaţa lui 
la oraş. 

Când ajunse aci, deschise deodată nişte ochi speriaţi 


şi murmură fără vreun motiv: 


— Ţie, stăpână, n-are să ţi se întâmple nimic! 

Edith Sholiwer îşi concentra deodată toţi nervii 
asupra acestei chestiuni. 

Explozia de sensibilitate a femeii însemna, desigur, 
prevestirea vreunui eveniment ameninţător. Ea rămase 
tăcută, nu zise nimic, şi aştepta ca femeia să urmeze. 

Dar aceasta spuse numai o singură frază: 

— Bomba va distruge vaporul, când oamenii cei răi 
se vor duce la casele lor! Ţie, stăpână, nu ţi se va întâmpla 
niciun rău; tu eşti la noi! 

„Bomba” era, fără discuţie, bomba ce fusese 
aruncată în Parlament. Ori poate că nu era aşa! De ce 
vapor era vorba? 

Era oare ameninţarea unui al doilea atentat? 

Discuţia între cele două femei avusese loc într-o 
seară. 

Era în timpul când educatoarea trebuia să se ocupe 
de cei doi copii încredinţaţi ei, care şedeau tăcuţi şi 
adânciţi asupra caietelor de socoteli. 

Ea-i duse la odihnă mai curând ca de obicei şi-şi zise 
că trebuiau să comunice mai departe cele aflate. N-avea 
voie să părăsească locuinţa, dar ştia că mai exista un 


mijloc, ca să cheme un soldat din postul militar englez, 


care cantona la Oodeypore. 

Acest mijloc fusese stabilit cu un an mai-nainte, 
când ea-şi luase funcţia în primire; dar acum se temea că 
semnul convenit, de care nu se folosise niciodată, fusese 
uitat de mult. Totuşi, trebuia să-ncerce! 

Se duse în punctul cel mai înalt al casei, aprinse 
două becuri, unul roşu şi unul alb şi pentru ca nimeni să nu 
capete vreo bănuială, se aşeză şi ea pe terasa unde 
ardeau becurile, şi-ncepu să citească o carte la lumina lor. 
Între foile cărţii se afla o scrisoare, pe care o scrisese 
dinainte, la repezeală; era redactată în stil telegrafic, către 
„Vărul” ei, cu rugămintea să vină negreşit în zorii zilei, din 
garnizoana lui, care nu era prea departe, spre a-i face o 
vizită. 

Becurile ardeau de vreo jumătate de oră, fără ca să 
survină ceva. Nu se vedea ţipenie de om în jurul casei. 
Servitorii dormeau în încăperile din dos, iar aleea ce trecea 
pe dinaintea casei se-ntindea pustie. Edith Sholiwer chiti 
plicul scrisorii aşa că toată scrisoarea formă acum un 
ghemotoc de hârtie; apoi continuă să răsfoiască prin carte. 

Ea respiră uşurată, când auzi în depărtare zgomotul 
unei motociclete. Se uită, prevăzătoare, peste balustrada 


verandei. 


Lumina unui far strălucea acum prin noapte, şi o 
motocicletă înainta pe alee, într-un tempo moderat. Spre 
nespusa ei bucurie, zări uniforma unui soldat. Maşina se 
opri dinaintea casei, sub verandă, şi bărbatul care o 
conducea, descălecă, trecu în lumina farului şi-şi făcu de 
lucru la motocicletă. Edith Sholiwer recunoscu uniforma 
unui sergent al armatei engleze. Ea ar fi dat mult, să poată 
alerga până jos, ca să vorbească cu compatriotul ei, dar se 
abţinu s-o facă, căci ştia prea bine că trebuia să evite orice 
bănuială. Aruncă bucăţica de hârtie de pe balustradă; 
aceasta căzu pe pământ, e drept că în întuneric, dar 
sergentul avea ochiul ager, şi se cam aşteptase la o 
asemenea întâmplare, aşa că zări hârtia pe jos. Împinse, 
motocicleta într-acolo, îşi făcu de lucru la pedalele maşinii, 
puse mâna pe hârtie, încălecă, porni apoi motorul şi se 
pierdu în noapte. 

Telegrama Edithei Sholiwer fu transmisă în aceeaşi 
noapte de telegraful cantonamentului militar. 

A doua zi, dis-de-dimineaţă, ofiţerul de informaţii 
sosi la guvernantă. El fu la început de părere că povestirea 
dezlânată a bătrânei avu ca subiect bomba deja aruncată, 
dar după o gândire scurtă, el îşi schimbă părerea. 
Cuvântul „vapor” îi dădu de gândit, şi când luă în 


consideraţie faptul că membrii comisiei Simon pluteau în 
momentul acela pe mare, şi când îşi mai zise că, în 
definitiv, furia naţionaliştilor indieni luase naştere tocmai 
din cauza modului cum această comisie înţelesese să-şi 
facă datoria, atunci el stabili că afacerea era atât de 
serioasă, încât trebuia s-o comunice imediat mai departe. 

După o lungă discuţie cu Edith Sholiwer, dânsul 
renunţă să o mai interogheze şi el pe bătrâna care 
adusese ştirea şi se aruncă pe motocicletă, pornind ca o 
furtună. Îşi notase mai întâi cu îngrijire numele băiatului 
femeii şi locul unde el îşi făcea serviciul. 

Serviciul englez de spionaj din India lucrează cu un 
personal numeros. Pân-acum câţiva ani, principala lui 
preocupare era vânătoarea de agitatori comunişti, dar 
lucrurile s-au schimbat între timp. 

Acum goana era dusă împotriva naţionaliştilor 
indieni; aceasta era prima grijă a englezilor, întrucât 
aceştia îi amenințau în gradul cel mai înalt în momentul de 
faţă. Cartierul general de la Bombay aproape îşi pierdu 
cumpătul, când îi sosiră comunicările de la Oodeypore, şi 
îndată căpătă încredințarea că nu putea fi vorba de nimic 
altceva, decât de un atentat plănuit pe vaporul cu care 


comisia Simon se întorcea spre casă. 


Telegrafia fără fir, intră în legătură cu vaporul, care 
tăia valurile în calea sa spre Londra. Aceste comunicări 
părură a nu-l prea impresiona pe căpitanul vasului. El 
răspunse pe aceeaşi cale că avea avantajul de a se afla pe 
puntea de comandă a unui vapor ce nu conţinea bombe. 

În Bombay, telegrama produse enervare, şi se 
telegrafie din nou că era vorba de o afacere serioasă, ce 
nu îngăduia să se glumească, fiind în chestiune viaţa unor 
funcţionari superiori ai guvernului, şi deci căpitanul să 
binevoiască să-şi percheziţioneze vasul. 

Din noul răspuns telegrafic al căpitanului, cei din 
Bombay aflară că vasul fusese cercetat peste tot, de sus 
până jos, şi că nu se putuse găsi nicio bombă. Căpitanul îşi 
mai îngădui gluma de a face şi el o întrebare, şi anume: să 
i se spună în care parte a vasului său trebuia să fie bomba, 
căci ar avea mare poftă s-o descopere, mai înainte de a 
exploda. 

Cum nu i se putea da această indicație, şi cum toată 
afacerea plutea în întuneric, telegramele încetară. 

În schimb, un agent al Serviciului de spionaj, 
împreună cu doi oameni, se transportară la Oodeypore. În 
puterea nopţi bătrâna fu ridicată de la locuinţa lui Miss 
Edith Sholiwer, fu aruncată într-un automobil şi pornită la 


Bombay. În dimineaţa următoare, un ofiţer englez aduse la 
curtea din Oodeypore ştirea că bătrâna trebuise să fie în 
siguranţă, deoarece sosiseră indicaţii că femeia prezenta 
semne de nebunie. Fusese recent la Bombay şi i se 
surprinsese o convorbire cu un tânăr, din care reieşea că 
viaţa copiilor daţi în îngrijirea lui Miss Sholiwer ar fi fost 
primejduită de prezenţa bătrânei. 

Ştirea şi motivarea arestării bătrânei nu prea fură 
luate în seamă la Oodeypore. Prea puţin le păsa chiar de 
copii, ca să se mai intereseze de soarta unei femei 
bătrâne, ce nu interesa pe nimeni. Dar Miss Sholiwer era 
foarte nemulțumită de modul cum se procedase. Avea 
remuşcări faţă de bătrână şi avu de luptat cu propria ei 
conştiinţă, ca să-şi regăsească liniştea. 

Nici cei de la Bombay nu erau mulţumiţi de mersul 
lucrurilor. Bătrâna nici nu deschise gura; nu spuse nimic 
din care să se poată deduce ce voise să-nţeleagă prin 
cuvintele rostite către Edith Sholiwer, şi nu le rămase 
altceva de făcut decât s-o trimită acasă. Când sosi la 
Oodeypore, ea-şi reluă serviciul, tăcută şi închisă, iar 
englezoaica şi bătrâna se fereau să se mai întâlnească... 

Dar iată că poliţia din Bombay operă o captură. Ea 


urmărise în ascuns activitatea fiului bătrânei, şi stabilise 


că el servea într-o casă deja cunoscută ca fiind locul de 
întâlnire al studenţilor indieni, care studiaseră în Europa. 
Poliţia făcu o razie în tăcere, dar cu mare desfăşurare de 
forţe. Spre a simplifica chestiunea, ea arestă, în noaptea 
când îşi desfăşură acţiunea, toate persoanele prezente. 
Astfel puse mâna pe servitor şi pe încă treizeci de 
persoane care, până una alta, fură băgaţi la închisoare, 
rămânând să se stabilească la urmă motivul detenţiunii. 

Apoi începu o percheziţie sistematică a casei. Nu se 
luară prizonierilor hainele, şi fiece bucăţică de hârtie fu 
cercetată; astfel avură ceva mai mult noroc: 

În buzunarul unuia din arestaţi se găsi o scrisoare 
adresată unui prieten din Calcutta, în care nu era vorba 
decât de chestiuni personale neînsemnate între trimiţător 
şi adresant, dar o singură frază îşi avea însemnătatea. În 
aceasta se spunea că se câştigaseră doi prieteni în 
favoarea acţiunii lor, şi anume Gampat Cinerajadhasa şi 
Purshotam Sen. Ei îşi luaseră o anumită sarcină, pentru 
cazul când prima încercare nu izbutea. Se mai găsi şi o a 
doua scrisoare, venită de la Delhi la Bombay. Şi această a 
doua scrisoare se ocupa aproape numai de chestiuni 
personale, dar cuprindea şi o frază, în care se spunea că, 


după neizbutirea primei încercări, speranţa le era în cei 


doi, Gampat Cinerajadhasa şi Purshotam Sen. 

Dacă poliţiei i-ar fi căzut în mână aceste două 
scrisori, fără să fi ştiut de vorbele rostite de bătrână, ea le- 
ar fi aruncat desigur, încolo, ca necuprinzând nimic 
interesant. Dar cum se puse să combine: „prima 
încercare” era fără îndoială bomba ce fusese aruncată în 
parlamentul de la Delhi, care într-adevăr nu reuşise; şi 
după toate aparențele, acum era vorba, în cele două 
scrisori, de un al doilea atentat, pe care trebuiau să-l 
înfăptuiască oamenii al căror nume era pomenit. 

Astfel se începu interogatoriul tuturor părtaşilor, dar 
nu se descoperi nimic. Toţi arestaţii fură puşi deci în 
libertate, punându-se însă pe urmele lor agenţi 
mahomedani, care să-i supravegheze, ca să poată găsi 
locul de adăpost al celor doi indieni, arătaţi în cele două 
scrisori. La început, afacerea dădu cu totul greş. Servitorul 
fu „cercetat îndeaproape” în toate chipurile îngăduite în 
India; ba se încearcă şi-un vicleşug. 

Se  spuseră numele găsite în corespondenţă, 
zicându-i că era de prisos să mai ascundă, de vreme ce 
povestise totul mamei sale. 

Deci, să nu mai piardă vremea şi să repete toată 
povestea pe care, bineînţeles, o cunoşteau deja. Se putu 


observa înmărmurirea ce-l cuprinse, când i se pomeni 
numele mamei sale şi al celor doi; dar mai mult nu putură 
scoate de la el. Fu deci pus şi el în libertate, punându-se şi 
pe urmele lui agenţi mahomedani, cărora însă el izbuti să 
li se sustragă chiar din prima noapte. 

Tocmai când disperaseră şi nu mai ştiau într-adevăr 
ce să facă, o ceată întreagă de agenţi mahomedani se 
înfăţişă pretinzând cu insistenţă o bună recompensă, 
întrucât aflaseră cine erau cei doi indieni, despre care 
vorbeau scrisorile. Li se acordă recompensa şi atunci 
aflară că era vorba de doi studenţi, care studiau încă de un 
an la Londra. Serviciul de spionaj controlă îndată aceste 
comunicări şi aflară că numele corespundeau exact, că cei 
doi erau studenţi la Londra, şi că se stabilise că, în timpul 
prezenţei lor la Bombay, avuseseră legături întinse cu 
naţionaliştii, cu care simpatizau. 

Acum începură să se dumirească. Naţionaliştii 
pregătiseră două atentate: primul era azvârlirea bombei în 
parlamentul din Delhi, iar, în caz de neizbândă, doi oameni 
aşteptau sosirea vaporului la Londra, ca să săvârşească un 
nou atentat, împotriva comisiei S'imon. Aceste două 
persoane erau desigur cei doi. Studenţi, Gampat 
Cinerajadhasa şi Purshotam Sen, şi afacerea nu se mai 


petrecea la Bombay, ci era de resortul domnilor de la 
Londra. 

Miss Edith Sholiwer trebui să cheme într-o zi un 
medic militar englez, ca să vadă ce avea unul din cei doi 
copii încredinţaţi îngrijirilor ei de către maharajah. Copilul 
zăcea bolnav în patul său. Medicul sosi după amiază şi 
stabili că totul se datora unei inflamații a amigdalelor; 
ordonă nişte prişniţe şi alte medicamente, şi stătu apoi de 
vorbă cu Edith Sholiwer. 

Englezoaica era foarte deprimată; avea o dorinţă 
irezistibilă să-şi părăsească postul, şi, afară de asta, mai 
avea şi o teamă serioasă. În săptămâna din urmă, venise 
de două ori la dânsa „vărul” ei, ca să discute modalitatea 
de a se pune din nou în contact cu cercurile naţionaliste, 
aşa ca să nu bată la ochi. 

Bineînţeles, că nu mai putea fi vorba să se mai 
folosească de bătrână, căci, după ce se aflase din gura ei 
planurile de atentat, izvorul acesta de informaţii secase. 
Edith Sholiwer mai era de părere că se compromisese faţă 
de acele cercuri, ca delatoare, că trebuia să i se îngăduie 
să plece cât mai curând. 

Cunoscutul ei trebuie să recunoască, în cele din 


urmă, dreptatea afirmărilor ei, şi ea aştepta acum ca 


tânărul englez să vină să-i spună că se putea îmbarca 
pentru patrie. Se va găsi desigur vreun motiv plauzibil, 
pentru ruperea contractului dintre ea şi prinţul indian. 

După ce doctorul plecă, Edith Sholiwer îşi chemă 
bătrâna slujitoare, ca s-o înlocuiască la căpătâiul copilului 
bolnav. 

Dar servitoarea nu se găsi nicăieri, şi atunci 
englezoaica observă că N-o văzuse de o zi. Era 
surprinzător şi ciudat, căci nu obişnuia să părăsească 
niciodată casa. Surprinzătoare şi ciudate mai erau multe 
lucruri, ce se întâmplaseră în zilele din urmă. 

Terenul din jurul căsuţei era de obicei pustiu în 
timpul nopţii, dar de ambele dăţi când ofiţerul de 
informaţii venise la ea în săptămâna trecută, trebuiseră să 
constate că erau înconjurați de oameni ce-i pândeau şi-i 
spionau. Ultima oară, ofiţerul, care avusese aceiaşi 
senzaţie, îşi îndreptase cu iuţeala fulgerului, lumina farului 
asupra împrejurimii şi surprinsese câteva forme, care se 
grăbiră să dispară după pomi şi prin tufişe. 

Deci nu mai încăpea îndoială că se exercita o 
supraveghere asupra casei. Şi se înţelege de la sine că o 
femeie poate să ducă o viaţă, ceva mai plăcută, decât să 


locuiască într-o casă mică, în interiorul Indiei, departe de 


oamenii albi şi având duşmani de moarte pe indigenii 
fanatici. Servitoarea nu era de găsit nicăieri, şi Edith 
Sholiwer trebui să stea noaptea de veghe în odaia copilului 
bolnav. Se simţea cuprinsă de o groază tainică. 

Când luna se ridică pe cer, un zgomot pătrunse prin 
noapte; era un murmur şi nişte glasuri agitate, ce vorbeau 
toate deodată. Chiar în imediata ei apropiere, lângă casă, 
se produse un sunet şi răsunară nişte voci. Edith Sholiwer 
luă un browning îmbrăcat în argint, ieşi în verandă şi 
lumină întunericul cu o lampă de buzunar. Jos, era sacagiul 
casei, care avea o discuţie aprinsă cu o servitoare. Edith 
Sholiwer întrebă, pe un ton sever, ce se întâmplase? 

Servitorul îi răspunse că se întâmplase o nenorocire: 
murise bătrâna servitoare. 

Edith Sholiwer simţi un junghi în regiunea inimii. 

Trimise servitoarea, o femeie încă tânără, în odaia 
copiilor şi ordonă sacagiului s-o conducă şi să-i arate ce se 
întâmplase. Peste întregul decor luna strălucea, luminând 
soldaţii indieni, santinela palatului şi funcţionarii care, 
aflaţi în bărci în mijlocul lacului, formau un grup. Pe mal, 
unde începea locul deschis, erau mai mulţi oameni, care 
priveau spre grupul acela. 


— Au găsit-o - murmură sacagiul, care sta pe o 


punte, lângă englezoaică. 

— Acum o scot afară din apă! 

Edith Sholiwer sta privind spre lac. Una din bărci se 
desprinse dintre celelalte şi se depărtă. Ea trecu la câţiva 
metri de podul pe care se afla miss Sholiwer, care văzu că 
târa după ea un cadavru de femeie, legat de un odgon. 
Faţa bătrânei servitoare strălucea deasupra apei, şi se 
putea deosebi lămurit că mâinile şi picioarele îi fuseseră 
legate. 

Miss Edith Sholiwer îşi adună tot curajul, şi se 
întoarse înapoi. Trecu podurile şi se înapoie printre temple, 
dar când fu la începutul aleii în care se afla căsuţa ei, se 
întoarse şi observă că sacagiul se pierduse în întuneric. Îşi 
luă inima în dinţi şi înaintă. Scoase browningul din buzunar 
şi-şi ţinea degetul pe trăgaci. Ajunse acasă fără niciun 
incident, dar nu putea să scape de impresia că, în drumul 
ei singuratic, fusese urmărită. 

Se gândi că bătrâna servitoare îşi găsise fără nicio 
îndoială moartea, dintr-o răzbunare. Lui Miss Sholiwer nu i 
se spusese că băiatului bătrânei i se comunicase că maică- 
sa  pălăvrăgise, şi necunoscând această poveste în 
amănuntele ei, întâmplarea i se părea şi mai groaznică! 


Ea-şi da seama că şi ea era ameninţată, că şi dânsa 


era înconjurată de primejdii. Ar fi vrut să cheme ajutor, 
căci simţi că nu va mai avea curajul s-aştepte până la 
sosirea locotenentului, şi se urcă la primul etaj al casei. 
Când intră în odaia în care copilul bolnav zăcea pe pat, o 
cuprinse o spaimă nouă. 

Copilul era singur în odaie, se frământa neliniştit pe 
o parte şi pe alta, iar servitoarea dispăruse! Se duse în 
odaia vecină: aici, al doilea copil dormea liniştit, ghemuit 
pe pernă. 

Ea luă o lampă şi străbătu casa. 

Vru să se repeadă sus, pe trepte, ca să dea semnalul 
de primejdie. Alergă printr-o sală, ce ducea de la încăperile 
oamenilor de serviciu, se-mpiedică şi era să cadă. Lampa 
de buzunar lumină un coş mare, acoperit cu un capac 
înalt. Era un coş din acelea pe care le mai văzuse de 
câteva ori în timpul cât şezuse în India. Avea o formă 
specială, fiind un coş de un soi anumit, cum sunt cele de 
care se folosesc numai scamatorii indieni; el se 
întrebuinţează de oamenii care descântă şerpii şi slujeşte 
pentru păstrarea acestor animale. Astfel, era şi coşul aflat 
pe sală. 

Englezoaica se sprijini de perete. Rămase câteva 
clipe astfel, până ce fu din nou în stare să-şi urmeze 


drumul. 

Atunci se petrecu cu ea un fenomen, prin care trece 
orice om oarecum curajos, aflat în vreo primejdie. La 
început, când începe primejdia, când pătrunde încet-încet 
în om, e greu de îndurat, dar când se înteţeşte, făcânducţi 
impresia că nu i te mai poţi sustrage, când te cuprinde cu 
totul, atunci a trecut ce era mai rău. 

Tot aşa, Edith Sholiwer se linişti deodată, cu toate că 
ştia ce o ameninţă. Acum nu mai avea decât o singură 
voinţă hotărâtă, o singură nădejde de lămurit: ştia că 
moartea o pândea în casă, şi bănui c-o ameninţă şi-n 
preajma casei. Se duse sus, pe veranda primului etaj, 
aprinse becul cel alb şi pe cel roşu, şi se aşeză pe scaunul 
de lângă parapet. Ea-şi avea arma în mână, dar în clipa în 
care se lăsă istovită pe spatele scaunului, se auzi un 
zăngănit urmat de un trosnet: becul cel roşu căzu, spart de 
o piatră ce fusese aruncată la picioarele Edithei Sholiwer. 
Urmă apoi o a doua aruncătură, un nou zăngănit şi becul 
cel alb se stinse şi el şi căzu afară, peste parapet. 

Englezoaica sări în sus şi-şi ridică revolverul, ştiind 
că acum nu mai rămânea decât s-atragă atenţia postului 
militar englez, să-l cheme repede, dacă mai voia să fie 


scăpată de moarte. Trase cocoşul armei, îndreptă ţeava în 


direcţia în care bănuia că se aruncase piatra şi slobozi un 
foc. Dar englezoaica se văzu nevoită să ridice cocoşul 
revolverului cu repetiţie şi şase împuşcături rupseră 
tăcerea nopţii; apoi arma amuţi! 

Edith Sholiwer îşi aduse aminte că se mai găseau 
muniții pentru revolver, în sertarul unui dulăpior din odaia 
de alături. Dădu fuga, fără să mai aprindă lumina, până la 
dulăpiorul acesta, trase sertarul, găsi gloanţele prin 
întuneric, îşi încărcă arma şi vru să se reîntoarcă pe 
verandă; dar rămase deodată ţintuită locului: duşmanul o 
ajunsese! 

Simţi la gleznă o mică împunsătură, ca un vârf de 
cuţit. 

Fără să şovăiască, deja paralizată de sfârşitul ce 
trebuia să urmeze, se târî până la verandă, unde se mai 
ridică o dată. 

Apoi îşi îndreptă braţul şi din nou bubuiră şase 
împuşcături în noapte, trase într-o parte şi într-alta; apoi 
se făcu tăcere! 

x 

Automobilul cel greu, ce acum gonea pe alee, era 

condus, de un sergent bătrân, care se obişnuise cu 


suferinţele de pe şoselele Indiei. El ţinea volanul cu o 


mână de fier, când iată că maşina fu zvâărlită într-o parte, 
la câteva sute de metri mai-nainte de căsuţa ce-i era ţinta. 

Una din cele două roţi din faţă ale maşinii probabil 
că se împiedicase de ceva, care abătuse maşina din calea 
ei. Dar soldatul îşi puse din nou maşina în mişcare şi nu 
opri decât în faţa verandei căsuţei. 

Sergentul strigă în noapte, dar nu primi niciun 
răspuns! 

El sări atunci din maşină, urmat de un camarad, şi 
intră în căsuţă, pe când un alt soldat rămase în automobil. 
Negăsind pe nimeni la parter, el alergă sus, pe scară, 
luminându-şi calea cu lanterna de buzunar, şi o găsi pe 
terasă pe Miss Edith Sholiwer. În mijlocul odăii pe care o 
lumină, văzu ceva alunecând pe podele. Era un şarpe! 
Sergentul străbătu, odalia ferindu-se cu cizmele-i înalte de 
piele, transmise lanterna camaradului, fără să zică vreun 
cuvânt, luă femeia pe braţe şi-o duse la automobil. Pe 
treptele scării el se oprise. Din nou văzu, în raza lămpii, 
trecând o reptilă. În automobil, sergentul, care nu rostise 
încă nicio vorbă, pipăi pulsul femeii, pe care o rezemă de 
perne. 

— Cred c-am ajuns prea târziu! - zise el. 


— Domnule sergent! - îl alertă unul din soldaţi - în 


casă trebuie să fie copiii! 

— Îi voi aduce eu! - zise al treilea, care apoi se duse 
sus şi se reîntoarse, aducându-i pe cei doi copii pe umerii 
lui. 

Medicul militar constată moartea lui Edith Sholiwer, 
în urma unei muşcături de şarpe. Patrula militară engleză 
se reîntoarse, şi cercetă împrejurimile casei. Soldaţii găsiră 
doi morţi, din care unul pe şosea, care fusese călcat de un 
automobil, după ce primise un glonţ în picior, iar celălalt, 
încă tânăr, al cărui cap fusese găurit de un glonţ. El fu 
identificat ca fiul unei servitoare bătrâne, al cărei cadavru 
fusese scos în noaptea aceea din lacul palatului, cu 
mâinile şi cu picioarele legate. 

Există desigur numeroşi studenţi indieni la Londra, 
totuşi nu sunt atât de mulţi, ca poliţia engleză să nu poată 
găsi cu uşurinţă, printre ei, pe cei doi, care se numeau 
Gampat Cinerajadhasa şi Purshotam. Agenţii secreţi erau 
zi şi noapte pe urmele acestor doi, bineînţeles fără ca 
indienii să-i observe. 

Londra nu este India şi aici funcţionarii englezi sunt 
privilegiați. Ei stabiliră că cei doi primiseră, o sumă 
importantă din India, şi chiar făcură o percheziţie, în lipsa 


lor, în odaia lor comună, fără ca indienii să aibă habar. lar 


când cei doi se duseră, a doua zi, cu un cufăr mare în port, 
în aceeaşi zi în care sosi comisia Simon, toţi bărbaţii care 
ocupau omnibusul erau agenţi ai serviciului de spionaj. 
Duzini întregi de agenţi supravegheară pe cei doi indieni 
cu cufărul. Nu trebuiau să fie arestaţi decât în clipa din 
urmă, pentru ca nu cumva alţi conjuraţi, încă necunoscuţi, 
să-ncerce a săvârşi atentatul plănuit. Când vaporul acostă 
la țărm, indienii se-nghesuiră în primul rând, printre 
oamenii care aşteptau aici; dar mâinile poliţiştilor 
înşfăcară deodată mâinile şi picioarele indienilor, care fură 
imobilizaţi. 

— Cu îngăduinţa voastră, ar fi mai bine dacă vom 
duce noi cufărul! 

Nu s-a recurs la o acţiune judiciară, nu s-a făcut 
nimic, ce-ar fi atras din nou atenţia lumii asupra raportului 
comisiei. Cei doi studenţi fură expulzați, iar comisia îşi 
încheie lucrarea, publicându-şi concluziile în două volume 
mari. Aceste două volume groase au înăbuşit speranţele 
păturii inteligente a unui întreg popor... 

SFÂRŞIT 


